Aharemenge dharifulhu hanguraama eggai maruvejje,eee shaheedheh- Nausham ge photo in kiyaidhey vaahaka - AO News\nއަހަރެމެންގެ ދަރިފުޅު ހަނގުރާމައެއްގައި މަރުވެއްޖެ، އެއީ ޝަހީދެއް- ނައުޝަމްގެ ފޮޓޯ އިން ކިޔައިދޭ ވާހަކަ\nޝަހީދު ހުސެއިން އާދަމްގެ މަންމައާއި ބައްޕަ——ފޮޓޯ: ނައުޝަމް ފޮޓޯގްރަފީ\n” އޭނާގެ ކިބައިން ކުޑައިރު ފެނުނު ޝައުގުތަކަށް ބަލާއިރު، ސިފައިންގެއަށް ވަނުމުން ހައިރާނެއް ނުވޭ. ކުޑައިރުވެސް އެފަދަ ކަންކަމަށް ލޯބިކުރި. ހުސައިންގެ ވަކިވުން މިގޮތަށް އަތުވެދާނެ ކަމަށް ތައްޔާރުވެގެންނެއް ނޫން ހުރީކީ. ހާދިސާ ހިނގި ދުވަސްވަރު ހުސައިން އާދަމްގެ ބައްޕަ މަސައްކަތް ކުރަމުންދިޔައީ ކުޅުދުއްފުށީ ވިޔަފާރި ގޭގަ. އެދުވަހު އެތަނުގައި އިނުމަށްފަހު އޭނާ ކުއްލިއަކަށް ގެއަށް އައި. އޭރު ކާއެއްޗެއް ނުލިބިގެން އެރަށުގައި މީހުން ކޮޅުކޮޅަށް ދުވަން ފަށައިފި. އެހެން ނަމަވެސް ވެގެން އުޅޭގޮތެއް އޭރު ނޭނގޭ. އޭރު ދެން ބީބީސީ ހަބަރު އަންނާނެ. ދެމީހުން ތިބޭނީ އޭގެ ދޮށުގައި. އޭގެ އަނެއް ދުވަހުވެސް ސާފެއް ނުވި. ދެން ހޮނިހިރު ދުވަހު ބުނިން ސާފު ކޮށްގެންނޭ މިއަދު އަންނަންވާނީ. ހޮނިހިރު ދުވަހު އެކެއް ޖަހާލާހާއިރު ހުސައިންގެ ބައްޕަ ހަބަރު ހިފައިގެން އަތުވެއްޖެ. އޭރު ހުރީ ފެންކަޅިވެފައި. ރަށުގެ ގިނަބަޔަކު ގޭދޮށަށް ޖަމާވެއްޖެ. ހުސައިންގެ ބައްޕަ އައީމަ އެހިން ކިހިނެއްހޭ ވީ. އެހީމަ ބުނީ، އަހަރެމެންގެ ދަރިފުޅު ޝަހީދުވެއްޖެއޭ. ”\nގދ. ތިނަދޫއަށް އުފަން، ހުނަރުވެރި ފޮޓޯގްރާފަރު ނައުޝަމް ވަޙީދު ، ނަސްރުގެ ދުވަހާއި ގުޅުވައިގެން ނަގާފައިވާ ރީތި ފޮޓޯ އާއެކު ލިޔެފައިވާ ލިޔުންކޮޅެއްގައި ހިމެނޭ ބައެއް ވާހަކަތަކެވެ. ޚާއްޞަ މުނާސަބާ ތަކާއި ގުޅުވައިގެން އެކަމަކާ ގުޅުން ހުރި ފޮޓޯ ނަގާ ސޯޝަލް މީޑިއާ ގައި ހިއްސާ ކުރަމުންއަންނަ ނައުޝަމް ގެ މި ފަހަރުގެ ފޮޓޯއިން ފެންނަނީ ޝަހީދު ލާންސްކޯޕްރަލް ހުސައިން އާދަމްގެ މަންމަ އާއި ބައްޕައެވެ. ދެމީހުން ގޮނޑިއެއްގައި އިށީންދެލައިގެން ތިބީ ހުސެއިން އާދަމްގެ ފޮޓޯ ފްރޭމްއެއް ހިފައިގެންނެވެ. ނައުޝަމް މި ފޮޓޯއިން ދައްކުވައިދޭން ބޭނުންވީ ފަޚުރުވެރި މަޔަކާއި ބަފައެއް ކަމަށެވެ.\nނައުޝަމް ލިއެފައިވާ ލިއުންކޮޅުގައި ވަނީ ކުޑައިރުގެ ބޮޑު ބައެއް ހުސެން އާދަމް ހޭދަކުރީ ތީރުތައް ހެދުމާއި ހަނގުރާމައިގެ ކުޅޭ ނެށުންތައް ކުޅުމުގައި ކަމަށެވެ. އެހެންވެ ގައުމީ ދިފާއީ ބާރާއި ގުޅުނު އިރު އެއީ ހައިރާންވާން ވާންޖެހޭ ވަރު ކަމަކަށް މަންމަ އާއި ބައްޕައަށް ނުވިކަން ފާހަގަ ކޮށްފައިވެއެވެ.\n1988 ވަނަ އަހަރުގެ ނޮވެމްބަރު 03 ގެ އެ ބިރުވެރި ހާދިސާ ހަނދާން ކުރަމުން ހުސެއިން އާދަމްގެ މަންމައާއި ބައްޕަވެސް އަސަރާއެކު އެމީހުންގެ އެންމެ ހަނގު ދަރިފުޅުގެ ވަކިވުން ނައުޝަމް އަށް ކިޔައިދިނެވެ. ޒަމާނަކީ ޚަބަރު ފަތުރާ ވަސީލަތްތައް މަދު ދުވަސްވަރަކަށް ވުމާއެކު ދަރިފުޅުގެ ހަނގުރާމައިގައި ޝަހީދުވިކަން މައިންބަފައިންނަށް އެނގުނީވެސް އެ ހާދިސާއަށް3ދުވަސް ވީ ފަހުންނެވެ.\nއެކަމެއް ހިނގީ ބުރާސްފަތި ދުވަހެއްގައެވެ. ރަށުގައި ކާއެެއްޗެއް ނުލިބިގެން މީހުންތައް ދުވަން ފެށުމުންވެސް ވެގެން އުޅޭ ގޮތެއް އޭރު ނޭނގޭ ކަމަށް ހުސައިން އާދަމްގެ މަންމަ ކިޔައިދިނެވެ. ނަމަވެސް އޭރުވެސް ފާޑަކަށް އުދަނގޫވެފައި ހުންނާތީ ވެގެން އުޅެނީ ކީއްތޯ އޮޅުން ފިލުވުމަށް ފިރިމީހާ ކަައިރީ އެހިކަމަށް އޭނާ ބުނެއެވެ. ނަމަވެސް ވެގެން އުޅެނީ ކީއްކަމެއް ނޭނގުނެވެ.\nޖެހިގެން އާ ހުކުރު ދުވަހުވެސް އުނދަގޫތަކެއްވެ، ހިތުގެ ހާސްކަން ނުފިލާ ހުންނާތީ، ހުސެއިން އާދަމްގެ ބައްޕަ މަސައްކަތް ކުރަނީ ސަރުކާރުގެ ފިހާރައެއްގައި ކަމުން ވެގެން އުޅޭގޮތެއް އޮޅުން ފިލުވައިގެން އައުމަށް އެދުނެވެ. ހަބަރު ހިފައިގެން އައީ ހޮނިހިރު ދުވަހު އެކެއް ޖަހާލާއިރު އެެވެ. އޭރު ހުސައިން އާދަމްގެ މަންމަ އިނީ ގޭގައި އަތްގާތްކޮށްދެން އުޅޭ ކުއްޖަކާއިއެކު ހަނޑޫ ހޮވާށެވެ.\nހުސެއިން އާދަމްގެ ބައްޕަ ގެއަށް އައިސް ވަނީ މޮޅިވެރިކަމާއިއެކުއެވެ. ވީ ކީއްތޯ އެހުމުން ބުނީ “އަހަރެމެންގެ ދަރިފުޅު ޝަހީދުވެއްޖެ”ކަމަށެވެ.\nއެ ހަބަރާއިއެކު އިތުރަށް ވީ ކީއްކަމެއް ނޭނގުނުކަމަށާއި ހޭނެތިގެން ވެއްޓުނީކަމަށް މަންމަ ކިޔައިދީފައިވެއެވެ. ހުސެއިން އާދަމްގެ މަންމަ ހޭނެތުނު ގޮތަށް 10 ދުވަސް ވަންދެން އޮތީ ހޭނާރަަައެވެ.\n1988 ވަނަ އަހަރުގެ ނޮވެމްބަރު 03 ގެ މެންދަމު 04:15 ހާއިރު މުޅި ގައުމު ހޭލައްވާލީ ދިވެހިންގެ ތެރެއިން ބަޔަކު ބޭރުގެ ކުލީ ސިފައިންތަކަކާއި ގުޅި ވެރިރަށް ހިފި ހަބަރާއި އެކު އެވެ. ވެރި ރަށުގެ ރައްޔިތުންނަށް ލިބުނު މައުލޫމާތަކީ، އެ މީހުން ސިފައިންގެ މައި އިދާރާއަށް މިސްރާބު ޖަހައި، އެ ތަނަށް އަމާޒުކޮށް ބަޑި ޖަހަމުން ދާ ވާހަކަ އެވެ.\n24 ގަޑިއިރަށްވުރެ ގިނައިރު ވަންދެން މާލެއާއި އެހެން ރަށްރަށުގެ މެދުގައި މުވާސަލާތު ހިދުމަތް މެދުކެނޑިގެން ދިޔުމުގެ ސަބަބުން، ބިރުވެރިކަމާއި ނާމާންކަން އިންތިހާއަށް އިތުރުވެގެން ދިޔަ އެވެ. ކުލީ ސިފައިން ކައިރިވީ މާލޭގެ އުތުރު ފަރާތު ގޮނޑުދޮށަށް ދެ އިންޖީނު ބޯޓެއްގައެވެ. އޭރު ގަޑިން ފަތިހު 04:00 އެވެ. ފުރަތަމަ ބޯޓުން ހަތިޔާރު އެޅި ކުލީ ސިފައިން ޖުމްހޫރީ މައިދާނާ ކައިރިއަށް އެއްވަމުން ދަނިކޮށް، އެމީހުންގެ އެއް ބަޑީގެ ވަޒަން ކުއްލި ގޮތަކަށް ފަޅައިގެން ދިއުމުން، ނޭޝަނަލް ސެކިއުރިޓީ ސާވިސަސް (އެންއެސްއެސް) ގެ އައުޓްޑޯ ސެކިއުރިޓީ ޕޯސްޓްތަކުގައި ތިބި ގާޑުން ޑިއުޓީގައި ތިބި ދެ ސިފައިން ވަގުތުން އެލާޓް ކުރި އެވެ. އެ ދެ ޒުވާނުންނަކީ ޕްރައިވެޓް އާދަމް މުހައްމަދާއި، ޕްރައިވެޓް ހުސެއިން އާދަމް އެވެ. ހުސެއިން އާދަމް ހުންނެވީ ސިފައިންގެ ގޭޓުގެ ހުޅަނގު ފަރާތުގަ އެވެ.\nނަސްރުގެ ދުވަސް ފާހަގަ ކުރާއިރު، ޝަހީދު ހުސެއިން އާދަމް ފާހަގަ ކުރެވެނީ ހިތްވަރު ގަދަ ގައުމީ ބަތަލެއްގެ ގޮތުގަ އެވެ.\nހާދިސާ އަށް 33 އަހަރު ފުރޭދުވަސް ފާހަގަކުރަމުން އެ ހަނދާންތައް އާ ކުރަމުން މުޅި ގައުމު އަންނަ މި ދުވަހު ނައުޝަމް ނަގާފައިވާ އަސަރުގަދަ ފޮޓޯގައި ފެންނަނީ ހިތްވަރުގަދަ މި ބަތަލުގެ މައިންބަފައިން އެމީހުންގެ ލޯބިވާ ދަރިފުޅުގެ ފޮޓޯ ހިފަހައްޓާލައިގެން ގޮނޑިއެއްގައި އިށީނދެގެން ތިއްބައެވެ.\nނޮވެމްބަރު 03 ހާދިސާއަށް އެތައް އަހަރެއް ވީއިރު ވެސް ޝަހީދު ހުސެއިން އާދަމްގެ މަންމަ އާއި ބައްޕަ މާލެ ނުދެ އެވެ. އަތޮޅުވެއްސަށް ދާން ރައީސް މައުމޫން އަބްދުލްގައްޔޫމް ދައުވަތު ދެއްވި ނަމަވެސް އެ ވަހަކަ ދައްކާނެހާ ހިތްވަރެއް ނެތްކަމަށް މަންމަ ވިދާޅުވި އެވެ. އެ ދުވަހުން ފެށިގެން މިއަދާއި ހަމައަށް ލޮޮލުން ކަރުނަ ހިކިފައި ނުވާއިރު، ދަރިފުޅު ދެކެ ނުހަނު ފަހުރުވެރިވާކަން މަންމަ ވަނީ ފާހަގަ ކޮށްފައެވެ،


BREAKING: Harukashi Fikuru Ge5Meehun Dhookolli Amuru High Court Gai Isthiunaaf Kuranee - Vaguthu\nއައްޑޫ ސިޓީގައި ފުލުހުން ހިންގި އޮޕަރޭޝަންގައި ހައްޔަރު ކުރި ހަރުކަށި ފިކުރުގެ މީހުންގެ ތެރެއިން ފަސް މީހަކު ދޫކޮށްލަން ކްރިމިނަލް ކޯޓުން ކުރި ހުކުމް ހައި ކޯޓުގައި އިސްތިއުނާފް ކުރަން ނިންމައިފިއެވެ.\nނިރުބަވެރިކަމާ ދެކޮޅަށް ސަލާމަތީ ބާރުތަކުން އައްޑޫ ސިޓީގައި ހިންގި އެ އޮޕަރޭޝަންގައި އަށް މީހަކު ހައްޔަރު ކުރިއެވެ. އޭގެ ތެރެއިން ފަސް މީހެއްގެ ބަންދުގެ މުއްދަތު ހަމަވުމުން އަލުން މުރާޖައާ ކުރަން ކޯޓަށް ހުށަހެޅުމުން ކޯޓުން ނިންމީ ބަންދުގެ މުއްދަތު އިތުރު ނުކޮށް ދޫކޮށްލުމަށެވެ.\nޕްރޮސެކިއުޓާ ޖެނެރަލް ހުސައިން ޝަމީމް މިއަދު "ވަގުތު" އަށް ވިދާޅުވީ، މި މައްސަލަ ހައި ކޯޓުގައި އިސްތިއުނާފް ކުރަން ނިންމާފައިވާ ކަމަށެވެ. އަދި މިއަދުގެ ވަގުތެއްގައި ހައި ކޯޓަށް އެ މައްސަލަ އިސްތިއުނާފް ކުރަން ހުށަހަޅުއްވާނެ ކަމަށް އޭނާ ވިދާޅުވިއެވެ.\n"މިއަދުގެ ވަގުތެއްގައި [އިސްތިއުނާފް ކުރަން] ސަބްމިޓް ކުރާނެ ހައި ކޯޓަށް،" ޝަމީމް ވިދާޅުވިއެވެ.\nނިރުބަވެރި ވިއުގަތަކާ ގުޅުން ހުރި ކަމުގެ ތުހުމަތުތަކުގައި ބަޔަކު ހައްޔަރު ކޮށްފައި ވަނީ، މި މަހުގެ ހަވަނަ ދުވަހުގެ ރޭ ރައްޔިތުންގެ މަޖިލީހުގެ ރައީސް މުހައްމަދު ނަޝީދު އަވަހާރަކޮށްލަން ބޮމުގެ ހަމަލާއެއް ދީފައި ވަނިކޮށެވެ.\nމި ހަމަލާއާ ގުޅިގެން ހަތަރު މީހަކު ހައްޔަރުކޮށް، ހަރުކަށި ފިކުރާ ގުޅުން ހުރި ކަމަށް ބެލެވޭ އިތުރު ބަޔަކު ރާއްޖޭގެ އެކި ކަންކޮޅުތަކުން ހައްޔަރުކޮށްފައިވެއެވެ. އައްޑޫ ސިޓީން އަށް މީހަކު ވެސް ހައްޔަރު ކޮށްފައި ވަނީ އެ ހަމަލާއަށް ފަހު ފުލުހުން ފެށި އޮޕަރޭޝަންތަކުގެ ތެރެއިންނެވެ.\nފުލުހުން ވިދާޅުވެފައިވަނީ، ހަރުކަށި ފިކުރު ފަތުރާ ފަރާތްތަކާ ގުޅޭ މައުލޫމާތު ފުލުހުންނާއި ހިއްސާ ކުރުމަށް އާންމުންގެ ކިބައިން އަދިވެސް ފުލުހުން އެދޭ ކަމަށެވެ. އެ މައުލޫމާތުތައް ހިއްސާ ކުރާ ފަރާތްތަކުގެ ވަނަވަރު ސިއްރު ކޮށްދޭނެ ކަމުގެ ޔަގީން ކަން ފުލުހުން ވަނީ ދެއްވައިފައެވެ.\nކިހާ ދުވަހެއްގެތެރޭ ތިޔަކަމެއް ވާނެބާވޭ ހިތައްއަރަނީ ، ތިޔަބުނާ މީހުން އަނެއްކާވެސް ކަމެއް ރާވާ ބަޔަކު ހަނާވާ ފަހުންތޯ ،ތިޔަބުނާ އިސްތިއުނާފް މައްސަލަ ކުރިޔައް ގޮސް އެމީހުން ހަތްޔަރު ކުރެވޭނީ.\nމިއޮތީވާ ސަރުކާރެއް ، މަގުމަތީގައި މިގެންގުޅޭ ބޮޑު ކަރީނާ ކާރަކައް ވުރެ މިސަރުކާރު ގެ ހާލަތުގޯސް


BML in 10 rasheh gai bodu eid sai baavaifi\nބީއެމްއެލް އީދު ސައި\nބީއެމްއެލް އިން 10 ރަށެއްގައި ބޮޑު އީދު ސައި ބާއްވައިފި\nމިސައި ބޭއްވުނީ ކުޑަ އީދު ދުވަހު ސައި ބޭއްވި ރަށްތައް ނޫން މުޅިން އާ ރަށްތަކެއްގަ\nމި ހަރަކާތް ކުރިއަށް ގެންގޮސްފައިވަނީ ރަށުގެ ކައުންސިލްތަކާއި، މަދަނީ ޖަމިއްޔާތަކާއި އަދި އާންމު ފަރުދުންނާ ގުޅިގެން\nކ. މާލެ | 11 އޯގަސްޓް 2019 | އާދީއްތަ 13:09 | 3,863\nބީއެމްއެލް އިން ވަނީ ފިތުރު އީދު ދުވަހު ވެސް ރާއްޖޭގެ އަށް ރަށެއްގައި އީދު ސައި ބާއްވާފައެވެ. - ބީއެމްއެލް\nމުޖުތަމުގެ އެކުވެރިކަން ބަދަހިކުރުމުގެ މަގްސަދުގައި މި އަހަރުގެ އަޝްހާ އީދު ދުވަހު ބޭންކް އޮފް މީލްޑިވްސް އިން 10 ރަށެއްގައި އީދު ސައި ބާއްވާފައެވެ.\nމި ފަހަރުގެ ސައި ބީއެމްއެލް އިން ބާއްވާފާވާ ރަށްތަކަކީ ހއ. ވަށަފަރު، ނ. މަނަދޫ، ރ. މީދޫ، ބ. އޭދަފުށި، ކ. މާފުށި، އދ. މަހިބަދޫ، ދ. ކުޑަހުވަދޫ، ތ. ގުރައިދޫ، ގދ. ގައްދޫ، އަދި ސ. މަރަދޫ އެވެ. އީދު ސައި އިންތިޒާމްކޮށްފައިވަނީ ރަށުގެ ކައުންސިލްތަކާއި، މަދަނީ ޖަމިއްޔާތަކާއި އަދި އާންމު ފަރުދުންނާ ގުޅިގެން އެފަރާތްތަކުގެ ވަރަށް ބޮޑު އެހީތެރިކަމާއި އެއްބާރުލުމާއެކުގައި ބީއެމްއެލް އިން ބުނެއެވެ.\nބީއެމްއެލްގެ މެނޭޖަރ ޕްބްލިކް ރިލޭޝަންސް މުހައްމަދު ސައީދު ވިދާޅުވީމި އީދުގައިވެސް ބީއެމްއެލް އިން އިސްނަގައިގެން ރާއްޖޭގެ އެކި ކަންކޮޅުތަކުގައި ކުރިޔަށް ގެންދިޔަ އީދު ސަޔަކީ ވަރަށް އުފާވެރިކަމާއި އެކުވެރި ކަމާއެކު ކުރިއަށް ގެންދެވުނު ހަރަކާތެއް ކަމުގައެވެ.\nސައީދު ވަނީ ބޭންކުގެ ބްރާންޗުތަކުގެ މުވައްޒަފުން މިކަމަށް އިސްނަގައިގެން ކޮށްދިން މަސައްކަތަށް ފާހަގަކޮށް ޝުކުރު އަދާކުރައްވާފައެވެ. އަދި ރަށްތަކުގެ ރައްޔިތުންގެ ފަރާތުންނާއި ކައުންސިލްތަކާއި، މަދަނީ ޖަމިއްޔާ ތަކުން ދެއްވި އެހީތެރިކަމާއި އެއްބާރުލެއްވުމަށްވެސް ސައީދު ވަނީ ޝުކުރު އަދާކުރައްވާފައެވެ.\nފިތުރު އީދު ދުވަހު ރާއްޖޭގެ އަށް ރަށެއްގައި އެ ރަށްތަކުގެ ކައުންސިލްތަކާއި މަދަނީ ޖަމިއްޔާތަކާ ގުޅިގެން ބީއެމްއެލް އިން އިންތިޒާމް ކުރި އީދު ސަޔަށްވަނީ އާންމުންގެ ބޮޑު ތަރުހީބެއް ލިބިފައެވެ. ދިވެހިންގެ ތެރޭގައި ޒަމާނުއްސުރެ އޮންނަ އެކުވެރިކަމާއި އިޖްތިމާއީ ގުޅުމުގެ ބަދަހިކަން މި ސައި ބޭއްވުނު ރަށްތަކުން ވަނީ ފެނިގެން ގޮސްފައެވެ.


Busquets Fassive Mulhi Spain Team Quarantine Ah - Vaguthu\n39 ސިކުންތު ކުރިން ( ޖޫން 7, 2021 )\nބުސްކެޓްސް އާއެކު ސްޕެއިންގެ ބައެއް ކުޅުންތެރިން\nޔޫރޯ ފުޓުބޯޅަ މުބާރާތުގައި ވާދަކުރާ ސްޕެއިން ގައުމީ ޓީމުގެ ކެޕްޓަން އަދި ތަޖުރިބާކާރު ކުޅުންތެރިޔާ ސާޖިއޯ ބުސްކެޓްސް ކޮވިޑަށް ފައްސިވެ މުޅި ޓީމު ކަރަންޓީނަށް ދާން ޖެހިއްޖެ އެވެ.\nމުޅި ޓީމު ކަރަންޓީނަށް ދާން ޖެހުނުއިރު މިއީ މުޅި ޓީމަށް ކުރިމަތިވި ބޮޑު ގޮންޖެހުމެކެވެ. އަންނަ ހަފުތާގެ އަންގާރަ ދުވަހަކީ ޔޫރޯގައި ސްޕެއިންގެ ފުރަތަމަ މެޗު ކުޅެން އޮތް ދުވަހެވެ.\nޔޫރޯ އަށް ތައްޔާރުވާން މާދަމާ ލިތުއޭނިއާ އާއި ދެކޮޅަށް އެކުވެރިކަމުގެ މެޗެއްވެސް ކުޅުމަށް ވަނީ ތާވަލުކޮށްފައެވެ. މުޅި ޓީމު ކަރަންޓީނަށް ދާާން ޖެހުމާއި ގުޅިގެން މާދަމާގެ މެޗުގައި ކުޅޭނީ ސްޕެއިންގެ 21 އަހަރުންދަށުގެ ޓީމެވެ.\nމީޑިއާ ރިޕޯޓުތައް ބުނާގޮތުން ބުސްކެޓްސް ފައްސިވި ނަމަވެސް ސްޕެއިންގެ ގައުމީ ޓީމުގެ އެހެން ހުރިހާ ކުޅުންތެރިންނާއި އޮފިޝަލުންގެ ސުންކު (ސާމްޕަލް) ތައް ވަނީ ނައްސިވެފައެވެ. ނަމަވެސް ބުސްކެޓްސް ވަނީ އެންމެފަހުން ޕޯޗުގަލް އާއި ދެކޮޅަށް ކުޅުނު މެޗުގައި ވެސް ކުޅެފައެވެ. އެހެންކަމުން ކުރިޔަށް އޮތްތަނުގައި އިތުރު ކުޅުންތެރިންތަކެއް ފައްސިވެދާނެ ކަމަށް ބެލެވޭތީ އިތުރު ފިޔަވަޅުތަކެއް އަޅަން ވަނީ ނިންމާފައެވެ.\nމިއީ ޔޫރޯ ފެށުމުގެ ކުރިން ހުރިހާ ޓީމެއްވެސް ހަދަން ޖެހޭ ޕީސީއާރު ޓެސްޓެކެވެ. މިއާއެކު ޔޫރޯގައި ސްޕެއިން ކުޅޭ ފުރަތަމަ މެޗުގައި މިމަހުގެ 14 ގައި ސްވިޑަން އާއި ދެކޮޅަށް ކުޅޭ މެޗުގައި އޭނާއަށް ނުކުޅެވޭނެ އެވެ. އެހެން ނަމަވެސް ޕޮލޭންޑް އާއި ދެކޮޅަށް މިމަހުގެ 19 ގައި ކުޅޭ މެޗުގައި އޭނާއަށް ކުޅުމުގެ ފުރުސަތު އެބައޮތެވެ.\nޔޫރޯގައި ސްޕެއިން ހިމެނިފައިވަނީ ގްރޫޕް އީ ގައެވެ. އެ ގްރޫޕުގައި ދެން ހިމެނެނީ ސްވިޑެންއާ، ޕޮލެންޑުގެ އިތުރުން ސްލޮވާކިއާ އެވެ. މުބާރާތް ފެށުމަށް ހަމަޖެހިފައިވަނީ މިމަހުގެ 12 ގައެވެ.


Trump ge sihhee advisor vakikuraa vaahaka dhogukohfi\nޓްރަމްޕްގެ ސިއްހީ އެޑްވައިޒަރު ވަކިކުރާ ވާހަކަ ދޮގުކޮށްފި\nކޮވިޑް-19 އާ ގުޅޭ މައުލޫމާތު ދިނުމަށް ވައިޓް ހައުސްގައި ބޭއްވި ނޫސްވެރިންގެ ބައްދަލުވުމެއްގައި ޑރ. ފައުޗީ ރައީސް ޓްރަމްޕްގެ އަރިހުގައި. -- ފޮޓޯ: އޭއެފްޕީ\nވޮޝިންގްޓަން (އޭޕްރީލް 14) - ކޮވިޑް-19 އާ ގުޅިގެން އެމެރިކާގައި އަވަހަށް ފިޔަވަޅު އެޅިނަމަ، އެތަކެއް ފުރާނައެއް ސަލާމާތް ކުރެވުނީސް ކަމަށް ވައިޓްހައުސްގެ ސިއްހީ އެޑްވައިޒަރު ޑރ. އެންތަނީ ފައުޗީ ވިދާޅުވުމާ ގުޅިގެން، އެކަމާ ހިތްހަމަ ނުޖެހިގެން އޭނާ މަގާމުން ވަކި ކުރަން އުޅޭ ވާހަކަތައް ވައިޓް ހައުސް އިން ދޮގުކޮށްފި އެވެ.\nފައުޗީ ވަކި ކުރަން އުޅޭކަމުގެ އަޑުތައް ގަދަވެފައި ވަނީ، ފައުޗީ ވަކިކުރަންވެއްޖެ ކަމަށް ބުނެ ވެރިކަންކުރާ ރިޕަބްލިކަން ޕާޓީގެ ސަޕޯޓަރަކު ކުރި ޓްވީޓެއް، ރައީސް ޑޮނަލްޑް ޓްރަމްޕް ރީޓުވީޓު ކުރެއްވުމާ ގުޅިގެންނެވެ.\nނަމަވެސް، ފައުޗީ މަގާމުން ވަކިކުރަން ޓްރަމްޕް ނޫޅުއްވާ ކަމަށާއި، ފައުޗީއަކީ އަދިވެސް ޓްރަމްޕް ވަރަށް އިތުބާރު ކުރައްވާ އެޑްވައިޒަރެއް ކަމަށް ވައިޓް ހައުސްގެ ތަރުޖަމާނު ވަނީ ވިދާޅުވެފަ އެވެ.\n"އެންމެ ފުރަތަމަ ދުވަހުން ފެށިގެން، ފިޔަވަޅުތައް އަޅައި ލޮކްޑައުން ކުރެވުނުނަމަ، ހާލަތު ވަރަށް ބޮޑަށް ތަފާތުވީސް،" ސީއެންއެންއަށް ދެއްވި އިންޓަވިއުއެއްގައި ފައުޗީ ވިދާޅުވި އެވެ.\nކޮވިޑް-19 އާ ގުޅިގެން އެމެރިކާގެ މައި ސަރުކާރުން އަޅަމުންދާ ފިޔަވަޅުތަކުގައި އެންމެ އިސް ސަފުގައި ހަރަކާތްތެރިވަމުންދާ ފައުޗީ ވަނީ މީގެ ކުރިން ވެސް ޓްރަމްޕް ވިދާޅުވި ބައެއް ވާހަކަފުޅުތައް ރަނގަޅު ކޮށްދެއްވައިފަ އެވެ.\nހާއްސަކޮށް ކޮވިޑް-19 ރޯގާއާ ގުޅިގެން މެލޭރިއާ އާ ދެކޮޅަށް ބޭނުންކުރާ ބޭހެއް ކާމިޔާބުކަމަށް ޓްރަމްޕް ވިދާޅުވި ވިދާޅުވުމާ ގުޅިގެން އެ ދެ ބޭފުޅުންގެ މެދުގައި ވަނީ ހިޔާލު ތަފާތުވެފަ އެވެ.


މާލީ ބަޔާން ތައްޔާރުކޮށް ހުށަހަޅާ އުސޫލު އާންމުކޮށްފި | Sandhaanu\nމާލީ ބަޔާން ތައްޔާރުކޮށް ހުށަހަޅާ އުސޫލު އާންމުކޮށްފި\nގާނޫނު އަސާސީން މާލީ ބަޔާން ތައްޔާރުކޮށް އޮޑިޓާ ޖެނެރަލަށް ހުށަހެޅުން ލާޒިމުކޮށްފައިވާ ފަރާތްތަކުގެ މިލްކިއްޔާތުގައިވާ މުދަލާއި ފައިސާގެ ހިސާބުތަކާއި ވިޔަފާރީގެ މަސްލަހަތުތަކާއި އަރަންޏާއި ދަރަނީގެ މައުލޫމާތު އޮޑިޓާ ޖެނެރަލަށް ހާމަކުރުމުގެ އުސޫލު އާންމުކޮށްފިއެވެ.\nއެ އުސޫލު އެކުލަވާލާފައި ވަނީ އޮޑިޓާ ޖެނެރަލަށް މާލީ ބަޔާން ހުށަހަޅަންޖެހޭ ފަރާތްތަކުން އަމަލުކުރަން ޖެހޭގޮތް ބަޔާންކުރުމަށެވެ. މީގެ އިތުރުން މާލީ ބަޔާން ބައިލައިގަތުމާއި ބެލެހެއްޓުމުގައި އޮޑިޓާ ޖެނެރަލްގެ އޮފީހުން އަމަލުކުރާނެ ގޮތާއި، މާލީ ބަޔާން ހުށަހަޅަންޖެހޭ ފަރާތްތަކުން އަމަލުކުރާ ގޮތާމެދު އޮޑިޓާ ޖެނެރަލަށް ނުވަތަ އޮޑިޓް އޮފީހަށް ޝަކުވާ ހުށަހަޅަން ބޭނުންވާ ފަރާތްތަކުން އަމަލުކުރާނެ ގޮތާއި، ހުށަހަޅާ މާލީ ބަޔާން ތަހުގީގުކުރުމަށް ތަހުގީގީ އިދާރާތަކަށް ފޮނުވުމުގައި އަމަލުކުރާނެ ގޮތާއި މާލީ ބަޔާަން ބަލަހައްޓާނެ ގޮތާއި، ގައުމީ އަރުޝީފަށް ލިޔުންތައް ހަވާލުކުރުމުގައި އަމަލުކުރާނެ ގޮތް ވެސް އުސޫލުގައި ބަޔާންކޮށްފައިވެއެވެ.\nއެ އުސޫލަށް ބަދަލު ގެނެވޭނީ، އޮޑިޓާ ޖެނެރަލްގެ އޮފީހަށެވެ. މާލީ ބަޔާން ހުށަހަޅަންޖެހޭ ފަރާތްތަކުން އެ މައުލޫމާތު ހުށަހަޅަން ޖެހޭނީ މަގާމާ ނުވަތަ މެންބަރުކަމާ ހަވާލުވުންނާއި، މަގާމުގައި ނުވަތަ މެންބަރުކަމުގައި ހޭދަކުރާ ކޮންމެ އަހަރެއް ފާއިތުވުމުންނާއި މަގާމުން ނުވަތަ މެންބަރުކަމުން ވަކިވުމުންނާއި\nވަކިވުމަށްފަހު، އަހަރު ހަމަވުމުން ކަމަށް އުސޫލުގައިވެއެވެ.\nއެގޮތުން ރައީސް، ވަޒީރުންގެ މަޖިލީހުގެ މެމްބަރުން، ޖޭއެސްސީގެ މެމްބަރުން، އިލެކްޝަންސް ކޮމިޝަންގެ މެމްބަރުން، އޭސީސީގެ މެމްބަރުން، ޕްރޮސެކިއުޓާ ޖެނެރަލް، ކޮމިޝަނާ ޖެނެރަލް އަދި ޑެޕިއުޓީ ކޮމިޝަނާ ޖެނެރަލް އޮފް ޓެކްސޭޝަން، މީރާގެ ބޯޑު މެމްބަރުން، މަރު ކޮމިޝަންގެ މެމްބަރުން، އެސެޓް ރިކަވަރީ ކޮމިޝަންގެ މެމްބަރުންގެ އިތުރުން ގާނޫނަކުން ނުވަތަ ގަވާއިދަކުން އޮޑިޓާ ޖެނެރަލަށް މާލީ ބަޔާން ހުށަހަޅަން ލާޒިމްކުރާ ކޮންމެ ފަރާތަކުން ބަޔާން ހުށަހެޅުން ލާޒިމުވާނެއެވެ.\nމަގާމާ ނުވަތަ މެންބަރުކަމާ ހަވާލުވި ތާރީހުގައި ހުށަހަޅަންޖެހޭ މާލީ ބަޔާން ހުށަހަޅާނީ، މަގާމަށް ނުވަތަ މެންބަރު ކަމަށް އައްޔަނުކުރި ތާރީހުން ފެށިގެން 30 ދުވަހުގެ ތެރޭގައެވެ.\nމަގާމުގައި ނުވަތަ މެންބަރުކަމުގައި ހޭދަކުރާ ކޮންމެ އަހަރެއްގައި އަހަރަކު އެއްފަހަރު ހުށަހަޅަންޖެހޭ މާލީ ބަޔާން ހުށަހަޅާނީ، އެ އަހަރުގެ ޖެނުއަރީ މަސް ނިމުމުގެ ކުރިންނެވެ. މަގާމުން ވަކިވާ ނުވަތަ ވަކިކުރާ ތާރީހުގައި ހުށަހަޅަންޖެހޭ މާލީ ބަޔާން ހުށަހަޅާނީ، ވަކިވި ނުވަތަ ވަކިކުރި ތާރީހުން ފެށިގެން 30 ދުވަހުގެ ތެރޭގައެވެ.\nމާލީ ބަޔާނުގައި މައުލޫމާތު ހާމަކުރާއިރު އެފަރާތުގެ ނަމުގައި އެހެން ފަރާތެއްގެ މަސްލަހަތެއް އޮތް މުދަލެއް ހުރިނަމަ، އެކަން ހާމަކުރަން ވާނެއެވެ.\nއަދި ޓްރަސްޓް އެރޭންޖްމަންޓެއްގެ ދަށުގައި ބަހައްޓައިފައިވާ ހުރިހާ މިލްކަކާއި އެއިން ލިބޭ އެއްޗެއްގެ މައުލޫމާތާއި، ޓްރަސްޓުގެ މިލްކިއްޔާތުތަކުގެ ހުރިހާ މުއާމަލާތެއް ވެސް ހާމަކޮށް ހުށަހަޅަން ޖެހޭނެއެވެ.\nމާލީ ބަޔާން ހުށަހަޅާ ފަރާތުގެ މުދަލާއި ފައިސާ އެހެން ފަރާތެއްގެ ނަމުގައި ހުރިނަމަ، އެފަދަ މުދަލާއި ފައިސާގެ މައުލޫމާތު ހުށަހަޅަން ވާނެއެވެ.\nމާލީ ބަޔާނުގައި ހުށަހަޅާ ލިޔުންތަކަކީ ސިއްރު ލިޔުންތަކެކެވެ. ސިއްރު ލިޔުންތަކާއި މައުލޫމާތު ހާމަކުރާނީ، އެ ލިޔުންތައް ހުށަހެޅި ފަރާތުން ކަމަށާއި ސިއްރު ލިޔުންތަކާއި މައުލޫމާތު ހޯދަން އެދެންވާނީ، އެ ލިޔުންތަކާއި މައުލޫމާތުގެ ވެރިފަރާތުގައި ކަމަށް އުސޫލުގައި ބުނެއެވެ.


(16 ޖެނުއަރީ 2019 އާ ގުޅޭ)\nދާއިންއަށް ލިބެމުންދިޔަ އާދަޔާ ހިލާފު ލޯތްބާ ގައިގޯޅިވުންތަކުގެ ފަހަތުގައިވަނީ ކީކޭކަން މިއަދު ދާއިންއަށްވެސް އެނގިއްޖެއެވެ. އޭނަވެސް އޭނަގެ ފަރާތުން ރަނގަޅު ކުރަން ހުރިކަމެއް ވެއްޖެޔާ ރަނގަޅުކުރެވޭތޯ މަސައްކަތްކުރިއެވެ. އަދި ކުރިއަށްވުރެ ބޮޑަށް ޒާރާއަށް ވަގުތުދީ އޭނަ އާއިއެކު ހޭދަކުރާ ވަގުތު ގިނަކުރިއެވެ. ދާއިންގެ ހިތުގައި ޒާރާއަށް ދެވިފައިވާ މަގާމާއި ލޯބިވެސް އިތުރުވެގެން ދިޔައެވެ.\nއޯލެވެލް އިމްތިހާން ނިންމާލުމަށްފަހު އެދުވަހުގެ ހަވީރު މަންހާ އާއި އޭނަގެ އެކުވެރިން ބޭރަށް ދިއުމަށް ނިންމިއެވެ. މަންހާ ގެއަށް އައީ ސަޢީދު އާއިއެކު ސައިކަލުގައެވެ. އޭނަ ސަޢީދުގެ ކައިރިން ހުއްދައަށް އެދުނީ މަންމަ ވަސީމާއަށް ވުރެ ފަސޭހައިން ގިނަ ސުވާލުތަކަކާއިނުލާ ސަޢީދުގެ ގާތުން ހުއްދަލިބޭނެކަން އެނގޭތީއެވެ. އެހެން ނަމަވެސް ގެއަށް އާދެވުމާއިއެކު ސަޢީދު އެވާހަކަ ވަސީމާގެ ގާތުގައި ބުންޏެވެ. ކުރިއާއި ހިލާފަށް ވަސީމާވެސް ސަޢީދުއާއި އެއްބަސްވީ ވަރަށް ފަސޭހައިންނެވެ. ހަމައެކަނި މަންހާގެ ގާތުން އަހާލީ ކޮންއިރަކުތޯ ދާން ހަމަޖައްސާފައިވަނީއެވެ.\nމަޖީދީ މަގުގައި ހުންނަ ޑައިންމޯއަށް މަންހާ އާއި އޭނަގެ އެކުވެރިންނަށް އާދެވުނީ ހަވީރު ހައެއްޖަހަނިކޮށެވެ. ކޮންމެ ކުއްޖެއްމެ ވަނީ ހިތްއަވަސްވެފައެވެ. ގްރޭޑު ދިހައެއް ނިންމާލެވުމުގެ އުފަލުގައެވެ. ގޮތަކަށް މިނިވަންވީއޭ ހިތަށް އަރާފައެވެ. މަންހާ އާއި އޭނަގެ އެކުވެރިން ސިޑިންމައްޗަށް އަރާ އެތަނުގައި ކަނަކަށްވާގޮތަށް ހަދާފައިވާ ދިގު ސްޕޮންޖު ގޮނޑީގައި އިށީނެވެ. ގިނައިރެއްނުވެ އޯޑަރ ނެގުމަށްޓަކައި ވެއިޓަރެއް އައެވެ. ކޮންމެ ކުއްޖަކުވެސް އޯޑަރ ދިނީ ސަބްމެރިންއަށާއި ކޯކް އަށެވެ. އެތަށް އިރެއްވަންދެން އެކުދިންގެ އަމިއްލަ އެކިއެކި ވާހަކަތައް ދެއްކުމުގައި އެތަނުގައި ތިއްބެވެ. މަންހާވެސް ދާއިންގެ ވާހަކަ އެކިފަހަރުމަތިން ފަށަފަށައިގެން ދެއްކިއެވެ. މިފަދަ އުފާވެރި ދުވަހެއްގައި ދާއިން ފެނިލާނެނަމަ ކިހާ ރަނގަޅުހޭ މަންހާ ބުނަމުންދިޔައެވެ. އޭރުން އޭނައަށް ހުރިހާ އުފަލެއް ހާޞިލްވި ފަދައޭ ބުނެލިއެވެ. އެއާއެކު ހުރިހާ ކުދިން އެއްފަހަރާ ހޭންފެށިއެވެ. އެތަނުގައި އެހެން މޭޒުތައް ކައިރީގައި ތިބި ދެޖިންސުގެ ކުދިންނާއި މީހުން މަންހާމެންނަށް އިރުއިރުކޮޅާ ނަޒަރު ހިންގާލައެވެ.\nޑައިންމޯ ތެރެއިން މަންހާއާއި އޭނަގެ ރަޙުމަތްތެރިންނަށް ނުކުމެވޭވަރުވީ އަށެއްވެސް ޖެހިފަހުންނެވެ. ކޮންމެ ކުއްޖެއްގެ ބަނޑުފުރި ބާރުވެފައިވުމުން ތިބީ ފާޑަކަށް ލޮޑުވެފައެވެ. ކޮންމެ ކުއްޖަކަށްމެ ބުނެލެވެނީ ހިނގާފަ ދާން ނުޖެހޭނަމަ ކިހާރަނގަޅުހޭ މިހެންނެވެ. މަގުމައްޗަށް ނުކުމެވުނުއިރު މަޖީދީމަގާއި ޗާންދަނީމަގާ ގުޅުނުކަންމަތީގައި ހަރުކޮއްފައިވާ ޓްރެފިކް ލައިޓް ރަތްވެފައި ހުރުމުގެ ސަބަބުން ދުއްވާއެއްޗެހިތައް ކިއުހަދާލާފައިވެއެވެ. ކޮންމެ މީހަކުވެސް މަސައްކަތްކުރަމުން ދިޔައީ އެކަކަށްވުރެ އަނެކަކަށް ކުރިއެރޭތޯއެވެ. ދުއްވާއެއްޗެހީގެ ބަރުގޮނުގެ އަޑުމުޅި އެހިސާބުގައި ހިފާލާފައިހުއްޓެވެ.\n"އޯ.....ހާދަ މީރު ވަހެކޭ އެދުވީ...." އަމާނީ ބުނެލިއެވެ.\n"ހޫމް މަށަށްވެސް ދުވި" ޝިފްނާ އަމާނީގެ ފަހަތުން ބުނެލިއެވެ.\n"މީނދަ ލެކިއުޓުގެ ދޮރު ހުޅުވުނުތަނާ ތިދުވީ.........ދެން ހިނގާ ހިނގައިގަންނަމާ، ލެކިއުޓްއަށް ވަންނާނަންތަ؟" އަލީޝާ ދާން ހިނގައިގަންނަމުން ހިޔާލެއް ފާޅުކުރިއެވެ.\n"އޯކޭވާނެ ދޯ، މީރުދުވަސް ދުވާ ސެންޓުތައް ބަލާލަން ސަޅިއެއްނު" އަމާނީ އުފަލުން ދެއަތްޖޯޑުކޮއްލަމުން ބުނެލިއެވެ.\nކުރިއަށްހުރި އަލީޝާގެ ފަހަތުން މަންހާއި އެހެންކުދިން ލެކިއުޓަށްވަނެވެ. ކުރިއަށްގޮސް ގޮސްހުރި އަލީޝާ ހުއްޓުމުން ކުއްލިއަކަށް އޭނަގެ ފަހަތުން ދިޔަ ކުދިންވެސް ހުއްޓުނެވެ.\n"ދާން.........އެހެރީ..........އެހެރީ ދާންތަ؟" ކަންބޮޑުވުމާއިއެކު އަލީޝާ އެއްދިމާލަކަށް ހުއްޓުން އަރާފައިހުރެ ބުނިއަޑު ހުރިހާ ކުދިންނަށް އިވުނެވެ. މަންހާއަށް ތެޅިގަނެވުނެވެ. އަވަސް އަވަހަށް އަލީޝާ ބަލަންހުރި ދިމާލަށްބަލާލިއެވެ. އެވަގުތު އޭނަގެ ހަތަރެސްފައި ގަނޑުވިއެވެ. އަތުގައި އޮތް ވޮލެޓުގައި ބާރަށް ހިފާލެވުނެވެ. ބޭރަށް ލާ ލާހުރި ނޭވާވެސް ހުއްޓުނު ފަދައެވެ. ދެލޯބޮޑުވެ ދެތުންފަތުން މަޑުއާހުގެ އަޑެއްނުކުތެވެ. އެއާއެކު ހިފަހައްޓާލެވިފައިވާ ނޭވާ ބޭރަށް ދޫކޮއްލެވުނީ ނާއުންމީދުވި ހާލުގައެވެ. ހުރިހާ ކުދިންނަށް އެއްފަހަރާ މަންހާއަށް ބަލާލެވުނެވެ. އެއާއެކު އެކުދިންނަށް ފެނުނީ ނާއުންމީދުވެގެން ކަރުއެލުވާލި މަންހާގެ ދެލޯ ކަރުނުން ފުރިބަރާވަމުން ދިޔަތަނެވެ. މަންހާއަށް އަތުގައި އޮތްވެލެޓާއިއެކު ދެއަތްގެނެސް މޭގާ ޖައްސާ މެޔަށް ބާރުކޮއްލެވުނެވެ. އަދި ވަތްދޮރާ ދިމާލަށް އަވަހަށް އެނބުރިލިއެވެ.\nއަލީޝާ އާއި އެހެންކުދިން އަވަސް އަވަހަށް މަންހާގެ ފަހަތުން ލެކިއުޓު ތެރެއިން ނުކުތެވެ. އޭރު މަންހާ ދުވާރުމަތީ އެކުދިންނާއި ފުރަގަސްދީގެން އިސްޖެހިފައި ހުއްޓެވެ. އަލީޝާ އާއި އަމާނީ އަވަސް އަވަހަށް މަންހާގެ ދެފަރާތުން ގާތްވެލިއެވެ. އޭރު މަގުމަތިން ދުއްވާއެއްޗެހީގައި ދާބައެއް މީހުންނާއި ކައިރިންލާފައި ހިނގާފައި ދިޔަ ބައެއްމީހުންވެސް އެކުދިންނަށް ބަލަމުން ދިޔައެވެ. އެހެންނަމަވެސް އެކަމަށް އެއްވެސް ފަރުވާލެއްނެތެވެ.\n"ހޭ ގާލް...އިޓްސް ޖަސްޓް ނަތިންގ....ޖަސްޓް ނަތިންގ....." އަލީޝާ މަންހާގެ ހިތްހަމަޖައްސާލުމަށް ބުނެލިއެވެ. އޭރު އޭނަވެސް ހުރީ ހާސްވެފައެވެ. އެވަގުތު މަންހާ ދެރަވާނެ ފަދަ އެއްވެސް އެއްޗެއް ބުނާކަށް ބޭނުމެއްނޫނެވެ.\n"އެއީ ތެދެއް، އަހަރުމެންނަށް މި ހީކުރެވެނީ ގޯސްކޮށް ކަމަށްވެދާނެ..." އަމާނީ ވެސް މަންހާއަށް ހިތްވަރު ދޭން މަސައްކަތްކުރިއެވެ.\n"ނޫން...ނޯވޭ...އެލީ، އަހަންނަށް އޮޅުނީ، އަހަންނަށް އެނގުނުނަމަ އެއީ މީހެއްގެ ހައްޤެއްކަން، މިހާރު ހުރިހާ އެއްޗެއް ޔަގީންވެއްޖެ...ހީކުރެވުނީ ހަމަ ރަނގަޅަށް، ފެނުނީވެސް ރަނގަޅަށް...އެކަމަކު....ދެން..." މަންހާ ފުންނޭވާ އަކާއިއެކު އޭނަގެ އެކުވެރިންނާ ދިމާލަށް އެނބުރެމުން ބަލާލިއެވެ. އޭރު އޭނަގެ ދެދޮލުންވެސް އެހިތަށް އަސަރުކޮއްފިކަން އެނގެމުން ދިޔައެވެ. ވޭނުންފުރިގެންވި ކަރުނަތައް އެދެލޮލަށް ޖަމާވަމުންދިޔައިރު މަންހާ އެކަރުނަތައް ފައިބައިގެން ދިޔަނުދޭން ކުރަމުންދިޔަ މަސައްކަތްވެސް އެމޫނުމަތިން ސިފަވަމުންދިޔައެވެ. ވާހަކަމެދު ކެނޑި އިތުރަށް ބަހެއްނުބުނެވުނީވެސް ދެތުންފަތުގައި މަޑުތުރުތުރެއް އުފެދުމުންނެވެ.\nމަންހާ އިސްޖަހާލުމަށްފަހު ހިނގައިގަތެވެ. އަލީޝާ އާއި ޝިފްނާ އަދި އަމާނީ މަންހާ އާއިއެކު ހިނގައިގަތެވެ. ވަކި ހިސާބަކުން މަންހާގެ މިސްރާބު ހުރީ ގެއާއި ދިމާލަށްކަން ތިންކުދިންނަށްވެސް ވިސްނުނެވެ. ތިންކުދިންވެސް އެކަކު އަނެކަކާއި ދިމާލަށް ބަލާލަނީ ދެން ހަދާނީ ކިހިނެތްހޭ ނޫނީ މަންހާ ގާތު މިފަދަ ވަގުތެއްގައި ދައްކަންވީ ކޮންކަހަލަ ވާހަކައެއް ހޭ އަހާލާ ފަދަ ގޮތަކަށެވެ. އެހެންނަމަވެސް ކޮންމެ މޫނަކުންވެސް ފެނިގެން ދިޔައީ ކަންބޮޑުވުމާއި މާޔޫސްކަމެވެ. ކުރިއަށް ހިނގަމުން ދިޔަ މަންހާ އޭނަގެ މެޔާއި ދެއަތް ދުރުކޮއްނުލައެވެ. އަތުގައި އޮތް ވޮލެޓާއިއެކު ދެއަތް ޖޯޑުކޮއް މޭގައި ޖައްސާބާރުކޮއްލި ގޮތަށް އޭނަ ކުރިއަށް ހިނގަމުންދިޔައެވެ. ނަމަވެސް ކަރުނަޔާއި ކުރަމުން ދިޔަ ހަނގުރާމައިން އޭނަ ބަލިވެއްޖެއެވެ. އެއާއެކު ފިއްތަމުންދިޔަ ތުރުތުރުލާ ތުންފަތުން މަޑުއާހެއްނުކެތެވެ. އަވަސް އަވަހަށް އިނގިލިން ލޯފެހެލީ އޭނައަށް ރޮވިއްޖެކަން ނޭންގުމަށެވެ. އެކަމަކު އޭނަގެ ހިތުގައި މަޑު ގިސްލުމެއްވެސް އުފެދިފައިވެއެވެ. ހިތާއި އެކިއެކި ސުވާލުތައްވެސް ކުރެވެމުންދިޔައެވެ. ލޯބިވާ ކޮންމެ މީހަކު އެލޯބި ނުލިބުމުން ހިތާކުރާ ފުރަތަމަ ސުވާލެވެ. އޭނަދެކެ ލޯބިވެވުނީ ކީއްވެހެއްޔެވެ. އޭނަ އެއްފަހަރުވެސް ލޯބިވެޔޭ ނުބުނަނީހެވެ. ލޯބިވާ ކަމުގެ އިޝާރާތެއްވެސް ނުކުރަނީހެވެ. ކުއްވެރިޔަކީ ހުދު ތިމާހެއްޔެވެ. ލޯބިވުމަކީ ހަމަ ކުށެއްހެއްޔެވެ. އެއީ ވަކި ބަޔަކަށް އޮންނަ ހައްޤެއް ހެއްޔެވެ. އެކަންވެސް އެނގެންވީ ވަގުތު ފާއިތުވީމަ ހެއްޔެވެ.\n"މަން...ދެރަނުވެބަލަ...ޕްލީޒް...ޕްލީޒް..." އަލީޝާއަށް މަންހާއަށް ވަމުންދާ ގޮތްތައް ފެނުމުން އެއްޗެއް ނުބުނެ ނުހުރެވުނެވެ.\n"ދާންއަށް ވުރެ މާރަނގަޅު، މާ ރީތި މީހަކުވެސް މަންއަށް ވެދާނެއެއްނު..." ޝިފްނާ ގެ ޖުމްލައަށް މަންހާ ބަލާލިއެވެ.\n"އެކަމަކު...އެކަމަކު...އަހަރެން ބޭނުންވީ ދާން...އަހަންނަށް ލޯބިވެސް ވެވުނީ ދާންދެކެ..." މަންހާއަށް ބުނެވުނު ބަހަކުން ހުއްޓުން އެރިއެވެ.\nމަންހާގެ ގެއަށް އާދެވުމާއިއެކު މަންހާ އެތެރެއަށް ވަންނަން ބޭރު ދޮރުގައި ހިފާލުމުން އަލީޝާ އޭނަގެ އަތުގައި ހިފާ މަޑުކުރުވިއެވެ.\n"މަން...މިރޭ ހަތަރުދަމު މަން ރޯނީކަން އަހަންނަށް އެނގޭ، އެކަމަކު އެއީ އަހަރުމެން ބޭނުންވާގޮތެއް ނޫން، އަހަރުމެން މިރޭ މަން ކައިރީ މަޑުކޮއްފާނަން، ޕްލީޒް ބުނޭ އާއެކޭ..." އަލީޝާ ހުރިހާކުދިންގެ މައްޗަށް ވާހަކަދެއްކިއެވެ.\n"އެލީ، މީޓީންގ ޔޫ ގައިޒް އިސް ދި ބެސްޓް ތިންގ ހެޕެން ޓުމީ، އެކަމަކު މިރެއަކު ނޫން...މިރޭ އަހަރެން ބޭނުންވަނީ ހުރިހާ ކަމަކާ ދުރުވެ އެކަނިވެލަން، އަހަންނަށް ރޮވޭނެކަން އެނގޭ، އެކަމަކު ހިތްފުރެންދެން ރޯލަންވެސް ބޭނުން...." މަންހާ އަލީޝާގެ ދެއަތުގައި ހިފައިގެން ހުރެ ބުނެލިއެވެ.\n"މައްސަލަ އެއްނެތް....މަން ރޯނެވަރަކަށް ރޯންވީ، އަހަރުމެންގެ ޝޯލްޑާރގަ، ވީ އާރ ނޮޓް ލީވިން ޔޫ ލައިކް ދިސް...މަންއަށް ލިބޭ ކޮންމެ އުފަލެއް ހިއްސާކުރަން އަހަރުމެން ތިބޭ އިރު މަންއަށް ލިބޭ ކޮންމެ ހިތާމައަކީވެސް އަހަރުމެންނަށްވެސް ލިބޭ ހިތާމައެއް، ކީއްވެތަ މިފަދަ ވަގުތެއްގަ އަހަރުމެންނާ ދުރުވާން ތިމަސައްކަތްކުރަނީ...މަން އެއްބަސް ނުވަންޏާ މަންގެ މަންމަ ގާތު އަހާފަނަމޭ މިރޭ މިގޭގަ ތިއްބަސް މައްސަލައެއް ނެތްތޯ" އަމާނީ ގޮތްދޫނުކުރާ ފަދަ ގޮތަކަށް ބުނެލިއެވެ.\n"އެކަމަކު...އޭރުން...." މަންހާ އެއްޗެއް ބުނަން އުޅުނެވެ.\n"އެއްވެސް އެކަމަކުއެއް ނޯންނާނެ...މަންގެ މަންމަ އޯކޭ ވެއްޖެޔާ އަހަރުމެންގެ މަންމަމެން އޯކޭވާނެ، މަންގެ މަންމައަށް އަހަރުންގެ މަންމަމެން އިތުބާރު ކުރޭ، ސޯ އެކަންވެސް ހަމަޖެހޭނެ އުނދަގުލަކާ ނުލާ، މަން ބުނެބަލަ އެއްފަހަރުވެސް އާއެކޭ، އަހަރުމެން މަޑުކުރިޔަސް އޯކޭ އޭ" އަމާނީ އަނެއްކާވެސް ވާހަކަދެއްކިއެވެ.\n"ހޫމް..." މަންހާ ހޫ ލައްވާ ލަމުން އަމާނީގެ ގައިގާ އޮޅުލައިގަތެވެ. އެވަގުތު މަންހާއަށް ހަމަރަނގަޅަށްވެސް ރޮވުނީއެވެ.\nއަމާނީ މަންހާ ދުރުކޮއްލުމަށްފަހު އޭނަގެ ލޯފޮހެލަދިނެވެ. ތިންކުދިންގެ އެހީގައި މަންހާގެ ލޯ ޓިޝޫއަކުން ފޮހެލުމަށްފަހު މޫނުމަތީގައިވާ ހިތާމެރި ކުލަވަރު ބަދަލުކުރަން މަސައްކަތްކުރިއެވެ. ގޭގެ ދޮރާށި ހުޅުވާލުމަށްހު ފުންނޭވާއެއް ބޭރުކޮއްލުމާއިއެކު މަންހާ ގޭތެރެއަށް ވަދެގެން ދިޔައެވެ. އޭނަ އާއި ދާދި އެކުއެކީހެން އޭނަގެ ތިން ރަޙުމަތްތެރިންވެސް ވަދެގެން ދިޔައެވެ.\n"ސަޕްރައިޒް..." ސޯފައިގައި އިން ޝަރަފްއަށް މަންހާ ފެންނަންވާއިރަށް ފުންމައިގެން ތެދުވެ ބުނެލިއެވެ.\nމަންހާ ލުއި ހިނިތުންވުމެއް ދިނުމާއިއެކު މަންމަ ވަސީމާގެ ގާތަށް ޖެހިލިއެވެ. ސިޓިންގ ރޫމުގައި އެވަގުތު މަންހާގެ އާއިލާގެ ހުރިހާ މެމްބަރުން ތިއްބެވެ. ޝިމާދު އާއި ޝަރަފް އެވަގުތުކޮޅުވެސް ދެބަސްވެލީ ޝަރަފްގެ އަތުގައި އޮތް ކޮތަޅު މަންހާއަށް ދޭނީ އެދެބެން ތެރެއިން ކާކުގެ އަތަކުންތޯއެވެ. ޝިމާދު ދޮށީ ކުއްޖާ އާދައިގެ މަތިން ޝަރަފަށް ދޫދިނެވެ. އޭނަ އަވަސް އަވަހަށް އައިސް ވަސީމާގެ ގާތުގައި ހުއްޓިހުރި މަންހާގެ އަތަށް ކޮތަޅު ދިއްކޮއްލިއެވެ. އަދި މަންހާގެ ގާތުގައި ތިބި އޭނަގެ ރަޙުމަތްތެރިންނަށް ކޮންމެ ކުއްޖެއް ވަކިވަކިން ގޮވާލިއެވެ. ތިންކުދިންވެސް ތުއިގޮތަކަށް ހިނިތުންވެލަމުން މަންހާގެ އަތަށް ދިންކޮތަޅުގައި އޮތީ ކޮންއެއްޗެއްތޯ ބެލުމަށް އަވަސްވެ ގަތެވެ.\nރިހި ކުލައިގެ ގަނޑަކުން ޕާރުސަލް ކޮއްފައިވާ ފޮއްޓެކެވެ. މަންހާ ފޮށީގެ ވަށައިގެން ލެވިފައިވާ ކަރުދާސް ނައްޓާލުމާއިއެކު އެއީ ކޮންއެއްޗެއްކަން އެނގުނެވެ. އެމޫނަށްވުރެ އެވަގުތު އެތާތިބި އެހެން މީހުންގެ މޫނަށްވެރިވެގެން ދިޔަ އުފާވެރިކަން ބޮޑެވެ.\n"ކިހިނެތްވީ...މަންކޮއަށް ކަމުނުދަނީތަ" ޝަރަފް ހީކުރިވަރުގެ އުފާވެރިކަމެއް މަންހާގެ ފަރާތުން ނުފެނުމުން އަހާލިއެވެ.\n"އުހޫ...ވަރަށް ލޯބި، ތެންކިއު..." މަންހާ ހިނިތުންވެލަމުން ބުނެލިއެވެ.\n"މަންކޮ ހާދަ....ހޫމް...ކޮންމެވެސް ކަމެއް ވެފަ ތިހުރީ، އަނެއްކާ ކީއްކޮއްފަ ތިއައީ" ޝަރަފް މިފަހަރު މަންހާއަށް ބަލާލީ ތަފާތު ގޮތަކަށެވެ.\n"އެލީ ބުނެފާނަމޭ، މަންގެ މަންމަ ގާތު ހުއްދަ އަހަން ބޭނުންވެގެން މިއުޅެނީ" އާދައިގެ މަތިން ހުރިހާ ކަމަކަށްވެސް އިސްނަގާ އަލީޝާ ވާހަކަދެއްކިއެވެ.\n"އަނެއްކާ ކޮންކަމަކަށް މަންކޮ މަންމަ ކައިރިން ހުއްދަ ބޭނުންވަނީ" ވަސީމާ ހައިރާންކަމާއިއެކު އަހާލިއެވެ.\n"އެއީ...އެއީ...މިރޭ މަން އާއިއެކު މިގޭގައި އޯވަރ ނައިޓް ސްލީޕް އޯވަރ އެއް ބޭއްވިޔަސް އެންމެ ރަނގަޅުތޯ" ވަރަށް ބިރުންހުރި ގޮތަކަށް އަލިޝާ ބުނެލިއެވެ.\nސަޢީދު ހޭންފެށިއެވެ. އަދި ވަސިމާ އަށް ބަލަން އިނީ އޭނަ ބުނާނެ އެއްޗެއް އަޑުއެހުމަށެވެ.\n"ސްލަމްބަރ ޕާރޓީއެއް ދޯ...ވާވު، އޮންލީ ގާރލްސްތަ؟" ޝަރަފްއަށް އަނގައިން ނުބުނެއެއް ނީދެވުނެވެ.\n"މަންމަ ކީކޭ ބުނަންވީ ތިކަމަށް، ތެދެއް ސަޢީދު، އަހަރެން މިކުދިންނަށް ހުއްދަ ދޭންވީތަ" ވަސީމާ ހިނިއައިސްފައި އިން ސަޢީދުއަށް ބަލާލަމުން އަހާލިއެވެ.\n"އާ ދެން އެކުދިންތިބޭނީ މިގޭގަ އަހަރުމެންގެ ބެލުމުގެ ދަށުގަތާ ދޯ، ބޭރަށް ދަނީކީ ނޫނެއްނު، ތިކުދިންގެ މައިންބަފައިން ގަބޫލުކަމަށް ވަންޏާ މައްސަލައެއްނެތް މަންކޮ ބައްޕަގެ" ސަޢީދު ބުނެލިއެވެ.\n"އެއީ ތެދެއް، ތިކުދިންގެ މައިންބަފައިންނަށް އެނގިފަ މިރޭ މަންކޮ ކައިރީ މަޑުކުރިޔަސް އެންމެ ރަނގަޅު، އެކަމަކު މީ ކޮންމެ ކޮންމެ ރެއަކު ދޭނެ ހުއްދައެއް ނޫން އިނގޭ" ވަސީމާ ބުނެލިއެވެ.\nކުޑައިރުކޮޅެއްގެ ތެރޭ ވަސީމާއަށް މަންހާގެ ރަޙުމަތްތެރި ކުދިންގެ މަންމަ އާއި ވާހަކަދައްކަން ޖެހުނެވެ. އެއީ އެކުދިން ތިބީ ވަސީމާ އާއި ސަޢީދުގެ ބެލުމުގެ ދަށުގައިކަން ޔަގީންކޮއްދިނުމުގެ ގޮތުންނެވެ. ގޭތެރޭގައި ކުރިއަށްވުރެ އަޑުގަދަވިއެވެ. ވަސީމާ ހުރިހާ ކުދިންނަށް ވާވަރަށް ސްޕެގެޓީ ތައްޔާރުކޮއްދިނުމަށް އުޅުނެވެ. މަންހާ އަވަސްވެގަތީ އޭނަގެ ކޮޓަރިއަށް ދިއުމަށެވެ. ޝަރަފް އާއި ޝިމާދުވެސް ހުރިހާ ކުދިންނާއިއެކު މަންހާގެ ކޮޓަރިއަށްވަނެވެ. އެންމެން ވަދެ ހަމަޖެހިލިއިރު މުޅިކޮޓަރިވަނީ ކުޑަވެފައެވެ. މަންހާ އޭނަގެ އެނދުގައި އިށިންނަމުން އަތުގައި އޮތް ފޮށިގަނޑަށް ބަލާލިއެވެ. އެއީ ފޯނު ފޮށިގަނޑެކެވެ. މަންހާ ފޮށިގަނޑަށް ރަނގަޅަށް ބަލާލިއެވެ. އޭގައިވަނީ އެޕަލް އައިފޯނެކެވެ. އެހެންނަމަވެސް އެކަމާ އޭނަ އެހާ އުފަލެއްނުވިއެވެ.\n"އިޓްސް މައި އައިޑިއާ" ޝަރަފް ފޮނިވެލާފައި ބުނެލިއެވެ.\n"އެއީ ދޮގެއް، ދޮންބެ ބުނީ މަންކޮއަށް އައިފޯނެކޭ ދޭނީ" ޝިމާދުވެސް ގޮތްދޫނުކޮށް ބުނެލިއެވެ.\n"ކާކު ގަނެދިނީ؟" އަމާނީ އިނދެ އަހާލިއެވެ. އޭރު އަލީޝާ އާއި އެހެން ކުދިން މަންހާގެ އަތުން ފޮށިގަނޑު އަތުލައިގެން އޭގައިވާ ފޯނު ނަގައިފިއެވެ.\n"އޯ...ބައްޕަ ގަނެދިނީ" ޝަރަފް ނުބުނަން އިން ގޮތަކަށް ބުނެލިއެވެ.\n"ސޯ ނޯ ކްރެޑިޓް ފޯ ޔޫ ޓޫ...ހެ ހެ ހެ" އަލީޝާ އެހެން ބުނެލަމުން ހޭންފެށިއެވެ.\nމަންހާ މަޑުމަޑުން ތެދުވެގެން ގޮސް ކޮމްޕިއުޓާރ ކައިރީ އިށީނެވެ. އަދި ގޮނޑީގައި ހަމަޖެހިލުމަށްފަހު ފުންނޭވާއެއް ބޭރުކޮށްލުމާއިއެކު ދެލޯމަރާލިއެވެ. އެހިތާ ސިކުނޑީގައި ހިނގަމުންދާ އެއްވެސް ކަމެއް އެކަކަށްވެސް އިޚްސާސް ކުރާކަށް ނޭގޭނެއެވެ. އެކަނިވެލަން ބޭނުންވިޔަސް އެކަންވެސް ވާކަށްނެތެވެ. މަންހާ ވިސްނިވަރަކަށް އޭނަގެ ބޮލުގައި ރިއްސަންވެސް ފަށައިފިއެވެ. ހިތަށްވުރެ ސިކުނޑީގެ ބޭނުން ކުރުމަށް އޭނަ މަސައްކަތް ކުރަމުންދިޔައެވެ. އަމިއްލަ ނަފްސަށް ވިސްނާދެވޭތޯ މަސައްކަތްކުރިއެވެ. މަންހާ ސިހިގެން ދިޔައީ އޭނަގެ ގޮނޑީގައި ހިފާ މީހަކު އަނބުރާލުމުންނެވެ.\n"ކިހިނެތްތަވީ، މިރޭ މަންކޮއަށް ކޮންމެވެސް ކަމެއްވެއްޖެކަން ޔަގީން" ޝަރަފް އާއި ދިމާލަށް މަންހާގެ ގޮނޑި އަނބުރާލުމާއިއެކު މަޑުމަޑުން އަހާލިއެވެ.\nމަންހާ ދެފަރާތަށް ބޯހޫރުވާލީ ކަމެއްނުވާކަމަށް ހެދުމަށެވެ. ހުރިހާ ކަމެއް ސިއްރުކުރުމަށެވެ. އެކަމަކުވެސް ޝަރަފަށް މަންހާގެ މަޑުމޮޅިކަން ފާޅުކަން ބޮޑުގޮތެއްގައި ފާހަގަކުރެވެމުން ދިޔައެވެ. އޭނައަށް މަންހާގެ އަނގައިން ވެގެން އުޅޭގޮތެއް އޮޅުން ނުފިލުވޭނެކަން އެނގުނެވެ. އެތަކެއް ސުވާލުތަކެއް އުފެދިފައިވިއެއް ކަމަކު ޝަރަފްގެ މަސައްކަތް ހުއްޓާލަން ޖެހުނީ ކާމިޔާބު ނުލިބޭނެކަން އެނގިގެންނެވެ.\nރޭގަނޑުގެ ކެއުމަށް އިންސާފުކުރަން ވާއިރަށް މަންހާގެ ރަޙުމަތްތެރިން ގެއަށް ގޮސް އެނބުރިއައީ އެރެއަށް ބޭނުންވާނެ ހުރިހާ އެއްޗެއް ހިފައިގެންނެވެ. ކާމޭޒުދޮށުން މިރޭ ވަސީމާ އާއި ސަޢީދު ތަންކޮޅެއް ކުރިން ކައިގެން ފޭބުމަށްފަހު ތަންދެއްކީ މަންހާ އާއި އޭނަގެ ރަޙުމަތްތެރިންނަށެވެ. އަދި އެމީހުންގެ ދޮށީ ދެފިރިހެން ދަރިންނަށެވެ. އެހެން ރޭރެއާއި ބަލާފައި ކާމޭޒުދޮށުގައި މިރޭ ވަރަށް ފޯރި ހުއްޓެވެ. އެންމެ ހިނދުކޮޅަކަށްވެސް އަޑުކަނޑައިގެން ނުދެއެވެ. އެންމެންގެ ތެރެއިން ބަސްމަދުވެފައި އިނީ މަންހާއެވެ.\nކެއުމަށް އިންސާފު ކުރުމަށްފަހު ހުރިހާ ކުދިންވެސް ވަސީމާގެ ހުނަރުވެރި ކެއްކުމަށް ތަޢުރީފުކުރިއެވެ. އަދި ޖެހިގެން އޮތް ދުވަހަކީވެސް މަންހާ އާއި އޭނަގެ ރަޙުމަތްތެރިންނަށް ބަންދު ދުވަސްތައް ފަދަ ދުހަކަށްވާނެތީ އެހާ އަވަހަށް ނިދާކަށް އެކަކުވެސް އެއްބަހެއްނުވިއެވެ. ޝަރަފް އާއި ޝިމާދުވެސް އެކުދިންނާއި އެއްބައިވަމުން ނިދަން ނުގޮސް މަޑުކުރީއެވެ. ސިޓިން ރޫމުގެ ސޯފާތަށް ހުރިހާ ކުދިން ފުރާލީ އެތަނުގައި އިން ސާޅީސް އަށްއިންޗީގެ ފްލެޓް ސްކްރީން ޓީވީގައި ފިލްމެއް އަޅުވަން އުޅުމުންނެވެ. އެކަމުގައި އިސްކޮށް އުޅުނީ ޝަރަފްއެވެ. އޭނަ ސިޓިން ރޫމުގެ ލައިޓު ނިއްވާލުމަށްފަހު ނިދަން ދަމުން އާމުކޮށް ސިޓިން ރޫމުގައި ދިއްލާފައި ހުންނަ ފެހި ބޮކި ދިއްލާލިއެވެ. އަދި ޑިމަރުން ލައިޓުގެ އަލި މަޑުކޮއްލިއެވެ.\n"ބިރުވެރި ފިލްމެއް ދޯ އަޅުވާނީ..." ޝަރަފް އޭނަގެ އަތުގައިއޮތް ހާޑުޑްރައިވް ޓީވީ އާއި ގުޅާލަމުން ބުނެލިއެވެ.\nމަންހާ ނޫން އެހެން ކުދިން އެއްފަހަރާ އަޑުގަދަ ކޮއްލީ ނޫނެކޭ ބުނަމުންނެވެ. ޝަރަފް ހެމުން ހެމުން ފިލްމު ސެޓުކޮއްލުމަށްފަހު އައިސް ވަކިން އިން ސޯފާ ގޮނޑީގެ ތެރެއަށް ވެއްޓިގަތެވެ. އަދި އުނގުމަތީ ރިމޯޓުތައް ބާއްވާލިއެވެ. ހުރިހާ ކުދިންވެސް ފިލްމު ބަލަން ތައްޔާރުވެލިއެވެ. ޝިމާދު އޮތީ ޝަރަފް އާއި ކުރިމަތިވާގޮތަށް ވަކިން އިން މެދު ސައިޒުގެ ސޯފާ ގޮނޑީގައި ދެފައި ދަމައިލައިގެން އޮށޯވެގެންނެވެ. ބޮޑު ގޮނޑީގައި ތިބީ މަންހާ އާއި އޭނަގެ ތިން ރަޙުމަތްތެރިންނެވެ.\nފިލްމު އަޅުވައިގެން ނިމުމަކާއި ހަމައަށް ދެވެންދެންވެސް ހުނުމުގެ އަޑެއް ނުކެނޑެއެވެ. އެހެނީ ބަލަމުން ދިޔައީ ހެއްވާ މަޖާ ވައްތަރުގެ ފިލްމަކަށް ވީކަމެވެ. މަންހާ ކައިރީގައި އިން ޝިފްނާގެ ކޮނޑުގައި ބޯއަޅާލައިގެން އިންއިރު އޭނަގެ ދެލޯވަނީ މެރިފައެވެ. އިރު އިރުކޮޅާ އަލީޝާ މަންހާއަށް ގޮވާލާނެއެވެ. ފިލްމުން މަންޒަރެއް ދައްކާލަމުން ބެލިންތޯ އަހާލާނެއެވެ. މަންހާގެ ރަޙުމަތްތެރިން މަސައްކަތްކުރަމުން ދިޔައީ އޭނަ އެކަމަކާއި އެންމެ ހިތްދަތިވެފައިވާ ހިޔާލުތަކާއި ދުރުކުރެވޭތޯއެވެ. އެހެންނަމަވެސް މަންހާ އެއްވެސް ކަމަކަށް ގަޔާވާތީ ނުފެނުނެވެ. ފިލްމު ނިމުމާއިއެކު އަލީޝާ ނިދިއައިސްފި ކަމަށްބުނެ މަންހާ ގޮވައިގެން ކޮޓަރިއަށް ދިޔައެވެ. ޝިމާދުވެސް ހެނދުނުން އޮފީހަށް ދާން ޖެހޭނެތީ އަވަސްވެގަތީ އޭނަގެ ކޮޓަރިއަށް ދިއުމަށެވެ. އޭނަ ދަމުން ދިޔައީ ޝަރަފްވެސް ގޮވައިގެންނެވެ. އިތުރަށް މަންކޮމެންނަށް އުނދަގޫ ކުރާނެކަމެއް ނެތޭ ބުނަމުންނެވެ. (ނުނިމޭ)


VICE CHIEF OF DEFENCE FORCE\nSERGEANT MAJOR OF MNDF\nEnglish | ދިވެހި\nހައިޑްރޮގްރެފިކް ސަރވޭ ކުރުމަށް އިންޑިއަން ނޭވީ ޝިޕް "ސަތުލެޖް" މިއަދު ރާއްޖެ ޒިޔާރަތްކޮށްފި\nތާރީޚް: 19-04-2022, 06:05\nރާއްޖޭގެ ކަނޑުގެ ސަރަހައްދުގައި ކުރިއަށް ގެންދާ ހައިޑްރޯގްރެފިކް ސަރވޭގައި ހަރަކާތްތެރިވުމަށް އިންޑިއަން ނޭވީ ޝިޕް "ސަތުލެޖް" މިއަދު ރާއްޖެއަށް ޒިޔާރަތްކޮށްފިއެވެ.\nއެޕްރީލް 21 އިން މެއި މަހުގެ 15 ވަނަ ދުވަހުގެ ނިޔަލަށް ކުރިއަށް ގެންދިއުމަށް ހަމަޖެހިފައިވާ މި ސަރވޭގައި ހދ.އަތޮޅުން ފެށިގެން ނ.އަތޮޅާ ހިސާބަށް ސަރވޭ ކުރުމަށް ވަނީ ހަމަޖެހިފައެވެ.\n2007ވަނަ އަހަރުން ފެށިގެން އިންޑިއާގެ ނޭޝަނަލް ހައިޑްރޯގްރެފިކް އޮފީހާ ގުޅިގެން ރާއްޖޭގައި ކުރަމުންދާ ހައިޑްރޮގްރެފިކް ސަރވޭއަކީ ދިވެހިރާއްޖޭގައި ނިޔަމިކަމަށް ބޭނުންކުރަމުން އަންނަ ކަރުދާސް ޗާޓާއި، ޖީޕީއެސް އަދި އެކްޑިސްގައި ބޭނުންކުރެވޭ އިލެކްޓްރޯނިކް ޗާޓުތައް އަޕްޑޭޓްކުރުމާއި، އެންކަރޭޖު އަދި އެޕްރޯޗް ޗާޓް ހެދުމަށްޓަކައި ކުރެވޭ ސަރވޭއެކެވެ.\nމި ސަރވޭގެ އަލީގައި ދަތުރުވެރިންގެ ސަލާމަތާއި ރައްކާތެރިކަން އިތުރުކުރެވި ރާއްޖޭގައި އެންމެ ގިނައިން ހިނގާ ކަނޑުމަތީގެ ހާދިސާކަމުގައިވާ ފަރަށް އެރުންފަދަ ހާދިސާތައް މަދުކުރެވުމުގެ ނަތީޖާއެއްގެ ގޮތުން މިފަދަ ހާދިސާތަކުން އޮޑިވެރިންނަށް ގެއްލުން ލިބުމުގެ ފުރުސަރު ކުޑަކުރެވިގެންދާނެއެވެ. އަދި މި މަސައްކަތުގެ ސަބަބުން އިންޝުއަރެންސް ކްލެއިމްތައް ލީގަލައިޒްކުރުމަށާއި، އިޤްތިޞާދު ފުޅާކުރުމަށް ބޭނުންވާ މަޢުލޫމާތު ލިބިގެންދާނެއެވެ. މީގެ އިތުރުން ދިވެހިރާއްޖޭގެ ތިމާވެއްޓަށް ލިބޭ ގެއްލުންތައް ދިރާސާކުރުމަށް ބޭނުންވާނެ މަޢުލޫމާތާއި ކޯސްޓަލް ޒޯން މެނޭޖްމަންޓް ފަދަ މުހިންމު މަސައްކަތްތަކަށް ބޭނުންވާނެ މަޢުލޫމާތު ލިބިގެންދާނެއެވެ.\nފޭސްތަކަކަށް ބަހާލައިގެން ކުރިއަށްގެންދާ މި ސަރވޭގެ ތެރެއިން، 2021 ވަނަ އަހަރު ވަނީ ހދ. ކުޅުދުއްފުށީ ސަރަޙައްދު ސަރވޭ ކޮށްފައެވެ.\nހައިޑްރޮގްރެފިކް ސަރވޭ ކުރުމަށް އިންޑިއަން ނޭވީ ޝިޕް "ސަތުލެޖް" ގައި ރާއްޖެ ޒިޔާރަތްކުރި ސަރވޭ ޓީމުގެ ފަރާތުން ވަނީ މިއަދު އެމްއެންޑީއެފްގެ ކޯސްޓްގާޑުގެ ކޮމާންޑަރ ކާނަލް އިބްރާހީމް ޙިލްމީއާއި ބައްދަލުކުރައްވައި، ސަރވޭ މަސައްކަތްތައް ކުރިއަށްދާނެ ގޮތާ ބެހޭގޮތުން މަޝްވަރާކުރައްވާފައެވެ. މި މަޝްވަރާ ބައްދަލުވުމުގައި، ނޭޝަނަލް ކައުންޓަރ ޓެރަރިޒަމް ސެންޓަރ (އެންސީޓިސީ) ގެ ޑިރެކްޓަރ ޖެނެރަލް، ބްރިގޭޑިއަރ ޖެނެރަލް ރިޓަޔަރޑް ޒަކަރިއްޔާ މަންސޫރާއި ކޯސްޓްގާޑުގެ ސީނިއަރ ބައެއް އޮފިސަރުން ވެސް ބައިވެރިވެވަޑައިގެންނެވިއެވެ.\nMNDF Coast Guard has responded to7incidents at sea caused by bad weather\nCoast Guard First Squadron has aidedadinghy in distress\nSeafarers advised caution ofadrifting vessel\nFire awareness program commences for the staff of Summer Island Resort\nStudents of Shareefee Preschool have visited MNDF Hulhumeedhoo Fire Station\nMNDF Nilandhoo Fire Stations aidsaflooded vessel\n332 2607 / 332 2496\nMNDF INFORMATION OFFICER\nMNDF MALE AREA\n3322607 / FAX : 3324264\nMNDF CENTRAL AREA\n9906383 / FAX : 6800728\nMNDF SOUTHERAN AREA\n6898073 / FAX : 6898033\nMNDF NORTHERN AREA\n9921805 / FAX : 6620184\n© mndf 2020 | All rights reserved.


ކުނިކޮށީގައި މަސައްކަތް ކުރާނެ މުވައްޒަފަކު ބޭނުންވެއްޖެ - R. Fainu Council\nފުރަތަމަ ޞަފްޙާ އިޢުލާން ވަޒީފާ\nކުނިކޮށީގައި މަސައްކަތް ކުރާނެ މުވައްޒަފަކު ބޭނުންވެއްޖެ\nފައިނު ކައުންސިލް އިދާރާ 8:13 PM އިޢުލާން, ވަޒީފާ\nމިރަށުގައި މިކައުންސިލްގެ ފަރާތުން ބަލަހައްޓަމުން ގެންދާ ކުނިކޮށި ބެލެހެއްޓުމުގެ މަސައްކަތް ކުރުމަށް މުވައްޒަފުން ހޯދުމަށް ބޭނުންވެއެވެ.\nއަސާސީ މުސާރަ މަހަކު: -/3000 ރ\nސާވިސް އެލަވަންސް:-/1000 ރ\nރިސްކު އެލަވަންސް: -/580 ރ\nމީގެ އިތުރުން، ވަޒީފާއާއިބެހޭ ޤާނޫނުގައި ބަޔާން ކޮށްފައިވާ ގޮތުގެމަތިން ރަމަޟާން މަހުގެ އިނާޔަތް ލިބޭނެއެވެ.\nގިންތި: ވަގުތީ (31 ޑިސެމްބަރ 2019 ގެ ނިޔަލަށް)\n• ވަޒީފާގައި ކުރަންޖެހޭ މައިގަނޑު މަސައްކަތްތައް:\n1. ކޮންމެ ހަފްތާއަކުވެސް ކުނިކޮށީގައި މަސައްކަތްކުރަންޖެހޭނީ4ދުވަހު ދުވާލަކު6ގަޑިއިރުއެވެ. މީގެ ތެރެއިން ކޮންމެ ހަފްތާއެއްގެ އާދިއްތަ އަދި ބުދަ ދުވަހު ކައުންސިލުން ހަމަޖައްސާ އުޞޫލެއްގެ މަތިން ޕިކަޕްގައި ގޭގޭދޮށަށް ގޮސް އުކާލަންޖެހޭކުނި ނެގުމާއި އިޖުތިމާޢީ ސަރަޙައްދުތަކުގައި ބަހައްޓާފައި ހުންނަ ޑަސްބިންތަކުގައި ހުންނަ ކުނި ނަގައިގެން ކުނިކޮށްޓަށް ގެންގޮސް ނައްތާލުމާއި، މީގެ އިތުރަށް ހޮނިހިރު ދުވަހާއި އަންގާރަ ދުވަހުވެސް ކުނިކޮށީގައި މަސައްކަތް ކުރުމަށް ކަނޑައެޅިފައިވާ ގަޑީގައި ކުނިކޮށީގައި މަސައްކަތް ކުރުން.\n2. ކުނި އުކާލުމަށް ހަމަޖެހިފައިވާ ދުވަސްތަކުގައި ގޭގެއިން ގެންނަ ފަތްކުނި/އަނދާޒާތުގެ ކުނިތައް ކުނިކޮށީގައި އެދުވަހެއްގެ ކުނި އެދުވަހަކު އެންދުމާއި ނެޕީފަދަ ތަކެތި ނައްތާލުން.\n3. ކުނި އަންދާ އަށިގަނޑުގެ ދަށުގައި އަޅި ގިނަވިޔަނުދީ ބަލަހައްޓާ ސާފުކުރަމުން ގެންދިޔުން\n4. ކުނިކޮށްޓަށް ޚާއްޞަ ކުރެވިފައިވާ ސަރަޙައްދުގައި ވިނަ / ގަސްފަޅައި ބޯވިޔަނުދީ ސާފުކޮށް ބެލެހެއްޓުން\n5. ގޭގެއިން ގެންނަ ކުނި އަޅަންވީ ތަން ކުނި ގެންނަ ފަރާތްތަކަށް އެންގުމާއި ބެލެއްޓުން\n6. ކުނި އުކާލުމަށް ހަމަޖައްސާފައިވާ ގަޑިތަކުގެ އިތުރުން އެހެން ދުވަހެއް/ގަޑިއެއްގައި ކުނި އުކާލުމަށް އާންމު ފަރާތަކުން ބޭނުންވެއްޖެނަމަ ކުނިކޮށްޓަށް ކުނި ގެންދިޔުމުގެ ހުއްދަ ދިނުމާއި ކުނި ގެންދާ ވަގުތު ކުނިކޮށްޓަށްގޮސް ކުނި އަޅާގޮތް ސްޕަވައިޒް ކުރުން.\n7. ކުނި އުކާލުމަށް ހަމަޖެހިފައިވާ ދުވަސްތަކުގައި ކުނިކޮށްޓަށް މަސައްކަތަށް ނިކުތުމުގެ ކުރިން ކައުންސިލް އިދާރާގައި އޮންނަ ޙާޟިރީގައި ސޮއިކުރުން.\n8. މީގެ އިތުރުން ވަންދޫ ޕްރޮޖެކުޓާއި ގުޅިގެން ކުނިކޮށިން ބަނދަރަށް އުފުލަންޖެހޭ ކުނި އުފުލުމުގައި ކައުންސިލަށް އެހީތެރިވުން\n1. ގިނަ ވަގުތު މަސައްކަތުގައި އުޅެވޭނެ މީހެއްކަމުގައިވުން.\n• ވަޒީފާއަށް އެންމެ ޤާބިލް ފަރާތެއް ހޮވުމަށް ބެލެވޭނެ ކަންތައްތައް:\nހ. މަސައްކަތުގެ ދާއިރާއިން ލިބިފައިވާ ތަޖުރިބާއަށް ބަލައިގެން.\nށ. ޤާބިލުކަށް ކަށަވަރު ކުރުމަށްޓަކައި އިންޓަރވިއުކޮށްގެން.\nމިމަޤާމަށް މީހުން ހޮވުމަށްޓަކައި ކުރެވޭ އިންޓަރވިއު އޮންނާނީ އިޢުލާންގެ މުއްދަތު ހަމަވާ ދުވަހުން ފެށިގެން ރަސްމީ5ދުވަހުގެ ތެރޭގައެވެ. އިންޓަރވިއުއަށް ދެންނެވޭނީ ވަޒީފާއަށް ކުރިމަތިލާ ފަރާތްތައް ޝޯޓްލިސްޓް ކުރުމަށްފަހު ޝަރުތު ހަމަވާ ފަރާތްތަކާ އެކަންޏެވެ.\n• ހުށަހަޅަންޖެހޭ ލިޔުންތައް:\n1. ދިވެހި ރައްޔިތެއްކަން އަންގައިދޭ ކާޑްގެ ކޮޕީ\n2. ވަޒީފާއަށް ކުރިމަތިލާ ފަރާތުގެ ވަނަވަރު / ސީ.ވީ (ގުޅޭނެ ނަމްބަރާއިއެކު)\n3. މިދާއިރާއިން ލިބިފައިވާ ތަޖުރިބާ އަންގައިދޭ ލިޔުންތައް.\nވީމާ، މިމަޤާމްތަކަށް ޝަރުތުހަމަވާ ފަރާތްތަކުން، 03 ސެޕްޓެމްބަރ 2019 ވާ އަންގާރަ ދުވަހުގެ 12:00 ގެ ކުރިން މަތީގައިބަޔާންކުރެވިފައިވާ ލިޔުންތަކާއިއެކު މިއިދާރާއަށް ސިޓީއަކުން ހުށަހެޅުއްވުން އެދެމެވެ. އިތުރުމަޢުލޫމާތު ހޯއްދެވުމަށް މިއިދާރާގެ ނަމްބަރ 6580072 އާއި ގުޅުއްވުން އެދެމެވެ.\nތާރީޚް ހ: 26 ޛުލްހިއްޖާ 1440 ތާރީޚް މ: 27 އޯގަސްޓް 2019\nކުނިކޮށީގައި މަސައްކަތް ކުރާނެ މުވައްޒަފަކު ބޭނުންވެއްޖެ Reviewed by ފައިނު ކައުންސިލް އިދާރާ on 8:13 PM Rating: 5


Massaikai Kuraa Thanthanuge Salamathee Fiyavalhu Adhives Rangalheh Noon\nއިމާރާތް ކުރަމުންދިޔަ ގެއެއްގެ ތިން ވަނަ ފަންގިފިލާ އިން ދެ ހިލަވެލި ބަސްތާ ވެއްޓިފައި--\n26 ޖެނުއަރީ 2019 1 ކޮމެންޓް\nމަސައްކަތް ކުރާ ތަންތަނުގެ ސަލާމަތީ ފިޔަވަޅު އަދިވެސް ރަނގަޅެއް ނޫން\nމިދިޔަ ޑިސެމްބަރު މަހުގެ ތެރޭގައި ދިވެހިން ސިއްސުވާލީ، މ. ނަލަހިޔާމަންޒިލުގެ ފަސް ވަނަ ފަންގިފިލާގައި މަސައްކަތް ކުރަމުން ދަނިކޮށް ވެއްޓުނު ސިމެންތި ބަސްތާއެއް ދަށުވެ އުމުރުން އެންމެ ނުވަ އަހަރުގެ ރައުޝަން ޖިއާން މަރުވި ހަބަރެވެ.\nއެމަރަކީ ދިވެހިން 'ހޭލައްވާލި' މަރެއްގެ ގޮތުގައި ގިނަ ބަޔަކު އަންނަނީ ސިފަ ކުރަމުންނެވެ. ކޮންސްޓްރަކްޝަން ދާއިރާގައި ދޯދިޔާކަން ސަރުކާރުގެ ސަމާލުކަމަށް އައިކަމަށް ގިނަ ބަޔަކަށް ހީކުރެވުނުނެވެ. ވިލިމާލެ އާއި ހުޅުމާލެ ހިމެނޭހެން މާލޭގައި ކޮންސްޓްރަކްޝަން މަސައްކަތް ކުރިއަށްދާ 473 ސައިޓެއްގައި މަސައްކަތް ކުރިއަށް ދަނީ އެންމެ އެކަށޭނެ ގޮތެއްގައި ސަލާމަތީ ފިޔަވަޅުތައް އަޅައިގެންތޯ ބެލުމަށް ސަރުކާރުގެ މުވައްސަސާތަކުން ކޮންސްޓްރަކްޝަން ސައިޓުތަކަށް ޒިޔާރަތް ކުރިއެވެ.\nކޮންސްޓްރަކްޝަން ދާއިރާގައި ހުރި އެފަދަ މައްސަލަތަކަކީ ދިވެހިން އަބަދުމެ ދައްކަމުން އަންނަ ވާހަކަތަކަކަށްވާއިރު އެފަދަ މައްސަލަތައް ދިވެހިންގެ ސަމާލުކަމަށް އަންނަނީ "ނުރައްކާތެރި" ހާދިސާއެއް ހިނގުމުންނެވެ. އެގޮތުން ކޮންސްޓްރަކްޝަން ދާއިރާގައި މިހާރު މަސައްކަތް ކުރެވެމުން ދަނީ ސަލާމަތާއި ރައްކާތެރިގޮތުން އަޅަން ޖެހޭ ފިޔަވަޅުތައް އަޅައިގެންތޯ ބަލާނެ ބަޔަކު މިއަދަކު ނެތެވެ. އެކަން ހާމަވަނީ މިދިޔަ ބުދަ ދުވަހުގެ ރޭ، ގ. މަހުމާގޭ ކުރިމަތީ އޮތް ގޯޅިގަނޑުގައި މަސައްކަތް ކުރަމުން ދަނިކޮށް ހިނގާދިޔަ ހާދިސާއަކުންނެވެ.\nއިމާރާތް ކުރަމުންދިޔަ ގެއެއްގެ މަތިން އެއްޗެއް ވެއްޓިގެން އުޅޭކަމަށް އަޑުތައް ފެތުރުމާއެކު އެކަށް ކަށަވަރުކޮށްދީ ފުލުހުންގެ މީޑިއާ އޮފިޝަލަކު ވިދާޅުވީ، ހަދަމުންދާ އިމާރާތެއްގެ ތިން ވަނަ ފަންގިފިލާ އިން ވެއްޓުނީ ދެ ބަސްތާ ހިލަވެލި ކަމަށެވެ. އެކަމަކު އެ ހާދިސާގައި މީހަކަށް އަނިޔާ ނުވާކަމަށް ފުލުހުން ބުނެއެވެ.\nއެ ދެބަސްތާ މަތިން ވެއްޓި، މުޅި ގޯޅި ގަނޑުގައި ހިލަވެލިތައް ފައިބައިފައި އޮތް މަންޒަރު ފޮޓޯތަކުން ފެނެއެވެ.\nދެބަސްތާ ހިލަވެލި ވެއްޓިފައި--ފޮޓޯ: ސޯޝަލް މީޑިއާ\nހިލަވެލި ބަސްތާއެއްގައި 50 ކިލޯ ހުންނައިރު އެއިން ބަސްތާއަކުން މީހެއްގެ ގައިގާ ޖެހުނު ނަމަ ލިބޭނީ ކޮން ފަދަ އަނިޔާއެއްކަން ވެސް ހިތައް ގެނުވަން ދައްޗެވެ.\nބައެއްގެ އިހުމާލުން ޖިއާންގެ އާއިލާއަށް ކުރަން ޖެހިފައިވާ އެ ހިތި ތަޖުރިބާ ކުރަން ޖެހޭނީ ދެން އާއިލާއަކުން ކަމެއް ނޭނގެއެވެ. އޭގެ ކުރިން އިހުމާލުވާ ފަރާތްތަކަށް އެކަށީގެންވާ އަދަބެއް ދީ އެކަން ހުއްޓުވަން ވެއްޖެއެވެ.\nކޮންއިރަކުންބާ ސަރުކާރުން މިކަމަށް އެންމެ އެކަށޭނަ ހައްލެއް ހޯދައިދޭނީ..އިތުރު ފުރާނައެއް މިދުނިޔެއިން ނެތިދިޔައިމަތޯ؟


Maldive Gas ah furathama thin mahu record faidhaa eh\nމޯލްޑިވް ގޭހުގެ ފައިދާ 112.5 ޕަސެންޓް މައްޗަށް\nމޯލްޑިވް ގޭހުގެ އެމްޑީ ޝަޒައިލް ޝިޔާމް - ފޮޓޯ:މޯލްޑިވްގޭސް\nމޯލްޑިވް ގޭހަށް މި އަހަރުގެ ފުރަތަމަ ތިން މަހު ލިބުނު ސާފު ފައިދާ މިދިޔަ އަހަރާ އަޅާ ބަލާއިރު 112.5 ޕަސެންޓް އިތުރު ވެއްޖެ އެވެ.\nމޯލްޑިވް ގޭހުގެ މާލީ ހިސާބުތައް ދައްކާ ގޮތުގައި މިދިޔަ އަހަރުގެ ފުރަތަމަ ތިން މަހު ލިބިފައިވަނީ އަށް މިލިއަން ރުފިޔާ އެވެ. ނަމަވެސް މި އަހަރު މި އަދަދު ވަނީ 17 މިލިއަން އިތުރުވެފަ އެވެ. މިއީ ގާތްގަނޑަކަށް 112.5 ޕަސެންޓުގެ ކުރިއެރުމެކެވެ.\nއެ ކުންފުންޏަށް މި އަހަރުގެ ޖެނުއަރީ މަހު ފައިދާގެ ގޮތުގައި 7.5 މިލިއަން ރުފިޔާ ލިބިފައިވެ އެވެ. އަދި ޖެހިގެން އައި މަހު ލިބިފައިވަނީ 3.9 މިލިއަން ރުފިޔާގެ އެވެ. އަދި މާރިޗް މަހު ވަނީ 5.7 މިލިއަން ރުފިޔާ ލިބިފައިވެ އެވެ.\nފުރަތަމަ ތިން މަހު މޯލްޑިވް ގޭހަށް ފައިދާ ލިބުނު ގޮތް - މައުލޫމާތު: މޯލްޑިވްގޭސް\nރާއްޖޭގައި ފުޅާ ދާއިރާއެއްގައި ގޭހުގެ ވިޔަފާރިކުރާ ކުންފުނިން މިދިޔަ އަހަރު ވަނީ ގިނަ އިންވެސްޓްމަންޓްތަކެއް ކޮށްފަ އެވެ. ރާއްޖޭގެ އެންމެ ބޮޑު ކުންފުނި އެސްޓީއޯގެ ސަބްސިޑަރީއެއް ކަމަށްވާ މޯލްޑިވް ގޭހަށް މިދިޔަ އަހަރު 223 މިލިއަން ރުފިޔާގެ އާމްދަނީއެއް ލިބުނެވެ.\nލުއި ފުޅި ހިލޭ ލިބޭ ޕްރޮމޯޝަނެއް\nމޯލްޑިވް ގޭހުގެ ބަދިގެ ސްޓޮކް އެއްކޮށް ވިއްކާލަނީ\n9،000 ރުފިޔާގެ ވަޒީފާއަކަށް ދާން ކެރޭނެތަ؟\nމޯލްޑިވް ގޭހަށް 20 އަހަރު: ލުއި ފުޅީގެ ޕެކޭޖުތަކެއް


America Ge Miskithehga Bon Gohvi Meehaku 53 Aharah Jalah - Vaguthu\nއެމެރިކާގެ މިސްކިތެއްގައި ބޮން ގޮއްވި މީހަކު 53 އަހަރަށް ޖަލަށް\nއެމެރިކާގެ މިނެސޯޓާގެ މިސްކިތެއްގައި 2017 ވަނަ އަހަރުގެ އޮގަސްޓްމަހުގެ ފަސް ވަނަ ދުވަހު ބޮން ގޮއްވާލި ކަމުގެ ކުށް ސާބިތުވިމީހާ 53 އަހަރަށް ޖަލަށްލުމަށް ހުކުމް ކޮށްފިއެވެެ.\nމިސްކިތުގައި ބޮން ގޮއްވާލުމުގެ ކުށް ސާބިތުވެ ޖަލަށްލުމަށް މިދިޔަ ހޯމަ ދުވަހު ހުކުމް ކޮށްފައިވަނީ، މިނެސޯޓާގައި ހަރަކާތްތެރިވާ ހަތިޔާރުއެޅި ޖަމާއަތެއްގެ ލީޑަރެއްކަމަށްވާ އުމުރުން 50 އަހަރުގެ އެމިލީ ކްލަޔަރ ހަރީ ނަމަކަށް ކިޔާ މީހެއްގެ މައްޗަށެވެ.\nއޭނާގެ މައްޗަށް ދައުވާ ކޮށްފައިވަނީ މިނެސޯޓާގެ ބްލޫމިންޓަންގައި ހުންނަ ދާރުލް ފާރޫގް އިސްލާމިކް ސެންޓަރުގައި 2017ވަނަ އަހަރު ބޮން ގޮއްވާލި ކަމަށް ބުނެއެވެ. އަދި އެ ދައުވާ އޭނާގެ މައްޗަށް ސާބިތުވެފައިވާއިރު، ބޮން ގޮއްވާލާފައި ވަނީ މުސްލިމުން ފަތިސް ނަމާދަށް ތިއްބަައި ކަމަށާއި، މި ހާދިސާގައި އެއްވެސް މީހަކަށް ގެއްލުން ވެފައިނުވާ ކަމަށް މީޑިއާ ރިޕޯޓުތައް ބުނެއެވެ.\nމި މައްސަލައިގެ ހުކުމް އިއްޔެ އިއްވާފައިވީ ކަމުގައި ވިޔަސް، ޝަރީއަތްތަކަށް ފަހު އޭނާ ކުށްވެރި ވެފައިވާ ކަމަށް ނިންމާފައިވަނީ މިދިޔަ އަަރުގެ ޑިސެމްބަރު މަހުއެވެ. މިލީ ކްލަޔަރ ހަރީ ރާވައި ހިންގި މި އަމަލަކީ ނިރުބަވެރިކަމުގެ އަމަލެއް ކަމަށް ހުކުމް އިއްވަމުން ކޯޓުގެ ފަނޑިޔާރު ވިދާޅުވިއެވެ. އަދި މިއީ ނިރުބަވެރި އަމަލަކަށް ވުމާއެކުއެ ފަނޑިޔާރު އިއްވީ 53 އަހަރުގެ ޖަލު ހުކުމެކެވެ.\nރޮސިކިއުޓަރުން ކޯޓުގައި ބުނެފައިވަނީ، މިސްކިތުގައި ބޮން ގޮއްވާލާފައިވަނީ "ދަ ވައިޓް ރެބިޓްސް" ނަމަކަށްކިޔާ ހަތިޔާރުއެޅި ގްރޫޕަކުން ކަމަށާއި، އެ ގްރޫޕްގެ ލީޑަރަކީ އެމިލީ ކްލަޔަރ ހަރީ ކަމަށެވެ. އަދި މި ޖަރީމާގައި އިލިނޮއިސްއަށް ނިސްބަތްވާ މީހުން ކަމަށާއި، އެމީހުން މިނެސޯޓާގެ މިސްކިތަށް ހަމަލާދޭން ގޮސްފައިވަނީ ޕިކަޕެއް ކުއްޔަށް ހިފައިގެން ކަމަށް ބުނެފައިވެއެވެ.\nމި މައްސަލައާއި ގުޅިގެން އެފްބީއައިއިން މީހުން ހައްޔަރު ކޮށްފައިވަނީ 2018 ވަނަ އަހަރުއެވެ. އަދި މި ޖަރީމާގައި އަމަލީގޮތުން ބައިވެރިވި ކަމަށް ބުނާ އިތުރު ދެމީހެއްގެ މައްޗަށް 2019ވަނަ އަހަރު ހުކުމް އިއްވާފައިވެއެވެ.\nއެމެރިކާއިން އެވެންޖާ ޑްރޯން ހަގީގަތަކަށް ހަދަނީ\nސެޕްޓެމްބަރު 15, 2021 06:51\nޙުސް ދޮގު.ނަސާރާއިން ހެވެއް ނޭދޭނެ ކަމަށް އެ އޮތީ\nސެޕްޓެމްބަރު 15, 2021 12:06\nމީނާ ހީވަނީ އިސްލާމްވާނެހެން


Haassa Ehee Ah Beynunvaa Rayyithun Ge Hagguthakaa Gulhey Gothun Idhikolhu Ge Garaareh - Vaguthu\nނުކުޅެދުންތެރިކަން ހުރުމުގެ ގޮތުން ޚާއްސަ އެހީއަށް ބޭނުންވެފައިވާ ރައްޔިތުންގެ ހައްގުތައް ކަށަވަރުކޮށް ރައްކާތެރި ކުރުމަށް ގޮވާލައި އިދިކޮޅު ޕީޕީއެމް އާއި ޕީއެންސީގެ ފަރާތުން ޕީއެންސީގެ ޕާލިމެންޓްރީ ގްރޫޕްގެ ލީޑަރު އަދި ރައްޔިތުންގެ މަޖިލީހުގެ މަޑުއްވަރީ ދާއިރާގެ މެންބަރު އާދަމް ޝަރީފް ގަރާރެއް ހުށަހަޅުއްވައިފިއެވެ.\nރައްޔިތުންގެ މަޖިލީހުގެ މިއަދުގެ ޖަލްސާގައި މި ގަރާރު ހުށަހަޅުއްވަމުން އާދަމް ޝަރީފް ވިދާޅުވީ މިފަދަ ފަރާތްތަކުގެ ހައްގުތައް ރައްކާތެރި ކުރުމާއި ރާއްޖެއިން ސޮއިކޮށްފައިވާ ބައިނަލް އަގްވާމީ މުއާހަދާތަކާއި ތަންފީޒު ކުރަން ޖެހޭ ގާނޫނުތަކާއި ގަވާއިދުތައް ތަންފީޒު ކުރުން މިހާރަށް ވުރެ ހަރުދަނާ ކުރުމަށް ދިވެހި ސަރުކާރަށް ގޮވާލައްވާ ކަމަށެވެ.\nގާނޫނުގައި ބުނާ ގޮތަށް ޚާއްސަ އެހީއަށް ބޭނުންވާ މިފަދަ ފަރާތްތަކުގެ ޚާއްސަ ދަފްތަރެއް މިހާތަނަށް ވެސް އެކުލާވާފައި ނެތް ކަން އާދަމް ޝަރީފް ހުށަހެޅުއްވި ގަރާރުގައި ފާހަގަކުރައްވާފައިވެއެވެ. އަދި އެ ފަރާތްތަކަށް ރައްކާތެރިކަން ހޯދައިދިނުމަށް އެކަށީގެންވާ ހޭލުންތެރިކަމުގެ ޕްރޮގްރާމްތައް ވެސް ހިނގަމުން ނުދާ ކަން ފާހަގަކުރައްވާފައިވެއެވެ.\nމީގެ އިތުރުން މިފަދަ ފަރާތްތަކަށް ދެވޭ ޚިދުމަތްތައް ވިލަރެސް ކުރުން އެއް މުއައްސަސާއަކުން ބެލެހެއްޓުމަކީ ކޮންމެހެން ކުރަން ޖެހޭ ކަމެއް ކަމަށް އެ ގަރާރުގައިވެއެވެ. އަދި އެ ކަންކަން ހަރުދަނާ ކޮށް އެ މުއައްސަސާއެއްގެ ބެލުމުގެ ދަށަށް މިފަދަ ކަންކަން ބަދަލު ކުރުމަށް އެ ގަރާރުގައި ގޮވާލައްވައިފައެވެ.\nމާޗް 3, 2021 13:47\nއެމީހުންނަށް ދޭ 2000ރފ ބޮޑު ކުރާނެވާހަކަ މިސަރުކާރުން ބުނި\nމާޗް 3, 2021 14:32\nމާޗް 3, 2021 15:43\nމާޗް 3, 2021 16:03\nރާއްޖޭގެ އެކިބަލިބައްޔަށް ފަރުވާ ކުރަމުންދާ ވަރށް ނާޒުކު ތުއްތު ކުދިންގެ ހައްޤު ނިގުޅައިގަތުން އެއީ އެފަދަ ކުދިންގެ މައިންބަފައިންނަށާއި، އެފަދަ ކުދިންނަށް މިސަރުކާރުން ދިން ވަރަށް ބޮޑު އަނިޔާއެއް. މިއަނިޔާ ދިން ފަރާތަކަށް ވަރަށް ހަރުކަށި އިބާރާތުން ކުށްވެރިކުރަން؟ މިފަދަ ކުދިންގެ ހައްޤުގައި ވަކާލުތުކޮށް ދިނުމަށް އެދި ދިވެހި ދައުލަތުގެ ބެލުމުގެ ދަށުގައި އެންމެހާ ފަރާތަކަށް ގޮވާލަން؟ މިފަދަ ކުދިންނަށް އެކަށީގެންވާފަދަ މާހުލެއްގައި ބޯހިޔާކަން ހޯދުމަށްޓަކައި އެފަދަ ކުދިންގެ ހައްޤުގައި މައިންބަފައިން ވާ ޤުރުބާނީގެ އަދޭސް މިއީ! މިއަދު އެފަދަ ކުޑަކުދިންނަށް ރައްކާތެރިކަން ކަށަވަރު ކުރަންވީ ކޮވިޑު19 އިން ނޫން! އެފަދަ ކުދިންނަށް އުފާވެރިކާއެކު ހަމަޖެހިލައިގެން އުޅެވޭނެ ބޯހިޔާވަހިކަން ކަށަވަރު ވަރަށް މުހިއްމު.


Samsung Kunfinin Hathiyaaruves Ufahdhaa! | #Dhiislam\nސެމްސަންގ ކުންފުނިން ހަތިޔާރުވެސް އުފައްދާ!\n4 years ago | 1 comment| August 12, 2014 |\nސުމާޓްފޯނު ގެ ތަފާތު އުފެއްދުންތައް ބާޒާރަށް ނެރެމުންދާ މަޝްހޫރު ސެމްސަންގ ކުންފުންޏަކީ ހަމައެކަނި މޯބައިލްފޯނު އުފައްދާ ކުންފުންޏެއް ނޫނެވެ. އޭގެ އިތުން އިލެކްޓްރޯނިކް އެކި އެކި އާލާތްތަކާއި ޖެޓް އިންޖީނާއި ހަނގުރާމަމަތީ އުޅަނދުފަހަރުވެސް އުފައްދަމުންއަންނަ ކުންފުންޏެކެވެ.\nސެމްސަންގް ޓެކްވިން ކުންފުންޏަކީ މިއަދު ދުނިޔޭގައި އެންމެ ކުރިއަރާފައިވާ ޓެކްނޮލޮޖީގެ އެހީގައި ބަރު ހަތިޔާރު އުފައްދާ ސަޕްލައި ކުރަމުންދާ އެއް ކުންފުންޏެވެ. އެކުންފުނިން އުފައްދާ ބަރު ހަތިޔާރުގެ ތެރޭގައި ޓޭންކަރާއި ހަނގުރާމަ މަތީ ހެލިކޮޕްޓަރ ވެސް ހިމެއެވެ.\nމީގެ އިތުރުން ސެކުރިޓީ އެކި އެކި ވަސީލަތްތަކާއި، އިންޖީނާއި ރޮބަޓު ފަދަ ތަފާތު އުފެއްދުންތައްވެސް އުފައްދަމުންދެއެވެ. ސްމާޓްފޯނުގެ ބާޒަރުގައި މިއަދު ވާދަވެރިކަމާއެކު އެންމެ ގިނައިން ވިކޭ އެއް ބްރޭންޑަކީ ސެމްސަންގ ބްރޭންޑް ކަން ފާހަކޮށްލަން ޖެހެއެވެ.\nފަބްޑަށް ދިން ލާރިކޮޅުން ހަތިޔާރު ގަނެ މުޖާހިދުންނަށް ދޭނެވީ


BREAKING NEWS: Baaru Speed Gai Dhuvvi Fuluhunge Vehicle Eh Furolhaalaifi - Vaguthu\nކޮވިޑްގެ އަދަދުތައް މައްޗަށް، ވެކްސިނަށް ގާނޫނީ ހުރަސްތަކެއް - 1 މިނެޓް ކުރިން\nބާރު ސްޕީޑްގައި ދުއްވާފައި ދިޔަ ފުލުހުންގެ ވެހިކަލެއް ފުރޮޅާލައިފި\nފުރޮޅާލި ފުލުހުންގެ ވެހިކަލް\nލ.ގަން ފޮނަދޫ ލިންކްރޯޑްގައި ބާރު ސްޕީޑްގައި ދުއްވާފައި ދިޔަ ފުލުހުންގެ ވެހިކަލެއް ފުރޮޅާލައިފިއެވެ.\n"ވަގުތު" އަށް މައުލޫމާތު ލިބިފައިވާ ގޮތުގައި ފުލުހުންގެ ވެހިކަލް ފުރޮޅާލީ ބާރު ސްޕީޑްގައި ދުއްވާފައި ދިއުމުގެ ސަބަބުން ކޮންޓްރޯލް ނުކުރެވިގެންނެވެ. ވެހިކަލް ފުރޮޅާލިއިރު ވެހިކަލްގައި އިނީ އެންމެ ފުލުހެކެވެ. އެއީ ވެހިކަލް ދުއްވަން އިން ފުލުސް މީހާއެވެ.\nވެހިކަލް ދުއްވަން އިން ފުލުސް މީހާއަށް މިހާދިސާގައި އަނިޔާއެއް ލިބިފައި ނުވާކަމަށް މަންޒަރުދުއް މީހުން ބުނެއެވެ.\nއެކްސިޑެންޓް ހިނގި ވަގުތު އެސަރަހައްދަށް ދިޔަ މީހަކު "ވަގުތު" އަށް މައުލޫމާތު ދެމުން ބުނީ ފުލުހުންގެ ވެހިކަލް ފުރޮޅާލީ ބާރު ސްޕީޑްގައި ދުއްވާފައި ގޮސް ބެންޑަކުން އަޅަން އުޅުމުގެ ތެރޭގައި ކަމަށެވެ.\nއެކްސިޑެންޓްވިއިރު ވެހިކަލް ދުއްވަން އިން މީހާ އަށް ގެއްލުމެއް ނުލިބުނު ނަމަވެސް ވެހިކަލަށް ބޮޑެތި ގެއްލުންތަކެއް ލިބިފައިވާ ކަމަށް އެކްސިޑެންޓް ހިނގި ސަރަހައްދަށް ދިޔަ މީހުން ބުނެއެވެ.\nފުލުހުންގެ ވެހިކަލްތައް ފުރޮޅާލުމުގެ ހާދިސާތައް މީގެ ކުރިން ވެސް ހިނގާފައި ވެއެވެ. މިފަދަ ހާދިސާއެއް އެންމެ ފަހުން ހިނގީ ވެސް ލ.އަތޮޅުގައެވެ. މިދިޔަ އަހަރު ލ.އަތޮޅު އިސްދޫގައި ފުލުހުން ދުއްވި ވެހިކަލެއް ފުރޮޅާލާފައި ވެއެވެ. އޭގެ ކުރިން 2017 ވަނަ އަހަރު ތ.އަތޮޅު ތިމަރަފުށީގައި ވެސް ފުލުހުންގެ ވެހިކަލެއް ފުރޮޅާލިއެވެ.\nއޮކްޓޯބަރ 27, 2021 09:40\nއެހެން މީހުންނަން ގަވާއިދާ ގާނޫނު ކިޔައިދީ އަމުރަށް ކިޔަވަންވުމަށް އަންގާ މީހުންގެ ހާލު މިހިރީ ދެން ގައުމު އިސްލާކުރާނީ ކިހެނެތް ؟\nއޮކްޓޯބަރ 27, 2021 09:46\nއާއްމު ރައްޔިތެއްނަމަ ލައިސަންސް ބާޠިލްކޮށް ލައްކަރުފިޔާއިން ޖޫރިމަނާކޮށް ވެހިކަލް ޓޯ ކުރާނެއެވެ. މި ފަހަރު ހަދާ\nގޮތެއް މިތިބީ ބަލަަން!!!!\nއޮކްޓޯބަރ 27, 2021 09:49\nހެހެހެހެ....ފުލުހުން ފުލުފުލުން ފުލައް!\nއޮކްޓޯބަރ 27, 2021 09:57\nހުރިހާ ކަމެއްގައި ނަމޫނާ ދައްކަން ޖެހޭ ފރާތްތަކުން އާދައިގެ މީހަކަށްވުރެ ބޮޑަށް ފަރުވާތެރިވާންވާނެ.\nއޮކްޓޯބަރ 27, 2021 11:04\nފުލުސް މީހާ ވީމަ ބޮޑުބެންޑު ، އަޅުގަނޑު ވީމަ ޖޫރިމަނާ....\nއޮކްޓޯބަރ 27, 2021 12:20\nއޭ، ފުލުހުން ޖިޕުގަ މަހައް ދޭބެޔަ، ކިހާދެރަކަމެއްދެން މީ\nއެހެންވީމާ ފުލުހުން އަތުންވެސް ވެހިކަލް އެއްޗެހި އެކްސިޑެންޓުވެ ފޮރޮޅާވެސް ލާތާ ދޯ؟ ޖޫރިމަނާއެއް އައިސް ދުއްވަން އިން މީހާގެ ލައިސަންސް ބާޠިލުވާނެބާ؟ އާއްމު ރައްޔިތު މީހާއަށް އޮންނަ އުސޫލު އޮންނާނެބާ.\nއޮކްޓޯބަރ 27, 2021 17:06\nފުލުހުންގެ ވެހިކަލަށް އެރުނީމަ މިބައިގަނޑު ހީވަނީ ދުވިޔެރަންވެގެން އުޅޭހެން. ބްރިޖްމަތީގަވެސް ދުއްވަނީ ހަމަ އެހެން. ހީވަނީ ރާއްޖެހިފަން އަރާތިބި ބަރަކާ ކުރިމަތިލާން އުޅޭހެން. އަދި އަންހެންކުދިން ތިބިއްޔާ ވ ފޯރިހުންނާނެ ފޮނިދައްކަން\nއޮކްޓޯބަރ 27, 2021 18:32\nފުލުހެއްނު؟ ދެން ތީގަ ކުށްވެރި ވާނީ ކާރު. އާއްމު ރައްޔިތެއްނަމަ މިހާރު އޮންނާނީ އުމުރުދުވަހު މަސައްކަތް ކޮށްގެންވެސް އަދާނުކުރެވޭ ވަރުގެ ޖުރިމާނާއަކާއެކު އަދި ބާރަށް ދުއްވީތީ ހުކުމްވެސް އައިސްފަ\nއޮކްޓޯބަރ 27, 2021 19:35\nއޮކްޓޯބަރ 27, 2021 21:58\nމިކަމުގަ ފުލުސްމީހާގެ ކުށެއްނެއް، މައްސަލަޔަކީ ތާކުންތާކު ނުޖެހޭ ގޮތަށް އަމާބުނީތީ ފަރަށްދާ ގޮތަށް މަގުތަށް ހަދާފަ ހުރުން، ހުރިހާ ރަށެއްގެ މަގުތަށްވެސް ހުރީ އެހާ ފޭކުކޮށް ހަދާފަ.


Ramadan mas nimunas, Heyo amaluthah kurumugai dhemi thibey: Khuthuba - vNews.mv\nރަމަޟާން މަސް ނިމުނަސް، ހެޔޮ އަމަލުތައް ކުރުމުގައި ދެމިތިބޭ: ޚުޠުބާ\nމަރްޔަމް ލީން 14 May 2021, 13:19\nރޯދަމަސް ނިމުނުކަމުގައި ވީނަމަވެސް، ހެޔޮ އަމަލުތައް ކުރުމުގައި ދެމިތިބުމަށް މިއަދުގެ ހުކުރު ޚުޠުބާގައި ބުނެފިއެވެ.\n"ހެޔޮއަމަލު ކުރުންމަތީ ދެމިހުރުމުގެ މުހިންމުކަން" މި މައުޟޫއަށް މިއަދުގެ ޚުޠުބާ ޚާއްސަކޮށްފަވާއިރު، ޙުތުބާގައި ބުނެފައިވަނީ، ރަމަޟާން މަސް އަލްވަދާއު ކިޔާފައިވާއިރު، އެމައްސަރުގައި އަޅުތަކުން ކުރި އަމަލުތަކުގެ ފަތްތައް މާތްﷲ ގެ ހަޒްރަތަށް އުފުލިގެންދާނެކަމަށެވެ.\nއަޅުގަނޑުމެންގެ ތެރެއިން ބައެއް މީހުން ރަމަޟާން މަހު ނަމާދުގެ ޖަމާޢަތަށް ރައްކާތެރިވެ، ގިނަގިނައިން ޤުރްއާން ކިޔަވައި، މީސްތަކުންނަށް ހެޔޮފޯރުވައި އުޅުމަށްފަހު، ރަމަޟާން މަސް ނިމުމުން މިކަންކަމަށް ފަރުވާކުޑަކޮށް، ފާފަތަކަށް އަރައިގަންނަކަމީ ވިސްނަން ޖެހިފައިވާ ކަމެއްކަމަށް ހުތުބާގައި ވަނި ބުނެފައެވެ. މިއީ މީހަކު އެތައް ޚަރަދަކާއި، މަސައްކަތެއް ކޮށްގެން، ރަނގަޅު ބިނާއެއް ކުރުމަށްފަހު، އެ ބިނާ ފުނޑުފުނޑުކޮށްލުން ފަދަ ކަމެއް ނޫންތޯ ޚުޠުބާގައި ވަނީ ސުވާލުކޮށްފައެވެ.\nރަމަޟާން މަހަކީ މުޅި އަހަރުތެރޭގައި ކުރެވުނު ފާފަތައްފޮހެލުމަށް ﷲ ދެއްވާފައިވާ ރަނުގެ ފުރުޞަތެއްކަން ފާހަގަކޮށް ޚުޠުބާގައި ބުނީ، ރަމަޟާން މަސް ނިމުމަށް ފަހުވެސްހެ ޔޮޢަމަލުކުރުން މަތީ ދެމިތިބެންވީކަމަށެެވެ. އަޅުން ކުރާ ހެޔޮ ޢަމަލު، ﷲ ޤަބޫލުކުރެއްވިކަމުގެ ނިޝާންތަކެއްވާކަމަށާއި، އެއީ އެ ޢަމަލުތައް ކުރުން ދޫކޮށްނުލައި، ފާފަތަކަށް އަރައި ނުގަނެހުރުންކަމަށެވެ. ކުރެވުނު ހެޔޮ ޢަމަލުތައް ﷲގެ ޙަޟްރަތުގައި މަޤްބޫލު ޢަމަލަކަށް ނުވެހިނގައިދާނެތީ ބިރުވެތިވުންކަމަށެވެ. އަދި އިތުރު ހެޔޮ ޢަމަލުތައް ކުރުންމަތީ ދެމިހުރުމުގެ ތައުފީގު ލިބުންކަމަށެވެ.\nރަމަޟާން މަސް އަޅުގަނޑުމެންނަށް އަލްވަދާޢުކީ ކަމުގައިވިޔަސް އިސްލާމް ދީނުގައި ލައްވައިފައިވާ ހެޔޮކަމުގެ ފުރުޞަތުތައް ވަރަށް ގިނަކަމަށް ޚުޠުބާގައި ވަނި ބުނެފައެވެ. އޭގެތެރެއިން އެންމެ މުހިއްމު އެއް ފުރުޞަތަކީ ޝައްވާލުމަހުގެ ހަ ރޯދަކަންވެސް ޚުޠުބާގައި ވަނީ ފާހަގަކޮށްފައެވެ.\nހަ ރޯދައާބެހޭގޮތުން ކީރިތި ރަސޫލުﷲ صلى الله عليه وسلم ގެ ޙަދީޘެއްގައި ވެއެވެ. " ރަމަޟާން މަހުގެ ރޯދަ ހިފުމަށްފަހު އެއާ ވިދިގެން، ޝައްވާލް މަހު ހަރޯދަ ހިފުމީ މުޅި އަހަރު ރޯދަ ހިފުން ފަދަ ކަމެކެވެ. "\nޝައްވާލް މަހުގެ ހަ ރޯދަ ހިފަން އޮތް އެންމެ އިތުރު ގޮތަކީ ޝައްވާލު މަހުގެ ދެވަނަ ދުވަހުން ފެށިގެން މެދުނުކެނޑި ހަ ދުވަހު ރޯދަ ހިފުން ނަމަވެސް ޝައްވާލް މަހުގެ ކޮންމެވެސް ހަ ދުވަހެއްގައި ވަކިވަކިން ހިފި ކަމުގައި ވިޔަސް ފުދޭނެކަމަށް ޚުޠުބާގައި ވަނީ ބުނެފައެވެ. ހަދުވަހުގެ ރޯދައިގެ އިތުރުން މެދުފޮއި ރޯދަ އާއި ހޯމަ، ބުރާސްފަތި ދެ ދުވަހުގެރޯދަ އާއި، ޢަރަފާތް ދުވަހުގެ ރޯދަ އާއި، ޢާޝޫރާ ދުވަހުގެ ރޯދަ ހިފުމަކީވެސް ގިނަގުނަ ދަރުމަ އާއި ޘަވާބު ހުރި ކަމެއްކަމަށް ޚުޠުބާގައި ވަނީ ބުނެފައެވެ.\nސުންނަތް ރޯދައިގެ އިތުރުންވެސް ހެޔޮކަމުގައި މެދުނުކެނޑި ދެމިތިބުމަށްޓަކައި، ދަމު ނަމާދުކުރުމާއި، ކޮންމެ ދުވަހަކުވެސް ޤުރްއާނުން މިންވަރެއް ކިޔެވުމާއި، ކެރި ކުޅަދާނަވީ މިންވަރަކުން މާތް ﷲގެ މަގުގައި ހޭދަކުރުމާއި، ގާތްތިމާގެކަމުގެ ގުޅުން ދެމެހެއްޓުމާއި އަވަށްޓެރިންނާއި، މައިންބަފައިންގެ ޙައްޤުތަކާއި، އަނބި ދަރީންގެ ޙައްޤު އަދާކުރުން ފަދަ ކަންތައްތަކަށް ރައްކާތެރިވުމަށް ހުތުބާގައި ވަނީ ނަސޭހަތްތެރިވެއެވެ.


Moonugai hunna kudhi valhuthah ehko filuvaalaanee goh miothee\nއެންމެންގެ މޫނުގައިވެސް ހުޅުވިފައި ހުން ކުޑަކުޑަ ވަޅުތަކެއް ހުރެއެވެ. ބައެއް މީހުންގެ ނަސީބުގަދަކަމުން މި ވަޅުތައް ކުޑަވެފައި މަދެވެ.ނަމަވެސް އަނެއްބައެއްގެ މޫނުގައި މި ވަޅުތައް ބޮޑުވެފައި ގިނައެވެ.އެންމެ ގިނައިން މިކަހަލަ ވަޅުތައް މޫނުގައި ހުންނަނީ ގިނައިން ތެޔޮވާ ހަންގަނޑު ހުންނަ މީހުންގެ މޫނުގައެވެ.މި ވަޅުތަކުގެ ސަބަބުން ވަރަށް ގިނަ މީހުންގެ މޫނުމަތި ހުތުރު ކަމަށް ދައްކާ މިކަން މިވަނީ ނަފްސާނީ ބައްޔަކާ ހިސާބަށް ދަތުރުކޮށްފައެވެ.\nމި ވަޅުތައް ނުފެންނަގޮތް ހަދަން އެކި މީހުން އެކިއެކި އުކުޅުތައް ގެންގުޅެއެވެ.ނަމަވެސް މިޒަމާނުގައި ކެމިކަލް ބޭނުންކޮށްގެން އުފައްދާފައި ހުންނަ އެއްޗެހިން ދުވަސްކޮޅަކަށް އެ ހުޅުވިފައި ހުންނަ ވަޅުތައް ގެއްލުނަސް މި ކެމިކަލްތައް ބޭނުންކުރުން ހުއްޓާލުމުން އަނެއްކާ މި ވަޅުތައް ފެންނަން ފަށައެވެ.އަދި މިއީ މިކަމަށް އޮތް އެންމެ ރަނގަޅު ހައްލޭ ބުނެވޭކަށް ނޯންނާނެއެވެ.\nކޮސްމެޓިކް ޕްރޮޑަކްޓްތަކުން ދުވަސްކޮޅަކަށް މޫނުގައި ހުންނަ ވަޅުތައް ފޮރުވާލެވުނަސް މި ތަކެތި މިއީ އެންމެ ބޭނުންތެެރި އެއްޗެކަށް ވަނީ ނުވެފައެވެ.އެންމެ ފަހުން އިނގޭ އެއް ހަޤީގަތަކީ މިތަކެތި ގަތުމަށް މި ހޭދަވާ ލާރި މިއީ ބޭކާރު ގޮތުގައި ހޭދަވާ ލާރިޔަށް ވުމެވެ.ނަމަވެސް މިއީ މޫނުގައި ހުޅުވިފައި ހުންނަ ވަޅުތައް ނައްތާލުމަށް ގުތުރަތީ ތަކެތި ބޭނުންކޮށްގެން ފަސޭހައިން ތައްޔާރު ކޮށްލެވޭ ތަކެއްޗެވެ.\n1- ކުކުޅު ބިހުގެ ހުދުބަޔާއި ލުނބޯ\n- ލުނބޯ ފަންޏާއި ބިހުގެ ހުދުބައި އެއް ޖޯޑުގައި\n- ދެ ބާވަތް އެއްކޮށްފައި ގިރާ\n- މޫނުގައި އުނގުޅުމަށްފަހު 15 މިނިޓް ވަންދެން ބަހައްޓާ\n- 15 މިނެޓް ވަންދެން ބަހައްޓާފައި ހިކުނީމަ ދޮވެލާނީ\n2- ވިލާތު ބައްޓާއި(ޓޯމާޓޯ) ލުނބޯ ޖޫސް\n- އާދައިގެ ސައިޒެއްގެ2ވިލާތުބަށި ޗަސްކޮށްލުމަށްފަހު ތައްޓަކަށް އަޅާނީ\n-ޗަސްކޮށްފައި ހުރި ވިލާތުބަށީގެ ތެރެއަށް ލުނބޯ ފަނި އަޅާ އެއްކޮށްލާނީ\n-އެއްކޮށްފައިހުރި ވިލާތުބަށްޓާއި ލުނބޯޖޫސް މޫނުގައި ހޭކުމަށްފަހު 15 މިނެޓު ވަންދެން މަޑުކޮށްލާނީ\n-ތާފަނާ ފެނުން މޫނު ދޮވެލާނީ\n3- ފިނިފެންމާފެން,ލުނބޯއާއި ކިޔުކަމްބާ\n- މިކްސްޓަރަށް އަޅާ ކިޔުކަމްބާކޮޅު ފުނޑާލާނީ\n- ފުނޑާފައިހުރި ކިޔުކަމްބާ ޖޫހުން ދިޔަ ފެލާނީ\n- ކިޔުކަމްބާދިޔައިގެ ތެރެއަށް 1 މޭޒުމަތީ ސަމްސާ މާފެނާއި4ތިކި ލުނބޯ އަޅާ އެއްކޮށްލާނީ\n- މި އެއްކުރި ބާވަތްތައް އެއްވުމުން މޫނުގައި އުނގުޅުމަށްފަހު 15 މިނެޓު ވަންދެން ބަހަށްޓާނީ\n- 15 މިނެޓު ވުމުން ފިނި ފެނުން މޫނު ދޮވެލާނީ


Valencia furathama division in jaaga hoadhaifi - One Online\nދެ ވަނަ ޑިވިޝަން ފުޓްބޯޅަ މުބާރާތުގެ ދެ ވަނަ ސެމީ ފައިނަލުގައި ރޭ 3-2 އިން ޖޭޖޭ ސްޕޯޓްސް ކްލަބް ބަލިކޮށް ސީޒަނެއްގެ މެދުކެނޑުމަކަށް ފަހު ކްލަބް ވެލެންސިއާ އަނެއްކާވެސް ފުރަތަމަ ޑިވިޝަނުން ފުރުސަތު ހޯދައިފި އެވެ.\nމި ސީޒަނުގެ ދެ ވަނަ ޑިވިޝަނުގެ ފައިނަލަށް ދާ ދެޓީމަށް ފުރަތަމަ ޑިވިޝަނުގެ ސީދާ ޖާގަ ލިބޭއިރު ވެލެންސިއާގެ އިތުރުން ފުރަތަމަ ސެމީ ކާމިޔާބުކުރި ސުޕަރ ޔުނައިޓެޑް ސްޕޯޓްސް އަށް ވެސް ވަނީ ފުރަތަމަ ޑިވިޝަނުން ފުރުސަތު ލިބިފަ އެވެ.\nމި ދެޓީމު ފުރަތަމަ ޑިވިޝަނަށް ކޮލިފައިވީ އެ ޑިވިޝަނުގައި ހިމެނުނު ނިއު ރޭޑިއަންޓް ސްޕޯޓްސް ކްލަބާއި ވިކްޓްރީ ސްޕޯޓްސް ކްލަބް، ފުޓްބޯޅަ އެސޯސިއޭޝަން އޮފް މޯލްޑިވްސް (އެފްއޭއެމް) އިން ސަސްޕެންޑް ކުރުމުންނެވެ. މާލީ މައްސަލަތަކާ ހެދި ނިއު އަށް ސަސްޕެންޝަނެއް އައިސްފައިވަނީ މިދިޔަ އަހަރު އެވެ. ވިކްޓްރީ ސަސްޕެންޑް ކުރީ މި ސީޒަނުގެ ދިވެހި ޕްރިމިއާ ލީގުގެ ދެ ވަނަ ބުރުގެ ވަކި ހިސާބަކުންނެވެ. މި ދެ ކްލަބް ސަސްޕެންޝަން އުވާލިޔަސް އަންނަ ސީޒަނުގައި ވާދަކުރަން ޖެހޭނީ ދެ ވަނަ ޑިވިޝަނުގައި ކަމަށް އެފްއޭއެމުން ވަނީ ބުނެފައެވެ. އެހެންވެ ފުރަތަމަ ޑިވިޝަނަށް ކޮލިފައިވާން ކުޅޭ ޕްލޭ އޮފް ބުރު މި ސީޒަނުގައި ނޯންނާނެ އެވެ.\nނިއު އާއި ވިކްޓްރީ ދެ ވަނަ ޑިވިޝަނަށް ރެލިގޭޓްވިއިރު ނިއުގެ ސަޕޯޓަރުން މިހާރު އަންނަނީ އަންނަ ސީޒަނުގެ ފުރަތަމަ ޑިވިޝަނަށް އެޓީމު އަލުން ގެންނަން މަސައްކަތް ކުރަމުންނެވެ.\nރޭގެ މެޗުގެ ފުރަތަމަ ގޯލު 17 ވަނަ މިނެޓުގައި ޖެހީ ޖޭޖޭ ސްޕޯޓްސްގެ އަލީ ނާފިއު އެވެ. މެދުތެރެއިން އަހުމަދު އައިހަމް ދިން ބޯޅަ ހިފައިގެން ގޮސް ނާފިއު ގޯލުގެ ތެރެއަށް ބޯޅަ ވައްދާލީ ތިރިތިރިންނެވެ. ފުރަތަމަ ހާފު ނިމެން ފަސް މިނެޓަށް ވެފައިވަނިކޮށް ވެލެންސިއާ އަށް ނަތީޖާ ހަމަހަމަކޮށްދިން ގޯލު ލިބުނު ހިލޭ ޖެހުމަކުން ކާމިޔާބުކޮށްދިނީ ހުސައިން ނިޔާޒް މުހައްމަދު (ބޮކުރީ) އެވެ. ކުރިން ގައުމީ ޓީމަށް ވެސް ކުޅުނު ބޮކުރީ ފޮނުވާލީ ހިލޭ ޖެހުން ވަނީ ގޯލުގެ ތިރީ ކަނަށެވެ.\nދެ ވަނަ ހާފުގައި ވެލެންސިއާގެ ދެ ގޯލު ވެސް ޖަހައިދިނީ ބިދޭސީ ފޯވާޑް ސަމުއެލް ޑެޑީ އެވެ. 67 ވަނަ މިނެޓުގައި ޑެޑީ ފުރަތަމަ ގޯލު ޖެހީ ހުރަހަކުން ބޮލުންނެވެ. އެޓީމަށް ލީޑު ފުޅާކޮށްދިން ގޯލު ޑެޑީ ޖެހީ އޭރިޔާ ތެރޭ ހުހަށް ހުރެ ފަސޭހަކަމާއެކު އެވެ. މި ގޯލު ޖެހިއިރު ވެލެންސިއާގެ ކުޅުންތެރިޔަކު އޮފްސައިޑުގައި ހުރިކަމަށް ޖޭޖޭ ސްޕޯޓްސް އިން ވަނީ އެޕީލްކޮށްފަ އެވެ. މެޗު ނިމެން ނުވަ މިނެޓަށް ވެފައިވަނިކޮށް ޖޭޖޭ ސްޕޯޓްސްގެ ނާފިއު ވަނީ ގޯލެއް ޖަހައި ފަރަގު ކުޑަކޮށްފަ އެވެ. ނާފިއު ގޯލުގެ ތެރެއަށް ބޯޅަ ވައްދާލީ ވެލެންސިއާގެ ގޯލްކީޕަރު މުހައްމަދު ޖަޒްލާން އަތުގައި ޖެހިފައި ބޯޅަ ވެއްޓުނު ވަގުތު އެވެ. މެޗުގެ ބާކީ ބައިގައި ޖޭޖޭ ސްޕޯޓްސް އިން ވަނީ މުޅި ޓީމު ކުރިއަށް ޖެހި އިތުރު ގޯލެއް ޖަހަން މަސައްކަތް ކޮށްފަ އެވެ.\n2018 ވަނަ އަހަރުގެ ފުޓްބޯޅަ ސީޒަނުން ވެލެންސިއާ ރެލިގޭޓްވުމުން އެޓީމު މި ސީޒަނުގެ ދެ ވަނަ ޑިވިޝަނާ ކުރިމަތިލީ ޓީމުގެ ކުރީގެ ކުޅުންތެރިން ހިމެނޭ ހެން ވަރުގަދަ ޓީމެއް އެކުލަވާލައިގެންނެވެ. ގޯލްޑް ކެޕްޓަން އައްސަދު އަބްދުލްގަނީގެ ކޯޗުކަމުގައި ޖޭޖޭ ސްޕޯޓްސް ވެސް މި ސީޒަނުގައި ނުކުތީ ވަރުގަދަ ސްކޮޑަކާ އެކު އެވެ. 2018 ވަނަ އަހަރު ފުރަތަމަ ޑިވިޝަނަށް އެރުމުގެ ފުރުސަތު ޖޭޖޭ ސްޕޯޓްސް އަށް ގެއްލުނީ ފައިނަލުގައި ޕެނަލްޓީ ޖަހައިގެން ދަ ގްރާންޑޭ ސްޕޯޓްސް ކްލަބް އަތުން ބަލިވުމުންނެވެ.\nމުބާރާތުގެ ފައިނަލުގައި ސުޕަރ ޔުނައިޓެޑާއި ވެލެންސިއާ ވާދަކުރާ މެޗު ކުޅޭނީ މި މަހުގެ 20 ވަނަ ދުވަހު އެވެ.\nގުޅޭ ޓެގު ދެވަނަ ޑިވިޝަން ފުޓުބޯޅަ މުބާރާތް ކްލަބު ވެލެންސިއާ


Valencia balikoh Real thaavaluge5vana ah\n10 މަސް,2ހަފްތާ,2ދުވަސް, 22 ގަޑި, 14 މިނެޓް, 17 ސިކުންތު ކުރިން 3240އިދުހާމް ނައީމް\nވެލެންސިޔާ ބަލިކޮށް ރެއާލް މެޑްރިޑް ސްޕެނިޝް ލީގުގެ ތާވަލުގެ ފަސްވަނައަށް ޖެހިލައިފިއެވެ.\nރޭގެ މެޗުން ރެއާލް މޮޅުވެފައިވަނީ ދޭއް ސުމެއްގެ ނަތީޖާއިން. މެޗުގެ ފުރަތަމަ ހާފުގައި ރެއާލްގެ ފަރާތުން މޮޅު ކުޅުމެއް ފެނިފައިވާއިރު އެ ޓީމަށް ލީޑު ލިބިފައިވަނީ މެޗުގެ އަށްވަނަ މިނެޓުގައި ވެލެންސިއާގެ ކުޅުންތެރިއާ ވާސްގެ އަތުން ބައިކޮޅަށް ވަތް ލަނޑުންނެވެ.\nއެހާފުގައި ރެއާލްއަށް ލަނޑު ޖަހަން އިތުރު ފުރުސަތުތަކެއް ލިބިފައިވީނަމަވެސް ފުރަތަަމަ ހާފް ނިމިގެން ދިޔައީ ރެއާލްއަށް އިތުރު ލަނޑެއް ކާމިޔާބު ނުކުރެވިއެވެ. ރެއާލްގެ ދެވަނަ ލަނޑު އެ ޓީމަށް ކާމިޔާބުކޮށްދިނީ މެޗުގެ 83ވަނަ މިނެޓުގައި ލޫކަސް ވަޒްކުއޭޒްއެވެ.\nރޭގެ މެޗުން މޮޅުވުމާއެކު ރެއާލް މިހާރު އޮތީ 23 ޕޮއިންޓާއެކު ލީގު ތާވަލުގެ ފަސްވަނައިގައެވެ. އަދި އެ މެޗުން ބަލިވުމުގެ ސަބަބުން 17 ޕޮއިންޓާއެކު ވެލެންސިއާ އޮތީ 13 ވަނައިގައެވެ. ސްޕެނިޝް ލީގުގައި ދެން ރެއާލް ބައްދަލު ކުރާނީ ހުއެސްކާއާއި ދެކޮޅަށެވެ.\nވެލެންސިިޔާ ރެއާލް މެޑްރިޑް


India In Pakistan Ge3Aharu Ge Kujjaku Shaheedh Kohlaifi - Vaguthu\nއިންޑިއާ އިން ޕާކިސްތާންގެ ތިން އަހަރުގެ ކުއްޖަކު ޝަހީދުކޮށްލައިފި\nއިންޑިއާ އާއި ޕާކިސްތާނުން ކޮންޓްރޯލް ކުރާ ކަޝްމީރުގެ ސަރަހައްދު ވަކިކުރާ ލައިން އޮފް ކޮންޓްރޯލް (އެލްއޯސީ) ގައި އިންޑިއާ ސިފައިން ދިން ހަމަލާއެއްގެ ސަބަބުން ޕާކިސްތާންގެ ތިން އަހަރުގެ އަންހެން ކުއްޖަކު ޝަހީދު ވެއްޖެއެވެ.\nޕާކިސްތާންގެ އަސްކަރިއްޔާ އިން ނެރުނު ބަޔާނެއްގައި ބުނީ އިންޑިއާ ސިފައިން ދިން ހަމަލާއެއްގެ ސަބަބުން ޕާކިސްތާންގެ އާއްމުންގެ ދެމީހަކު ޝަހީދު ވެފައިވާ ކަމަށެވެ. އެއީ ތިން އަހަރުގެ އަންހެން ކުއްޖާގެ އިތުރުން އުމުރުން 45 އަހަރުގެ ފިރިހެނެކެވެ. ދެމީހުން ވެސް ޝަހީދުވީ އިންޑިއާ ސިފައިންގެ ހަމަލާތަކުގެ ސަބަބުން ލިބުނު ޒަހަމްތަކަށް ފަރުވާ ދިނުމަށް ހޮސްޕިޓަލަށް ގެންދިޔަ ފަހުންނެވެ.\nދެމީހުން ޝަހީދު ވުމުގެ އިތުރުން އާއްމުންގެ ތިން މީހަކު ވަނީ ޒަހަމްވެސް ވެފައެވެ.\nޕާކިސްތާން ސިފައިން ބުނާ ގޮތުގައި އިންޑިއާގެ ހަމަލާގެ ސަބަބުން ޕާކިސްތާންގެ އަވަށެއް ކަމަށްވާ ނެކްރަން އަވަށުގެ ތިން ގެއެއްގައި އަލިފާން ރޯވެ، އެގެތަށް ވަނީ ބޭނުން ނުކުރެވޭ ވަރަށް އަނދައިގެން ގޮސްފައެވެ.\nއިންޑިއާގެ ހަމަލާތަކާއި ގުޅިގެން ޕާކިސްތާނުން އެއްވެސް ރައްދު ހަމަލާއެއް ދިން ކަން ނުވަތަ ނޫންކަން ވެސް ޕާކިސްތާންގެ އަސްކަރިއްޔާ އަކުން ކަށަވަރު ކޮށެއް ނުދެއެވެ. ޕާކިސްތާނަށް ދިން ހަމަލާ އާއި ގުޅިގެން އިންޑިއާ އަސްކަރިއްޔާ އިން މިހާތަނަށް އެއްވެސް އެއްޗެއް ބުނެފައެއް ނުވެއެވެ.\nޕާކިސްތާނާއި އިންޑިއާގެ ގުޅުން ގޯސްވެ، މިހާރު ކުރިމަތިލުންތައް ހިނގަމުން ދަނީ އިންޑިއާގެ ކޮންޓްރޯލް އޮތް ކަޝްމީރުގެ ސްޓޭޓެއްގެ ދަރަޖަ އަތުލަން އިންޑިއާ ސަރުކާރުން ނިންމުމުންނެވެ. އެމައްސަލައިގައި ޕާކިސްތާނުން ގެންދަނީ ވަރަށް ބޮޑަށް ނުރުހުން ފާޅުކުރަމުންނެވެ.\nއޮގަސްޓް 28, 2019 23:48\nދެން އެމްޑީޕީގެ އިސްވެރިން އަތްޖަހާ. ކުށްވެރި ކުރާކައް ހަމަ ޔަގީނުންވެސް ނުކެރޭނެ މިސަރުކާރަކަށް.\nއެކުއްޖާ ޝަހީދު ކޮށްލުމަކީ އިންޑިއާގެ ދާޚިލީ ކަމެއް.\nއޮގަސްޓް 29, 2019 10:29\nވަރަށް ހިތާމަ ހުރި. ވަރަށް ދެރަ\nއޮގަސްޓް 29, 2019 15:12\nބީރުގެ ދަރިއަކަށް، އާއިލާ މީހަކަށް ކަމެއް ވިނަމަ ދާޙިލީ ކަމެކޭ އެޔެކޭ މި އެކޭ ކިއާނެތަ! އަނިޔާވެރި ކޮމެންޓް ކުރާ މީހެއް\nއޮގަސްޓް 29, 2019 11:09\nއޮގަސްޓް 29, 2019 11:05\nލޮލް. ޙޫ ކެއަރސް\nއޮގަސްޓް 29, 2019 15:15\nތި މީހާގެ އާއިލާ މީހަކަށް ކަމެއް ވިނަމަ ހޫކެއާސް އޭ ކިއާނެތަ! އަނިޔާ ވެރިކަން ނިހާޔަތަށް


Diamorphine Traffic Kuri Massalaigai Huvadhu Atholhuge Meehakah Umurudhuvahuge Jalu Hukumeh ޑައިމޯފިން ޓްރެފިކް ކުރި މައްސަލައިގައި ހުވަދު އަތޮޅުގެ މީހަކަށް އުމުރުދުވަހުގެ ޖަލު ހުކުމެއް – Huvadhoo News Diamorphine Traffic Kuri Massalaigai Huvadhu Atholhuge Meehakah Umurudhuvahuge Jalu Hukumeh Huvadhoo News\nޑައިމޯފިން ޓްރެފިކް ކުރި މައްސަލައިގައި ހުވަދު އަތޮޅުގެ މީހަކަށް އުމުރުދުވަހުގެ ޖަލު ހުކުމެއް\nމަސްތުވާތަކެތި ކަމަށްވާ ޑައިމޯފިން ޓްރެފިކް ކުރި މައްސަލައިގައި ގއ.ކޮލަމާފުށީ މީހަކު އުމުރަށް ޖަލަށްލުމާއެކު 100.000 ރުފިޔާގެ ޖޫރީމާނާއެއް ދައުލަތަށް ދައްކަން ކްރިމިނަލް ކޯޓުން ހުކުމްކޮށްފިއެވެ.\n2012 ވަނަ އަހަރު ޑިސެމްބަރ މަހު 12 ވަނަ ދުވަހު ގއ.ކޮލަމާފުށީ/ އޮޅުގިނަގެ މުހައްމަދު އަޝްވިން ސައިކަލެއްގެ ފަހަތު ޝީޓުގައި އިނދެގެން ދަނިކޮށް ފުލުހުންވަނީ އެމީހުން ހުއްޓުވައި ޗެކްކޮށްފައެވެ.\nމަސްތުވާތަކެތި ޓްރެފިކް ކުރާކަމުގެ މައުލޫމާތު ފުލުހުންނަށް ލިބުމާއިގުޅިގެން އެމީހުން ހުއްޓުވައި އެމީހުން ފުލުހުންގެ ބެލުމުގެ ދަށަށް ގެންދަން އުޅުނު ވަގުތު މުހައްމަދު އަޝްވީނު ކަނާތު މުށުތެރެއިން މ.ހަލީމުގޭ ފުރާޅު މައްޗަށް އެއްލާލި ކަޅުކުލައިގެ އެއްޗެއްގައި 19.8195 ގްރާމް ޑައިމޯފިން ހުރިކަމަށާއި އެތަކެތީގެ ތަހުލީލީ ރިޕޯޓުން ދައްކާތީ މަސްތުވާތަކެއްޗާ ބެހޭ ގާނޫނުގެ ދަށުން ޑައިމޯފިން ޓްރެފިކް ކުރުމުގެ ކުށުގެ ދައުވާކުރާކަމަށް ފުލުހުންވަނީ ހާމަކޮށްފައެވެ.\nއެހެންނަވެސް އަޝްވިން ވަނީ އެދައުވާއަށް އިންކާރުކޮށްފައެވެ. އެހެންކަމުން މިމައްސަލައިގައި އަޝްވިން އާ އެކީ ހައްޔަރުކުރި ދެވަނަ ފަރާތަށްވެސް ވަނީ ހެކި ހުށަހެޅުމުގެ ފުރުސަތުދީފައެވެ. އަޝްވިންގެ މައްޗަށް ޑައިމޯފިން ޓްރފިކް ކުރުމުގެ ކުށް ސާބިތުވެފައިވަނީ ދައުލަތުން ހުށަހެޅި ހަތް ހެކީގެ މައްޗަށް ބިނާކޮށްފައެވެ. އެގޮތުން މުހައްމަދު އަޝްވީން މަސްތުވާތަކެތި ވިޔަފާރި ކުރާ ކަމަށް ރިޕޯޓު ލިބުމާއި ގުޅިގެން އޮޕަރޭޝަންގައި ހަރަކާތްތެރި ވި ފުލުހުންގެ ހެކިބަސް ހިމެނިގެންދިޔައެވެ.\nފުލުހުންގެ ހެކިބަހުން މުހައްމަދު އަޝްވީން މަސްތުވާތަކެތި ކަމަށް ބެލެވޭ އެއްޗެއް މ. ހަލީމުގެ ފުރާޅު މައްޗަށް އެއްލާލިކަން ވަނީ ސާބިތުކުރެވިފައެވެ. ނަމަވެސް އަޝްވިންގެ ފަރާތުން އެއްވެސް ހެއްކެއް ދިފާއުގައި ހުށަހަޅާފައިނުވެއެވެ.\nއެހެންކަމުން ކްރިމިނަލް ކޯޓުންވަނީ އަޝްވިންގެ މައްޗަށް އުމުރުދުވަހުގެ ޖަލު ހުކުމަކާއެކު ބޮޑު އަދަދަކުން ޖޫރިމަނާއެއް ކޮށްފައެވެ.


އއ. ތޮއްޑޫގެ ކުއްލި ދަތުރު (ދެވަނަ ބައި) — Ihavandhoo.com\nހަޤީޤަތުގައިވެސް ބިޔަބޮޑެތި ދަނޑުތަކުގައި މިހާރު ވެހޭ ހިމަފޮދު ވާރޭތެރޭގައި، އަދި ކުރީދުވަހު ދޭނެ ގަދަ އަވީގައި ގަދަ އަޅާ މަސައްކަތްކުރަނީ ދިވެހިވަންތަ އަންހެނުންނާއި ފިރިހެނުންނެވެ. އާންމުދަނީ ހޯދަން ކުރާ މަސައްކަތެއްގެ ގޮތުގައެވެ. އެ ދަނޑުތައް އެބައިމީހުންގެ ލޯފަދައެވެ. އެބައިމީހުންގެ ބުރަ މަސައްކަތްތަކަށް އަޅުގަނޑުގެ ޝުކުރާއި ތަޢުރީފެވެ.\nމިހާރު ގަޑިން ހެދުނު 930 ވީއެވެ. ވަރަށް ގިނައިން ހިނގިއްޖެއެވެ. ރަހުމަތްތެރިޔާ ކޮބާ ގެއާދިމާލަށް ދާކަށްނުވޭހޭ ބުނުމުން، ގެއާއި ދިމާލަށް މިސްރާބު ބަދަލުކޮށްލީމެވެ. ބޮޑެތި ޗަކަ މަގުތަކުގައި ހިނގުމަށް އުދަނގޫ ނަމަވެސް، ތަންތަން ބަލާލަން ބޭނުންވެފަ ހުރި މިންވަރުން، އެކަން އަޅުގަނޑަށް އިހްޞާސް ނުވާކަހަލައެވެ. ފައިކުރި ހިއްލަމުން ، މަގުގައި ހެދިފައި ހުރި ފެންކޯރުތަކުން ފުންމަމަން، އަޅުގަނޑާ ހަމަކުރުމަށް ރަހުމަތްތެރިޔާ އަޅުގަނޑު ފަހަތުން ހިގައެވެ.\nގެއަށް ވަދެ، ބިޔަ ބޮޑު އެނދުގައި ނިދާލުމުގެ ބޭނުމަށް ދެމީހުން އޮށޯވެލާފީމެވެ. މުލި މާހައުލު އަދިރި ކޮށްލުމަށް ފަހުއެވެ. އަދި އަޅުގަނޑު ލެޕްޓޮޕް ނަގައި "އއ. ތޮއްޑޫގެ ކުއްލި ދަތުރު (ފުރަތަމަ ބައި) ސުރުޙީ އަޅައިލައިފީމެވެ. ލިޔާނެ އެއްޗެއް ނޭގުނެވެ. ސިފަވަނީ ބޮޑެތި ކަރާ ދަނޑު ތަކެވެ. ދޮންވެ ފައްކާވަމުން އަންނަ އެކި ސައިޒު ތަކުގެ ފަޅޯތަކެވެ.\nފޯނު ރިންގުވާއަޑަށް ނިދެމުން ދިޔަ ރަހުމަތްތެރިޔާ، ހޭލައި ފޯނު ނެގުމަށްފަހު އާ މިދަނީ އޭ ބުނެލިއެވެ. އެ އިރު އަޅުގަނޑު އޮތީ މި ލިޔާ ލިޔުމުގެ ފުރަތަމަ ދެތިން ޕެރެގްރާފު ލިޔެލިޔެއެވެ. ދިވެހިން ކައިއުޅޭ ރަސްލީ ސުޕާރިއެއް އަނގަތެރެއަށް ލައިގެންނެވެ. ހަފަ ހަފާއެވެ. ތޮއްޑޫގެ ޞިއްހީ މަރުކަޒު ހިންގުމާ ހަވާލުވެ ހުރި އެންމެ އިސްފަރާތެއްގެ ހައިސިއްޔަތުން ، ކުއްލި ކަމަކަށް އެޓެންޑު ކުރަންޖެހޭ ވާހަކަ ބުނެ ހިނގައި ގަތުމުގެ ކުރިން، އަޅުގަނޑުވެސް ދާން ބޭނުންވާ ވާހަކަ ބުނެލުމާއެކު އެ ހުއްދަ ވަގުތުން ލިބިއްޖެއެވެ. މިނިޓެކަށް ވުރެން އަވަހަށް މި ގެއިން ސިއްޙީ މަރުކަޒަށް ވަދެވެއެވެ. މަރުކަޒަށް ވަދެ ބަލިމީހާއަށް ފަރުވާދިނުމަށް އިތުރު ޑޮކްޓަރެއްގެ އެހީތެރިކަމާއެކު ރަހުމަތްތެރިޔާ އުޅޭ އަޑާއި މަންޒަރު ފެންނަ ހިސާބުގައި ބައެއް ވަގުތު ކޮޅަށް އަދި އަނެއް ބައި ވަގުތު އިށީދެ އިނީމެވެ.\nބަލައި ކިޔުމަށް އާދަވެފަވުމުން، މަޑުމަޑުން ތެދުވެ ނޯޓިސް ބޯޑުގައި ހުރި ބައެއް އިއުލާނު ތަކާއި މައުލޫމާތު ކިޔައިލީމެވެ. އެއް އިއުލާނުގައިވަނީ ނީލަން ކިޔުމާއި ބެހޭގޮތުންނެވެ. އެ އިއުލާނުގައި ސޮއިކޮށްފައިވަނީވެސް އަޅުގަނޑުގެ ރަހުމަތްތެރިޔާއެވެ. ނަމަވެސް، ކުރިން ކުރާ ސޮއި އަށް ބުރެ ބޮޑުވެފައި ބަރުދަން އިތުރެވެ. އެހެންކަމުން، އަމިއްލަ އަށް ހިނި އާދެވުނެވެ. ނޯޓިސް ބޯޑުގައިވާ ޗާޓަކުން ދައްކާގޮތުގައި 2015 ވަނަ އަހަރު ތޮއްޑޫގެ އާބާދީއަކީ 1889 މީހުން ނެވެ. 997 ފިރިހެނުންނާއި 912 އަންހެނުންނެވެ. ޑޮކުޓަރަކީ މުސްކުޅި، ހިކި ހަށިގަޑެއްގެ ވެރިއެއް ނަމަވެސް، ބޯ ތަލަވެފައިވާ މުސްލިމު ޕާކިސްތާނު ޑޮކުޓަރެކެވެ. އޭނާ ބުނާ ގޮތުގައި ދިވެހި ރާއްޖެއަށް އޭނާ ވަރަށް ފަރިތައެވެ. އަދި ބ. އަތޮޅު ހޮސްޕިޓަލްގައި މަސައްކަތް ކުރަން ލިބުމަކީ ބޮޑު ތަޖުރިބާ އެއްގެ ގޮތުގައި އޭނާ ފާހަގަ ކުރިއެވެ.\nގަޑިން 1100 ޖަހަނީއެވެ. ހުކުރު ޖަމާޢަތަށް ތައްޔާރުވުމުގެ ގޮތުން ކުރަންޖެހޭ ބޮޑު ހިނައިގަތުން އޮތްކަން ރަނގަޅަށް ހަނދާންވެއެވެ. އެހެންކަމުން، ޑަކްޓަރަށް ވެދުން ދަންނަވައި ގެއަށް ހިގައިގަތީމެވެ. ގެއަށް ވަދެވުމާއެކު އަވަސްވެގަތީ، ލިޔުން ފުރިހަމަ ކޮށްލައި ޖައްވަށް ފަޒާއަށް އިންޓަރނެޓުގެ ޒަރީއާއިން އަވަހަށް ފޮނުވާލުމަށެވެ. އަނދެގެން ހުރި ތުވާލިއާއެކު، ގަޔަށް އެއްޗެއް ނުލައި ހުރެ އަވަސް އަވަހަށް ލިޔުން ލިޔެލައި އެންމެ ފަހު ޕުލުސް ޓޮޕް ޖެހުމާއެކު މެންދުރު ބަންގި ގޮވާފިއެވެ. އެހެންކަމުން، ނަލަވެގެން ހުކުރުގެ ޖަމާޢަތުގެ ލިބުމަށް ނިޔަތްގަނެ ގެއިން ދުންޖަހައިފައި ހިގައިގަތީ ނަމަވެސް އެންމެ ދުރު ބޮޑު މިސްކިތާ ދިމާލަށެވެ. އެ މިސްކިތަކީ އެލިއާ އަބުދުﷲ ގެ ހެޔޮއެދުން ތަކާއެކު އަޅާފައިވާ މިސްކިތެއްކަމަށް ރަހުމަތްތެރިޔާ ކިޔާދިނެވެ. އިސްލާމީވަންތަ މުންނާރަކާއެކު، އާސާރީ ސިފަގެނެސް ދޭގޮތުން ޒަމާނީގެ ބައެއް ލަކުޑީގެ ބާވަތްތަކުން ޒީނަތްތެރި ކުރެވިފައިވާ މި މިސްކިތަކީ ޖާގައިގެ ގޮތުން ތަނަވަސް ބޮޑު މިސްކިތެކެވެ. ފަހު ހުތުބާ އެއްކޮށް އަޑުއަހާލުމުގެ ފުރުޞަތު ދެއްވި ކަމަށްޓަކައި މާތް ﷲ އަށް ހަމްދާއި ޝުކުރު ކުރަމެވެ.\nހުކުރުގެ ޖަމާޢަތް ނިމިގެން ގެއަށް އައުމުގެ ކުރީގައި މިސްކިތުގެ ފޮޓޯގަޑުތަކެއް ދަތުރުގެ ހަނދާނަށްޓަކައި ނެގީމެވެ. ދެން ދިމާވީ ދަތުރުގައި ވަރަށް މުހިއްމު ޝަހުޝިއްޔަތަކާއެވެ. އެއީ ހަމަ އިއްތިފާޤެކެވެ. މެންދުރު ކެއެމަށް ކަވާބު ކަޑައަށް ނުގޮސް އުޅެނިކޮށް ރަހުމަތްތެރިޔާއަށް އެގުޅީ މަޝްހޫރު ބޭސް ހަދާ ދޮން ހުސައިންބޭ އެވެ. އެ ގެއިން މެންދުރުގެ ފަރިއްކޮޅު ލިބުނީތާއެވެ. އަޅުގަނޑުމެން ދެމީހުންނަށް ބޮޑުވެގެންވާ ދަޢުވަތެކެވެ.\nހުރިނަމަ ހުރި ސެންޓަކާއި ސުޕްރޭތައް ޖަހާ ބުރުވައި އެއްވަސް ކޮށް ދޮން ހުސައިންބޭ ގެއާ ދިމާލަށް ދަތުރު ފަށާފީމެވެ. ގައިންދާ ހިއްލާވަރަށް ހަމަ ގައިމުވެސް ހިގާކަށް ނުޖެހުނެވެ. މޫސުމުގެ ގޮތުން ކަމަށްވެސް ވެދާނެއެވެ. ރަހުމަތްތެރިޔާ ބޮޑު ދޮރާއްޓެއްގައި ޓަކި ދީފިއެވެ. ދޮން ހުސައިންބޭ ނަމަށް ކީ ނަމަވެސް، ކަޅު ރޫފަ ރަނގަޅު ފިރިހެނެއް ޓަކީގެ ޖަވާބުގައި ވައިލަކުމުއްސަލާމުގެ ރައްދު ދިނެވެ. އާއެކެވެ. ކަޅަކަސް، ކުރަކަސް އެއީ ހަމަ ބޭސް ހަދާ ދޮން ހުސައިން ބެއެވެ.\nކޮބާ ކޮބާ ކަންތައް އެބަހުރިދޯ\nވަރަށް ފައްކާ ޢިބާރާތްތައް! ކިޔާހިތުން ކިޔާލެވޭ!\nތޮއްޑޫން މީހަކާ އިންނަންތަ ތިއުޅޭނީ؟ ބޮޑުބެއަށް ހާދަ ވައްތަރޭ! <br>


Mi Garunu Nimumuge Kurin Raajje Adiyah Gosdhaane Kamah Scienceverin Bunefi - Vaguthu\nމި ގަރުނު ނިމުމުގެ ކުރިން ރާއްޖެ އަޑިޔަށް ގޮސްދާނެކަމަށް ސައިންސްވެރިން ބުނެފި\nރާއްޖެ ހިމެނޭ ގޮތަށް އިތުރު ފަސް ޤައުމު މި ޤަރުނު ނިމުމުގެ ކުރިން އަޑިއަށް ގޮސްދާނެ ކަމަށް ސައިންސްވެރިން ބުނެފިއެވެ.\nސައިންސްވެރިން ބުނެފައިވާ ގޮތުގައި ރާއްޖެއަށް އަޑިއަށް ދާނެ ކަމަށް ބެލެވެނީ 2100 ވަނަ އަހަރުގެ ތެރޭގައެވެ.\nސައިންސްވެރިން މިގޮތަށް ބުނެފައި މިވަނީ ދުނިޔެ ހޫނުވުމާއި ގުޅިގެން އައިސް ފަރުބަދަތައް ވިރި ކަނޑުގެ ލޮނުގަނޑު ފާއިތުވި 100 ވަރަކަށް އަހަރުގެ ތެރޭގައި އުފުލޭ މިންވަރަށް ބަލާފައިއެވެ.\nސައިންސްވެރިން ބުނެފައިވާ ގޮތުގައި ކުރިއަށް އޮތް 60 ވަރަކަށް އަހަރުތެރޭގައި ރާއްޖެ ހިމެނޭގޮތަށް ފަސް ޤައުމެއް އަޑިޔަށް ގޮސްދާނެއެވެ. މި ޤައުމުތަކަކީ ކުދި ޖަޒީރާ ޤައުމުތަކަށް ވާއިރު މިހާރުވެސް މޫސުމަށް އަންނަ ބަދަލުތަކުގެ އަސަރު މިފަދަ ޤައުމުތަކަށް ކުރަމުންދާ ކަމަށް ތަޖުރިބާކާރުން ބުނެއެވެ.\n1940ގެ އަހަރުތަކުގެ ތެރޭގައި އެމެރިކާގެ ސައިންސްވެރިއެއް ކަމަށްވާ ބެނޯ ގިޓެންބާގު ވަނީ ކަނޑުގެ ލޮނުގަނޑު އުފުލޭކަން ހީވުމުން އެކަން ޔަގީން ކުރުމަށް ސާރވޭ އެއް ހަދާފައެވެ. ފާއިތުވި 100 އަހަރު މި ސާރވޭ ކުރިއަށް ގެންގޮސްފައިވާއިރު، މިއީ ހަގީގަތެއް ކަމަށް ސައިންސްވެރިން މިއަދު ވަނީ ބުނެފައެވެ.\n1990 ވަނަ އަހަރުގައި ނާސާ އިން ވެސް ވަނީ ދުނިޔޭގެ ކަނޑުގެ ލޮނުގަނޑު އުފުލެމުންދާ ކަމުގެ އިންޒާރު ދީފައެވެ.\nވޮލްޑް ބެންކް އަދި ތަފާތު އިތުރު އިންސްޓިޓިއުޝަންތަކުން ވަނީ ރާއްޖެ އަޑިއަށް ގޮސްދާނެތީ ކަންބޮޑުވުން ފާޅުކޮށްފަ އެވެ.\nޕެސިފިކް އޮޝަންގައި އޮންނަ ޕަލައު އަކީ ވެސް އަޑިއަށް ގޮސްދާނެ ކަމަށް ބެލެވޭ ޤައުމުތަކުގެ ތެރޭގައި ހިމެނޭ އެއް ޤައުމުވެ. ޕަލައު މޫސުމާއި ބެހޭ އިދާރާއިން ބުނެފައިވާ ގޮތުގައި އެ ޤައުމުގެ ލޮނުގަނޑު އަހަރަކު 0.35 އިންޗިށް އުފުލެއެވެ.\nރާއްޖޭގެ އިތުރުން ފިޖީ ވެސް އަޑިއަށްށް ގޮސްދާނެ ކަމަށް ސައިންސްވެރިން ވަނީ ބުނެފައެވެ. ސައުތު ޕެސިފިކް އޯޝަންގައިވާ ފިޖީ އަކީ ގިނަ ގޮނޑުދޮށުތަކެއް ހިމެނޭ ރާއްޖެފަދަ ޖަޒީރާ ޤައުމެކެވެ.\nއާދަޔާއި ހިލާފު، ތަފާތު ސިފައަކަށް އޮތް ވިލާތަކެއް ފެނިއްޖެ\nކަނޑުގައި ލޮނުފެން ހުންނަނީ ކީއްވެ؟\nޖައްވުގައި އުފެދުނު ބިޔަ ވިލާގަނޑަކުން "މޫނެއް" ސިފަވި ވާހަކަ\nޖޫން 10, 2021 18:35\nﷲ ގެ ކުޅަދުންވައްތަކަން މާފުރިހަމަ ކަން ތިޔަކަން ހާމަކުރާ މީހުން ވިސްނާލަބަ\nޖޫން 10, 2021 18:50\nމިިިިިިިގެ 60އަހަރު ކުރިންވެސް ތިހެން ބުނި ﷲކުޅަދުން ވަންތަ ކަން މާ ބޮޑު\nޖޫން 10, 2021 18:53\nކޮން ސައިންސްވެރިންނެއްކަން ބުނެބަލަ! ތިޔަހެން ބުނެފަ ކޮންމެ މީހަކަށްވެސް އާޓިކަލްއެއް ލިޔެވިދާނެ ދޯ!\nޖޫން 10, 2021 18:59\nމިގައުމުގެ އިސްވެރިން ތިކަމަކާ ހާހެއް ނުވާނެ އުސް ފަރުބަދަތަކުން ގޯތި ގަނެލާފަ މިހާރު ހުރީ.\nޖޫން 10, 2021 19:05\n1990 އާގެ ކުރީކޮޅު ތިމީހުން ބުނި 2000 ވަނަ އަހަރު ރާއްޖެ އަޑިޔަށް ދާނެޔޭވެސް!\nޖޫން 10, 2021 19:17\nރާއްޖެއަށްވުރެ ކުރިން އެމެރިކާވެސް އަޑިޔަށް ހިނގައިދާނެ..މިވެސް ވެދާނެ ކަމެއް..\nޖޫން 10, 2021 19:33\nއިންޑިއާގެ ސައިންސްވެރިން ގެ ރައުޔަ އެއްތޯ ؟ !!!\nޖޫން 10, 2021 19:56\nތިކަން ނުވެގެން އެބައުޅޭ ފާޑެއްގެ މީހެއް މިގައުމުގަ. ބޮމުގެ ހަމަލާއެއްގަ ޒަހަމްވެގެން މީނަ ވިލާތުގަޔޯ އުޅެނީ މިހާރު\nޖޫން 10, 2021 20:00\nތޯ ހުސް ބުހުތާނު. ތީގެ އަޑީގަ އޮތީ އިންޑިޔާއާއި ރާއްޖޭގެ ސަރުކާރުގަ ތިބި ބަޔެއް ލާދީނީ މީހުން. ތިޚަބަރުގެ ބޭނުމަކީ ދިވެހިން ބިރުގަންނަވައިގެން ގައުމުން ބޭރުކުރުވުން. އެއީ މި ބިމައް ވެރިވެގަތުމައް ހިންގާ ޕުރޮޕެގަންޑާ. ދުނިޔޭގެ އެތައް އެތައް ސައިންޓިފިކް ރިސާޗުން ތިވާހަކަ ވަނީ ޑީބަންކު ކޮއްފަ. މިދަނޑިވަޅުގައި މިވެރިން އުޅެނީ އަލުން އެވާހަކަ ދިރުވައިގެން ރާއްޖެ އަކީ ދެވަނަ ޗާގޯސް އައިލެންޑާސްއަށް ހަދަން.\nޖޫން 10, 2021 20:22\nރާއްޖޭގެ ފަސްގަޑު ވޭތުވެދިޔަ ގަރުނު ތަކުގައި އުފެލެމުންދާވަރު ސައިންސްވެރިންނަކަށް ނޭގޭތާ .\nޖޫން 10, 2021 20:24\nސަޅި ވާހަކައެއް ތީ މިދަނީ މާސްކް އަދި ފިންސް ގަންނަން\nޖޫން 10, 2021 21:17\nދެން އެހެނޭ ކިޔާފަ ކަލޭމެނަށް މިތަން ދީފަ އަހަރެމެން ދާންވީ ދޯ...އެއީ ދޯ ތިކިޔާ އެއްޗަކީ އަސްލު...އެންމެ ބޮޑެތި އިންވެސްޓް މިތަނަށް ކުރަނީވެސް ތިހެން ބުނާ މީހުން... އަޑިޔަށް ދަންދެން އަހަރެމެން ބޭނޔމީ މިތާ ތިބެން....އަދި ދިވެހިން ނުކުރޭ ގަބޫލެއް އަޑިޔަށް ދާނެޔޭ ބުންޔަސް ތިބުނާ ބަޔަކު\nޖޫން 10, 2021 21:42\nކުރީގެ ރައީސަކުވެސް ތިހެންކީ.\nޖޫން 10, 2021 21:46\nސަ އިންސްވެރިން ސަރުކާރުގަވެސް އެބަތިބި މި އަށް އެއ އްޗެ އް އިތުރު ކޯ އްލަދީ.\nޖޫން 10, 2021 21:50\nالله ގެ އިރާދަފުޅު މާފުރިހަމަ އަހަރެމެން ތިބޭނެ ތަނެ އް އެ އީ ލާހު ދެނެވޮޑި ގަތުން މާމޮޅު.\nޖޫން 10, 2021 22:01\nގަބޫލްކުރަންވާނެ އެމީހުން ބުނާ ގިނަ ވާހަކަ ވެފަ ހުރީ\nމިހާރު ރާއްޖެ އައް ވާ ކަންކަމުން ގަބޫލް ކުރެވެ\nއެއީ އުދައެރުން ބޮޑުވުމާ މޫސުމައް އައްނަ ބަދަލައްބަލާދަ\nޖޫން 10, 2021 22:12\nތިކަން ރޭކަލަނީ މިއުޅޭ ސިޔާސީ ކުދިންކޮޅަށް. އެހެންވެ ޖެހެނު އެެއްޗެެއް މަޅާލަނީ. ހައެއްކަ ގެދުރޮ ބޭރުޤައުމުތަކުން ގަނެލައިގެން.\nޖޫން 10, 2021 22:13\nޢެއްގޮތަކަށް ވެސް ހާސްވާނެ ކަމެއް ނެތް ރާއްޖެ ރައްތަކުގެ ގޮނޑުތަކަށް ވެކެސީން ދެޑޯޒް ފުރިހަމަ ކުރީމަ ރައްތަށް ގިރުން ހުއްޓޭނެ......\nމިކަމަށް އެހީވާން ވެކްސިން ދާދާ ގޭޓްސް އެހުރީ ތައްޔާރަށް..\nޖޫން 10, 2021 22:31\nއަޑިޔަށް ދާނީކީ ހަމައެކަނި ރާއްޖެ ކަހަލަ ޖަޒީރާ ގައުމުތަކެއް އެކަންޏެއް ނޫން. ކަނޑުގެ ލޮނުގަނޑަށްވުރެ ބިންތިރި ބޮޑެތި ގައުމުތައް ވެސް އެބަހުރި. ކަނޑުގެ އައްސޭރިފަށް ހިމެނޭ ބޮޑެތި އެތައް ގައުމެއް އެބަހުރި. އެހެންވީމަ ސަވައިވް ވާނީ3ނުވަތަ4މީޓަރަށްވުރެ އުސްކޮށް ހުންނަ ތަންތަން.\nޖޫން 10, 2021 22:46\nކަނޑުގެ ލޮނުގަނޑު އުފުލިގެން ރާއްޖެ އަޑިއަށް ދާނެކަމީ މުޅިން މުސްތަހީލު ކަމެއް. ގަނޑުފެނުގެ ފަރުބަދަތައް ވިރެނީ ހޫނުގަަދަ ވުމުގެ ސަބަބުން ކަމަށް ވާނަމަ ދުނިޔޭގެ ބިޔަ ކޯރުތައް ހިކި ހަނަފަސް ކަމާ ކުރިމަތިވާނެ. ހޫނު ގަދަވި ވަރަކަށް ކަނޑުގެ ލޮނުގަނޑުން އާއްވައް އަރައިގެންދާ ބައި ބޮޑުވެ ބައެއް ސަރަހައްދުތަކަށް ވާރޭ ވެހުން އާދަޔާ ޚިލާށް ގިނަވާނެ. އެހެންކަމުން ސައިންސްވެރިންގެ ކަލްކިއުލޭޝަން ދިމާކުރަން އުނދަގޫ. ދެން އެހެންނޫނަސް ދުނިޔޭގެ ގުދުރަތީ ނިޒާމް ރޭއްވެވި ފަރާތުގެ ކުޅަދުންވަން ގަބޫކުކުރަންޖެހޭ އެންމެބޮޑު ހަގީގަތް..\nޖޫން 10, 2021 23:00\nތިޔަހެން ކިޔާފަ ރާއ އްޖެ ވި އްކާލާނީ އެ އްނޫން މިތާ އުޅޭ ސިޔާސީ މީހެއ އް ތިޔަކަމުގަ އިންޑި އާ އަށް ރާ އްޖެ ވި އްކާ ލުމުގަ އި ހޭބޯ ނާރާ\nޖޫން 11, 2021 00:14\nމީ ކޮން އިރެއްގަ ބުނެފައި އޮތް އެއްޗެއް ތޯ؟ ކޮބާތޯ ރެފަރެންސް އަކީ؟\nތިއީ ހަމަވުން ޥަރަށް ގާތް ކަމެއް\nޖޫން 11, 2021 08:35\n2009 ގަ އަންނިވެރިކަމައް އަރާފަ އިންޑިއާއިންބިމެއްހޯދާފަ ދިވެހިން އިންޑިއާ އައްބަދަލުކުރަންވެސްބުނި ތިމަންނަނުހުންނާނަމޭ ދިވެހިރައްޔިތުން ކަޑުވާތަންބަލާކައް މިހާރުތާމިއިގެނީ އޭރުއްސުރެވެސް މިކަލޭގެ ދިވެހިބިން އިންޑިއާ އައްވިއްކާލަން ރާވާފަކަން އޮތީ..\nޖޫން 11, 2021 12:25\nﷲ ކަމަކަށް ،އެކަމެއް ވުމައް އަމުރު ކުރެއްވުން..އެކަމެއް ވަގުތުން ވާނެ ކަން އަހަރެމެން ގަބޫލް ކުރަމު އެވެ...ﷲސ.ވ.އ ލައްވަވާ ފައިވާ ދެކަނޑެއް ވެއެވެ\nއެއްފަރާތުގަ ތާޒާފެނެވެ..އަނެއްފަރާތުގައި ލޮނުކަން ގަދަ ލޮނެވެ...އެދެކަނޑު ވަނީ ގުޅިފައެވެ..އެކަމަކު..ދެކިބަލާށެވެ ..އެއްކަނޑު އަނެއް ކަނޑުގެ މައްޗައްއަރައެއްނުގަނެއެވެެ. އެއީ:ﷲސ.ވ.އ.ގެކުޅަދުންވަންތަކަމެވެ.\nޖޫން 11, 2021 18:57\nތިސަބަބަށް ވުރެމާބޮޑު ސަބަބެއް އެބައޮތް ޤައުމުނެތިދާނެ! އެއީ އިސްލާމްކަން މަތީ އޮތް ޤައުމެއް އެ އިސްލާމްކަން ދޫކޮށް ﷲ އަށް ކާފަރުވެގެންފިއްޔާ ނެތިދިއުން މާ އަވަސްވާނެ! މި ތިރި ފަސްތަކުގައި މީހުންދިރި އުޅޭތާ ތިންހާސް ފައްސަތޭކަ އަހަރަށްވުރެ ގިނަދުވަސް ވެފައިވާއިރު، މިޤައުމުގެ ބަޔަކު އިސްލަސމްދީން ނެތިކޮށް ﷲ އާއި އެކަނލާގެ ރަސޫލާއަށް ފުރައްސާރަ ކުރަން ފަށައިގެން އުޅޭއިރު ޤައުމުގެ ގިނަމީހުން އެމީހުންނަށް ވާގިވެރި ވަމުންދާއިރު، ޤައުމު ނެތިދިއުމަށް ﷲ ކޮންމެފަދަ ސަބަބެއްވެސް މެދުވެރި ކުރައްވަވައިފާނެއެވެ.\nޖޫން 11, 2021 19:55\nކޮންމެވެސް ވަރަކަށް ކިޔަވައިގެން ކޮމެންޓް ކުރަން ރަނގަޅު. ހަގީގަތަކީ ދުނިޔެ މިގޮތަށް ހޫނުވަމުން ދާނަމަ އެއަށްވުރެ އަވަހަށްވެސް ރާއްޖެ އަޑިއަށް ހިނގައިދާނެ. ކަލޭމެން ގަބޫލު ކުރާހިތް ނުވިޔަސް އެކަން އޮތްގޮތް\nޖޫން 11, 2021 23:12\nމައްސަލައެއްނެތްތާ އެވެ އަޑިއަށް ދިޔަޔަސް\nމީ ދޫނި ރާއްޖޭ އެވެ އެއްމެން އަވަހަށް ގެރި ރާއްޖެއަށް ހިޖުރަ ކުރާށެވެ.އެތާގެގެ ވެރިޔަކަށް ހުއްނަވަނީ ގެރި މޯޑޭ އެވެ.\nޖޫން 12, 2021 02:06\n" ކަލޭމެން ތިޔަ ގައުމުން ފައިބައިގެން އާދޭ އަހަރެމެން ކައިރިއަށް. ބިން ދޭނަން! އަންނި ވެސް އަހަރެންގެ ގެ ޖަލްސާ ގެ ގޯތިން ބައެއް ގަނެފި 300 މިލިއަން ރުފިޔާ އަށް. އެހެންވީމާ ކަލޭމެންނަށް އަދި ޑިސްކައުންޓް ވެސް ލިބޭނެ އަންނި އަށް ލިބޭ ގޮތަށް"\nޖޫން 12, 2021 07:48\nސައިންސް ވެ ރިންނޭ ބޯގޯސް ހަމަހިލާ ނޭގޭނެ.


Olhunbolhun: Male' ge magumathee traffic | Mihaaru\n09 ޖެނުއަރީ 2017 - 06:33 16 comments\nއިނގިރޭސިވިލާތުގައި އަމިއްލައަށް އަރުވާލެއްވިގެން ތިއްބެވި ބޭފުޅުންގެ ތެރެއިން، މާލޭގައި ދިރިއުޅޭ މީހުންނަށް ، އެންމެ ބޮޑު ދެރައެއް ލިބުނީ ޖުމްހޫރީ ޕާޓީގެ ނައިބް ލީޑަރު އަމީން އިބުރާހީމްގެ ފަރާތްޕުޅުންނެވެ. އެއީ އޭނާ ޓުރާންސްޕޯޓް މިނިސްޓުރީން ވަކިކުރެއްވުމާ އެކު އެ މިނިސްޓުރީ ވެސް އުވިގެން ދިއުމުންނެވެ. ދުނިޔޭގެ ވަރަށް ގިނަ ގައުމުތަކުގައި ޓުރާންސްޕޯޓު މިނިސްޓްރީ އަކީ ވަރަށް ބޮޑު މިނިސްޓުރީއެކެވެ. އަދި ވަރަށް މުހިއްމު މިނިސްޓުރީއެކެވެ. މިނިސްޓުރީއެއްގެ ނަން ފިޔަވައި އެހެން ނަމެއް ދެވިގެން އެއްގަމު ދަތުރުފަތުރާ ބެހޭ ކަންތައްތައް ހަމަޖައްސާ ގައުމުތަކުގައި ވެސް އެމަސައްކަތްކުރެވޭ އޮފީހަކީ މިނިސްޓުރީއަކަށް ވެސް ލިބިފައި އޮންނަ ހުރިހާ ބާރުތަކެއް ލިބިފައި އޮންނަ އޮފީހެކެވެ. އޮފީހުގެ ވެރިޔާ ކެބިނެޓްގައި ނުއިންނަވާކަމެވެ.\nރާއްޖޭގައި ޓުރާންސްޕޯޓް މިނިސްޓުރީ އުވާލެއްވުމުން އެ މިނިސްޓްރީގެ މަސައްކަތްތައް އޮތީ ތަފާތު ތަންތަނަށް ބައްސަވާލައްވާފައެވެ. ހައުސިން މިނިސްޓްރީން އެއްބައި ކުރިއަށް ގެންދަވައެވެ. މަގު ހަދާ ކޯޕަރޭޝަނުން ވެސް ބައެއް ފަހަރު ބައެއް ގެންދަވާހެން ހީވެއެވެ. އެއީ ބައެއް ރަށްރަށުގައި މަގުހެދުމަށް ފަހު ޓުރާންސްޕޯޓް އޮތޯރިޓީ އަށް ނޭނގި ބޯޑުތަކެއް ބެހެއްޓުނު މައްސަލައެއް މި ދޭތެރެއަކުން ފެންމަތިވުމުންނެވެ.\nމާލޭގެ ބައެއް މަގުތައް އެއް ދުވަހަކު އެއްކޮޅަށް ދުއްވާ މަގުގެ ގޮތުގައި އޮވެދާނެއެވެ. އަނެއް ދުވަހު ދެކޮޅަށް ދުއްވާ މަގުގެ ގޮތުގައި ހައްދަވާފާނެއެވެ. ވަރަށް ހަނި މަގުމަގު ވެސް ދެކޮޅަށް ދުއްވާ މަގުގެ ގޮތުގައި ހަމަޖައްސަވާފާނެއެވެ. އެކަމުގެ މުހިއްމު ސަބަބު އެނގިވަޑައިގަންނަވާނީ އެގޮތަށް ހަމަޖައްސަވާ ފަރާތަށް އެކަންޏެވެ.\nއަޅުގަނޑު އެއްބަސްވަމެވެ. ސަބަބު އަޅުގަނޑުމެންނަށް އެނގޭކަށް ނުޖެހެއެވެ. އެހެންނަމަވެސް އެގޮތަށް ހައްދަވަން ޖެހުނު ސަބަބު ވިދާޅުވުމުން ނުކުމެދާނެ މައްސަލައަކީ ކޮބައި ބާވައެވެ؟ އެނިންމެވުމުގެ ސަބަބުތައް ދެއްވިއަސް ނުވަތަ ނުދެއްވިޔަސް އެނިންމުމާ މެދު ޚިޔާލު ތަފާތުވާނެ ބަޔަކު އެވާހަކަ ދައްކާނެއެވެ.\nމި ސަރުކާރުން ރައްޔިތުންނަށް ދެރަ ގޮތެއް ނުހައްދަވާނެކަން މިހާރުވެސް އަޅުގަނޑުމެންނަށް އެބަ އެނގެއެވެ. މާލޭ ސަރަހައްދުގައި ދިރިއުޅޭ މީހުން ދަތުރުދާން އޮތް ދެ ފަޅުރަށް، ކުޑަބަނޑޮހާއި، ފޭދޫފިނޮޅު، ބަޔަކަށް ކުއްޔަށް ދިނުމުން ނުވަތަ ވިއްކާލުމުން މިހާރު އެ ހަމަޖައްސަވާދެއްވަނީ މާލޭ ކައިރިން ފަޅެއް ހިއްކާފައި ދަތުރު ދެވޭނެ ގޮތެކެވެ. ފަޅުހިއްކާ ތަރައްޤީކުރަން ހަތަރު މިލިއަން ޑޮލަރު ނުދާނެކަން ޔަޤީނެވެ. އަދި އެރަށް ތަރައްޤީކުރެވޭނީ އަޅުގަނޑުމެންގެ އަތުން ކޮންމެ ދުވަހަކު ޓެކްސްގެ ގޮތުގައި ނަގާ ފައިސާ އިން ކަމަށް ނުވާނެކަން ވެސް ޔަޤީނެވެ. އެފައިދާކުރަނިވި މަޝްރޫޢު ނިމޭއިރު ހުޅުމާލެ އާއި އެރަށާ ގުޅުވާލެވޭނެ ފާލަމެއް އޮތުމަކީ ވެސް ކައިރިކަމެކެވެ. އޭރުން 2018 ގެ ފަހުން އެއްގަމު މަގުން މާލެ އާއި ހުޅުމާލޭގައި ދިރިއުޅޭ މީހުންނަށް މުނިފޫހިފިލުވުމަށް އެރަށަށް ދެވޭނެއެވެ. މީގައި އޮތީ ފަހުން ނުކުމެދާނެ ވަރަށް ދެރަ މައްސަލައެކެވެ. އަޅުގަނޑުމެންނަށް މި އުފާވެރި ޚަބަރު ލިބުނުތާ ދެތިން ދުވަހުގެ ތެރޭގައި އެނގިގެން ދިޔައީ ދުނިޔޭގައި ގަނޑުވެފައިވާ ބައްރުން ކުޑަ ގައުމެއްގެ ބޮޑުމިނުގެ ގަނޑުފެންގަނޑެއް ކަނޑައިގެން މޫދަށް ހިނގައިދާނެކަމުގެ ބިރު އޮތް ކަމެވެ. އެގޮތަށް ދިމާވެއްޖެ ނަމަ ކަނޑުގެ ލޮނުގަނޑު ތިންހަތަރު އިންޗި އަށް އުފުލިދާނެކަމަށް ބެލެވެއެވެ.\nގަވާއިދާ ހިލާފަށް ޕާކުކޮށްފައި ހުރި ސައިކަލުތަކެއްގައި ފުލުުހުން ސްޓިކާ ޖަހަނީ: މާލޭގެ ތޮއްޖެހުން ހައްލުކުރެވޭނެ ރަނގަޅު އިންތިޒާމެއް ނެތް. --ފޮޓޯ: ނިޝާން އަލީ/ މިހާރު\nމާލޭގެ ޓުރެފިކްގެ މައްސަލަ ހައްލުކުރުމަށް ލަފައެއް ދެއްވޭތޯ ބެއްލެވުމަށް ބައެއް ޢިލްމުވެރިން އަމިއްލަފުޅަށް ހައްދަވާފައިވާ ބައެއް ޢިލްމީ ކަރުދާސްތައް ވެސް ޢާއްމުވަމުން އެބަ ދެއެވެ. ސަރުކާރުގެ ފަރާތުން ހައުސިން މިނިސްޓްރީން ވެސް އާ ކަންތައްތަކެއް އެބަ ތަޢާރަފް ކުރައްވައެވެ. ހުރިހާ ފަރާތަކުން ވެސް ބައްލަވަނީ ދުވަހުން ދުވަހަށް ކުރިމަތިވާ ކަންތައްތަކަށް މިހާރުން މިހާރަށް ހައްލެއް ހޯއްދަވައިދެއްވޭތޯއެވެ؟ އުމަގަށް ބޭސްނުކޮށް އުމަގުވެފައިވާ ފާރުގަނޑު ރަނގަޅުކުރެވޭތޯ ބައްލަވަނީއެވެ.\nމާލޭގައި ދިރިއުޅޭ މީހުންނަށް ދިރިއުޅުމަށް މިހާ ބޮޑު އުނދަގުލާ ކުރިމަތިލާން ޖެހެނީ ސަރުކާރުތަކުން ގެންގުޅުއްވާ ރައްޔިތުންގެ ވަގުތީ ތާއީދު ހޯއްދެވުމުގެ ސިޔާސަތުގެ ސަބަބުންނެވެ. މާލޭގެ ބޮޑު ދެ ސްކޫލާއި ރައްޔިތުންގެ މަޖިލީސްކުރާގެ ހުންނަ ސަރަހައްދުގައި ދިހަ ފަންގިފިލާ ނުވަތަ އެއަށްވުރެ ވެސް އުސްކޮށް އެތަކެއް އެޕާޓްމެންޓުތަކެއް ކުއްޔަށް ދިނުމަށް އިމާރާތްކުރުމަށް ނިންމަވާއިރު، އެތަނުގައި ދިރިއުޅޭ ބަަޔަކަށް ކުރިމަތިލާން ޖެހޭނެ ދިރިއުޅުމުގެ ގޮންޖެހުންތަކާ މެދު ވެސް ވިސްނާލަން ޖެހެއެވެ. އިމާރާތުން ގިނަ ބަޔަކަށް ނިދަން ޖާގަ ލިބިދާނެއެވެ. އެހެންނަމަވެސް އެހިސާބުން އެކަންތައް ނިމުނީބާވައެވެ؟ އެމީހުން ގެންގުޅޭ ދުއްވާ އެއްޗެތި ޕާކް ކުރާނެ ޖާގަ ބޭނުންވެއެވެ. އެ އެންމެން ބިންމައްޗަށް ފައިބައިގެން ހިނގައިގަތުމުން ވާނީ ކިހިނެއްތޯއެވެ؟ ފިހާރައަކަށް ވަނުމުން ވާނީ ކިހިނެއްތޯއެވެ؟ ހުޅުމާލޭގައި އިމާރާތްކުރާ ތަންތަނުން ބިންމަތިން ޕާކިން ދޫކުރެވުނަސް މާލެއިން އެޖާގަ ހޯދާނީ ކިހިނެއްތޯއެވެ؟ މެކޭނިކަލް ޕާކިން ސިސްޓަމް ރަނގަޅުކަމަށް ވެދާނެއެވެ. އެކަހަލަ ކިތައް ސިސްޓަމް ބެހެއްޓުމަށް މިހާރު މާލެއިން ޖާގަ ލިބިދާނެތޯއެވެ؟ މާލެއަށް އުފުއްލޭނެ އެންމެ ބޮޑު ބަރުދަނަކީ ކޮބައިތޯއެވެ؟ ފަސޭހަކަމާ އެކު ސިއްޙީ ދިރިއުޅުމެއްގައި މާލޭގައި ދިރިއުޅެވޭނީ ކިތައް ލައްކަ މީހުންނަށް ބާވައެެވެ؟\nވަކި ވަގުތެއްގައި ވަކި ވައްތަރެއްގެ ހަތަރު ފުރޮޅުލީ އެއްޗެތި ވަކި މަގުތަކުން ދަތުރުނުކުރެވޭ ގޮތަށް އޮތުމަކީ ރަނގަޅު ކަމެކެވެ. ހަމައެފަދައިން ވަކި ދުވަހެއްގެ ވަކި ވަގުތެއްގައި ވަކި ވައްތަރެއްގެ ވެއިކަލް ދުއްވާ ނަމަ އިތުރު ފީއެއް ދައްކަން އޮތުމަކީ ވެސް ރަނގަޅު ކަމެކެވެ. އޭރުން އެ ސަރަހައްދަށް ކޮންމެހެން ދާން މަޖުބޫރުވާ ވެއިކަލް ނޫނީ ނުދާނެއެވެ.\nކަމެއް ނިންމުމުގެ ކުރިން ކުރިމަތިވާނެ މައްސަލަތަކާ މެދު ދިރާސާކުރުމަށް ފަހު އެކަމެއް ނިންމުމުން ފަހުން ދިމާވާނެ މައްސަލަތައް މަދުވާނެއެވެ. މައްސަލައެއް ކުރިމަތިނުވެ ވެސް ހިނގައިދާނެއެވެ. މާލޭގައި ދިރިއުޅޭ މީހުން މުނިފޫހިފިލުވަން ފަޅުރަށެއް ނުބޭއްވުމުން އެންމެ ފަހުން ވީ ކިހިނެއްތޯއެވެ؟ ފަޅު ހިއްކައިގެން ރަށެއް ހަދަން ނިންމީއެވެ. ގޮނޑުދޮށް؟ ވެލި؟ ޚަރަދު؟ ވަގުތު؟ މިއީ ދުރު ނުބަލާ އަވަސްއަރައިގެން ނިންމާ ނިންމުމުގެ ނަމޫނާ ނިިންމުމެކެވެ.\nމާލޭގެ ޓުރެފިކްގެ މައްސަލަ ހައްލުކުރަން ގޮތެއް ނިންމާއިރު އެކަމުގައި ޝާމިލްވާ ހުރިހާ ފަރާތްތަކުގެ ޚިޔާލާއި ލަފަޔާ އެކު ގޮތެއް ނުނިމޭކަމަށް ވާ ނަމަ އަބަދުވެސް ތަފާތު މައްސަލަތަކާ ކުރިމަތިވާނެއެވެ. އަޅުގަނޑު މިދެންނެވީ ފުލުހުންނާއި ހައުސިން މިނިސްޓްރީ އާއި މާލޭ ސިޓީ ކައުންސިލް (މިހާރު މާ ބޮޑު ރޯލެއް ނެތަސް) އާއި ޓުރާންސްޕޯޓް އޮތޯރިޓީގެ ވާހަކައެވެ. ޓުރާންސްޕޯޓް އަތޯރިޓީން މިހާރު ހައްދަވައިގެން އުޅުއްވާ ޤަވައިދު ތަންފީޒް ކުރެވިއްޖެ ނަމަ ވެސް ރަނގަޅު ބަދަލުތަކެއް މާލޭގެ މަގުމަތިން ފެނިގެންދާނެކަމަށް އުއްމީދު ކުރެވެއެވެ. ވަކި ވަގުތެއްގައި ވަކި ވައްތަރެއްގެ ހަތަރު ފުރޮޅުލީ އެއްޗެތި ވަކި މަގުތަކުން ދަތުރުނުކުރެވޭ ގޮތަށް އޮތުމަކީ ރަނގަޅު ކަމެކެވެ. ހަމައެފަދައިން ވަކި ދުވަހެއްގެ ވަކި ވަގުތެއްގައި ވަކި ވައްތަރެއްގެ ވެއިކަލް ދުއްވާ ނަމަ އިތުރު ފީއެއް ދައްކަން އޮތުމަކީ ވެސް ރަނގަޅު ކަމެކެވެ. އޭރުން އެ ސަރަހައްދަށް ކޮންމެހެން ދާން މަޖުބޫރުވާ ވެއިކަލް ނޫނީ ނުދާނެއެވެ. ހުޅުވިފައި އޮންނަ ތޮއްޖެހުން ކުޑަ ވަގުތުގައި އެކުރާ ކަމެއް ކުރުމަށް ބާރުއެޅުމަކަށް ވެދާނެއެވެ. އެހެންނަމަވެސް ޤަވައިދު ހެދޭއިރު އެންމެން އެ ޤަވައިދަށް ތަބާވާން ޖެހޭނެއެވެ. އެއްވެސް އިސްތިސްނާއެއް ނެތިއެވެ. މިހާރު ބައެއް ފަހަރު ބައެއް ވެއިކަލްތައް މަގު ބަންދުވާ ގޮތަށް ޕާކްކޮށްފައި އޮތަސް އެފަދަ ކަންތައްތައް ބަލަހައްޓާ މީހުން އެތާގެ ކައިރިން ދަތުރުކުރާ އިރުވެސް ނުފެނެއެވެ. އަނެއް ބައި ވެއިކަލްތައް ގަވައިދާ ޚިލާފަށް ޕާކްކުރުމާ އެކު ފިޔަވަޅުއެޅެއެވެ.\nޤަވައިދާ ޚިލާފަށް ކަންތައް ކުރެވޭ ގޮތަށް އެއްވެސް މީހެއްގެ ވެއިކަލަކަށް ނުފެންނަ ސްޕުރޭ ޖެހިގެންނުވާނެއެވެ. މިހާރު ޤަވައިދުން އުޅެން ޖެހެނީ ވަކި ބައެކެވެ. އަނެއް ބަޔަކަށް ބޭނުން ގޮތަކަށް އުޅެވެއެވެ. ނުފެންނަ ސްޕުރޭ ޖަހައިގެން އުޅޭތީވެއެވެ.\nއިތުރު ލިޔުންތައް ވެހިކަލްތައް ޓްރެފިކް ޓްރާންސްޕޯޓް އޮތޯރިޓީ ޕޮލިސް ހައުސިން މިނިސްޓްރީ މާލެ ކޮލަމް ދަތުރުފަތުރު ޓްރެފިކް ގަވާއިދު


Maumoon ge shareeaiy hingee ijuraaiythakaa hilaafah kamah PG in bunefi\nއިޖުރާއަތާ ހިލާފަށް މައުމޫންގެ އަޑުއެހުންތަކެއް ބޭއްވި: ޕީޖީ\n30 ސެޕްޓެމްބަރު 2018: ކުރީގެ ރައީސް މައުމޫން މިނިވަންވުމާއެކު ސަޕޯޓަރުންނާއެކީ އުފާ ފާޅު ކުރައްވަނީ - މުހައްމަދު އަފްރާހް | އަވަސް\nކުރީގެ ރައީސް މައުމޫން އަބުދުލްގައްޔޫމް ފޯނު ދޭން ފުލުހުން އެންގުމުން އެކަން ނުކުރެއްވި މައްސަލާގައި ހިންގި ޝަރީއަތްގެ ބައެއް އަޑުއެހުންތައް ކުރިއަށް ގެންގޮސްފައިވަނީ އިޖްރާއަތްތަކާ ހިލާފަށް ކަމަށާއި އެ މައްސަލާގައި ވަކީލުން ހަމަޖައްސަން އެކަށީގެންވާ ވަގުތު ކްރިމިނަލް ކޯޓުން ދީފައިނުވާ ކަމަށް ދައުލަތުގެ ވަކީލުން މިއަދު ވިދާޅުވެއްޖެ އެވެ.\nމި މައްސަލާގައި ރައީސް މައުމޫނަށް ވަނީ އެއް އަހަރާއި ހަތް މަހާއި ހަ ދުވަހުގެ ޖަލު ހުކުމެއް އިއްވާފަ އެވެ. ހައި ކޯޓްގައި މިއަދު އޮތީ އެ މައްސަލައިގެ އިސްތިއުނާފް ޝަރީއަތެވެ. މިއަދުގެ ޝަރީއަތުގައި މައުމޫންގެ ވަކީލުންގެ ފަރާތުން 36 ނުހުތާއެއް އިސްތިއުނާފަށް ހުށަހަޅާފައިވެއެވެ.\nނުކުތާތައް ހުށަހަޅަމުން މައުމޫންގެ ވަކީލުންގެ ޓީމްގައި ހިމެނޭ އިބްރާހިމް ޝަމީލް ވިދާޅުވީ، މި މައްސަލަ ކުުރިއަށް ގެންގޮސްފައިވަނީ އިސްލާމީ ޝަރީއަތާ ހިލާފަށް ކަމަށާއި މައްސަލާގައި ސިއްރު ހެކިވެރީންގެ ހެކިބަސް ޕްރޮސިކިއުޓާ ޖެނަރަލް، ޕީޖީއިން ނަގާފައިވަނީ އިސްލާމީ ޝަރީއަތާ ހިލާފަށް ކަމަށެވެ. އަދި މައްސަލާގައި ދެ ފަރާތައް ހަމަހަމަ ފުރުސަތު ދީފައިނުވާ ކަމަށްވެސް ޝަމީލް ވިދާޅުވި އެވެ.\nޝަމީލް ވިދާޅުވީ، ޝަރީއަތް ކުރިއަށް ގެންގޮސްފައިވަނީ ވަކި ފަރާތަކަށް ބުރަވެ ކަމަށާއި އެއް އަޑުއެހުން މައުމޫންގެ ޣައިރު ހާޒިރުގައި ގެންގޮސްފައިވާކަމީ އިޖްރާއަތްތަކާ ހިލާފަށް ކޮށްފައިވާ ކަމެއް ކަމަށެވެ. އަދި މި މައްސަލާގައި މައުމޫންގެ ފަރާތުން ހެކި ހުށަހެޅުމުގެ ފުރުސަތުދީފައިނުވާ ކަމަށާއި ވަކީލުން އައްޔަން ކުރަންވެސް އެކަށީގެންވާ ފުރުސަތު ދީފައިނުވާ ކަމަށެވެ.\nޝަމީލް ވިދާޅުވީ، ހެކިބަސް ދީފައިވާ ހެކިވެރިއެއް ރައީސް މައުމޫނަށް ގުޅައި ފޯންކޮށް ހެއްދެވި ކަމަށް ވިދާޅުވިއިރު، އެ ހެކިވެރިޔާގެ ފޯން ޝަރީއަތަށް ހުށަހަޅާފައިނުވާ ކަމަށެވެ. އަދި އެންމެ މުހިންމު އެއް އަސާސަކީ ނިޔަތް ކަމަށާއި ފުލުހުންގެ ހެކިބަހުން ވެސް ރައީސް މައުމޫން އެ ވަގުތު ފޯން ހޯދަން މަސައްކަތް ކުރިކަން ހާމަވެގެން ގޮސްފައިވާ ކަމަށްވެސް ޝަމީލް ވިދާޅުވި އެވެ.\nމައްސަލަ ހުށަހަޅާފައިވަނީ ހައިސިއްޔަތެއް ނެތް ފަރާތަކުން ކަމަށް ވެސް ޝަމީލް ވިދާޅުވި އެވެ. އަދި މައުމޫންގެ ދީނީ ނަސޭހަތް ދިނުމުގެ ހުއްދަ ބާތިލް ކޮށްފައިވަނީ ވެސް ގާނޫނާ ހިލާފަށް ކަމަށް ވެސް ޝަމީލް ވިދާޅުވި އެވެ.\nއިތުރު ނުކުތާތައް ފާހަގަ ކުރައްވައި މައުމޫންގެ ޓީމްގައި ހިމެނޭ ވަކީލް މުހައްމަދު ފައިސަލް ވިދާޅުވީ، ފުލުހުން ރައީސް މައުމޫންގެ ގެއަށް ވަދެފައިވަނީ ގާނޫނާ ހިލާފަށް ކަމަށެވެ. އަދި މި މައްސަލައިގެ ހުލާސާ ބަޔާން އިއްވުމަށްފަހު ފަސް މިނެޓް ތެރޭގައި މައްސަލައިގެ ހުކުމް އިއްވާފައިވުމުން ދޭހަކޮށް ދެނީ ހުކުމަކީ ދުރާލާ ލިޔެފައިވާ ހުކުމެއްކަން ކަމަށެވެ.\nރައީސް މައުމޫންގެ މައްޗަށް އިއްވާފައިވާ ހުކުމަކީ އިސްލާމީ ޝަރީއަތްތަކާ ހިލާފަށް އިއްވާފައިވާ ހުކުމެއް ކަމަށާއި ހުކުމް ވަގުތުން ބާތިލް ކޮށްދިނުމަށް ފައިސަލް ކޯޓްގައި އެދިފައިވެއެވެ.\nމައުމޫންގެ ފަރާތުން ހުށަހެޅި ނުކުތާތަކަށް ރައްދު ދެއްވައި ދައުލަތުގެ ވަކީލް އައިޝަތު ރީޝާ ވިދާޅުވީ، މި މައްސަލާގައި ދެފަރާތައް ތަފާތު ކުރުން ގެންގުޅެފައިވާކަން ގަބޫލު ނުކުރެވޭ ކަމަށާއި މައުމޫނަަށް ވެސް ހެކި ހުށަހެޅުމުގެ ފުރުސަތު ދީފައިވާ ކަމަށެވެ. އަދި މައްސަލަ ކްރިމިނަލް ކޯޓްގައި ކުރިއަށްދިޔައިރު، ލިޔުމަކުން ހެކި ހުށަހަޅަން އެދިފައިވާކަން ކުރިން ނޭންގޭ ކަމަށާއި އެކަން އިނގިފައިވަނީ ހައި ކޯޓަށް މައްސަލަ ހުށަހެޅި ފަހުން ކަމަށް ވެސް ރީޝާ ވިދާޅުވި އެވެ.\nރީޝާ ވިދާޅުވީ، މި މައްސަލައިގައި މައުމޫންގެ ވަކީލުން މައްސަލައިން ތަނާޒުލްވެފައިވާ ކަމަށާއި ތަނާޒުލްވުމަކީ ވަކީލުންގެ ހައްގު ލިބިފައިނުވާ ކަމަށް ގަބޫލު ކުރެވޭނެ ކަމެއް ނޫން ކަމަށެވެ.\nރީޝާ ވަނީ މި މައްސަލައިގެ ބައެއް އަޑުއެހުންތައް ކުރިއާލައި އަންގާފައިނުވާކަން ފާހަގަ ކުރައްވައި މި މައްސަލައިގެ އަޑުއެހުންތައް އިޖްރާއަތްތަކާ ހިލާފަށް ގެންގޮސްފައިވާ ކަމަށް ވިދާޅުވެފަ އެވެ. ނަމަވެސް ރަައީސް މައުމޫންގެ ބަލި ހާލަތައް ރިއާޔަތްކޮށް ބައެއް ޝަރީއަތްތައް ކެންސަލްކޮށްފައިވާ ކަމަށްވެސް ރީޝާ ވިދާޅުވި އެވެ.\nދައުލަތުން ވަނީ މި މައްސަލަައިގައި އިންސާފުވެރި ހުކުމެއް އިއްވައި ދިނުމަށް އެދިފަ އެވެ. ނަމަވެސް ދައުލަތުން ހުކުމް ބާތިލް ކުރުމަށް ނުވަތަ ހުކުމް ދަމަހައްޓަން ބޭނުންވާކަން ސާފުކޮށް ވިދާޅުވެފައެއް ނުވެ އެވެ.\nވަކީލް ޝަމީލް ވިދާޅުވީ، ރައީސް މައުމޫންގެ ހައްގުތަކަށް އުނިކަން އަންނަ ގޮތަށް ދަށު ކޯޓުން އަމަލު ކޮށްފައިވާކަން މިހާރު ދައުލަތުން އެއްބަސްވެފައިވާ ކަމަށެވެ. އަދި ރައީސް މައުމޫން ޣައިރު ހާޒިރުގައި ޝަރީއަތެއް ކުރިއަށް ގެންގެސްފައިވަނީ ރަނގަޅަށް ނޫން ކަމަށާއި އެދުވަހުގެ ޝަރީއަތުގައި މުހިންމު ކަންކަން ނިންމާފައިވާ ކަމަށްވެސް ޝަމީލް ވިދާޅުވި އެވެ.\nމައުމޫން ވަކީލުންގެ ޓީމްގައި ހިމެނޭ ހުސެއިން ޝަމީމް ވިދާޅުވީ، ޝަރީއަތްތައް ކުރިއަށް ގެންގޮސްފައިވަނީ އިޖްރާއަތްތަކާ ހިލާފަށް ކަމަށް ދައުލަތުން ވެސް އެއްބަސްވެފައިވާ ކަމަށާއި އެހެން ކަމުން މި މައްސަލައިގައި އިއްވާފައިވަނީ ސައްހަ ހުކުމެއް ނޫން ކަމަށެވެ. އަދި މި މައްސަލާގައި ވަކީލުން އައްޔަން ކުރަން އެކަށީގެންވާ ފުރުސަތެއް ކޯޓުން ދީފައިނުވާ ކަމަށް ވެސް ޝަމީމް ވިދާޅުވި އެވެ.\nއެކަމާ ގުޅިގެން ދައުލަތުގެ ވަކީލް ރީޝާ ވިދާޅުވީ، ވަކީލުން އައްޔަން ކުރަން ވަކި މުއްދަތެއް ނޯންނަ ކަމަށެވެ. މައްސަލަ ބައްލަވާ ފަނޑިޔާރުންގެ ބެންޗްގެ އިސް ފަނޑިޔާރު އަލީ ސަމީރު ވިދާޅުވީ، ވަކީލުންގެ ފުރުސަތު އެކަށީގެންވާ ގޮތެއްގައި ދީފައިނުވާކަން ގަބޫލު ކުރައްވަންތޯ ދައުލަތާ ސުވާލު ކުރެއްވި އެވެ.\nވަކީލް ރީޝާ ވިދާޅުވީ، ވަކީލުން އައްޔަން ދީފައިވަނީ ވަރަށް ކުރު މުއްދަތެއް ކަމަށާއި ދީފައިވަނީ ވަރަށް ކުޑަ ވަގުތުކޮޅެއް ކަމަށެވެ. އަދި ދީފައިވަނީ އެކަށީގެންވާ ވަގުތެއް ނޫން ކަމަށްވެސް ރީޝާ ވިދާޅުވި އެވެ.\nފަނޑިޔާރު ސަމީރު މިއަދުގެ ޝަރީއަތް ނިންމާލެއްވީ އިތުރު ކަމެއް ސާފު ކުރުމެއް ނެތް ކަމަށްވާނަމަ ދެން އޮންނަ ޝަރީއަތެއްގައި އޮންނާނީ މި މައްސަލައިގެ ހުކުމް އިއްވުން ކަމަށް ވިދާޅުވެފަ އެވެ.\nރައީސް މައުމޫން އަބްދުލްގައްޔޫމް ޕްރޮސެކިއުޓާ ޖެނެރަލްގެ އޮފީސް ހައިކޯޓް\nމައުމޫންގެ ޖަލު ހުކުމް ބާތިލްކޮށް ހުއްދަތައް އަލުން ދީފި\nމައުމޫންގެ ޖަލު ހުކުމްގެ އިސްތިއުނާފު މާދަމާ ފަށަނީ\nރައީސް މައުމޫން މިއަދު ހައިކޯޓަށް ގެންދަނީ


Idhikolhu muzaaharaa thakah nikunanee MMPRC mahsala aai gulhun huri meehun\nމުޒާހަރާކުރަނީ އެމްއެމްޕީއާރުސީ ހިިޔާނާތުގެ މައްސަލަތަކާ ގުޅުން ހުރި މީހުން: އިކްރާމް\n02 އޯގަސްޓް 2020 - 13:51:32\nއިދިކޮޅުން ބާއްވަމުން އަންނަ މުޒާހަރާތަކަށް ނިކުންނަނީ އެމްއެމްޕީއާރުސީގެ ހިޔާނާތުގެ މައްސަލައާ ގުޅުން ހުރި މީހުން ކަމަށް ރައްޔިތުން މަޖިލީހުގެ ދިއްގަރު ދާއިރާގެ މެމްބަރު އިކްރާމް ހަސަން ވިދާޅުވެއްޖެއެވެ.\nސީއެންއެމްގެ އިތުރު ކާފު ޕްރޮގްރާމްގައި ވާހަކަ ދައްކަވަމުން އިކްރާމް ވިދާޅުވީ އިދިކޮޅުން މަގުތައް މައްޗަށް ނިކުމެ އެ އުޅެނީ އެމްއެމްޕީއާރުސީގެ ހިޔާނާތުގެ މައްސަލަ އާ ހެދި ކަމަށެވެ. އަދި މި މުޒާހަރާތައް އެ ކުރަނީ އެމްއެމްޕީއާރުސީގެ މައްސަލައާ ގުޅުން ހުރި ފަރާތްތައް ކަމަށާއި އެމީހުން މުޒާހަރާ އެ ކުރަނީ އެ މައްސަލަ ސަރުކާރުން ބަލަން ފެށުމުން އެކަމާ ބިރުން އެ މައްސަލަތަކުން ސަލާމަތްވާނެ ގޮތެއް ހޯދުމަށް އޭނާ ވިދާޅުވި އެވެ.\nއިކްރާމް ވިދާޅުވީ މުޒާހަރާތަކަށް ނިކުމެ، އިސްތިއުފާއަށްް ގޮވުމަކީ ވަރަށް ޒިންމާދާރުކަން ކުޑަކަމެއް ކަމަށާއި އޭގެ ބަދަލުގައި އިދިކޮޅު ޕާޓީގެ ޒިންމާއަކީ ސަރުކާރުން ކުރާ ގޯސް ކަންތައްތައް ފާހަގަކޮށް އެކަންކަން ރަނގަޅު ކުރުމަށް ކުރެވިދާނެ ކަންކަން ފާހަގަކުރުން ކަމަށެވެ. އަދި މިފަދަ ދަނޑިވަޅެއްގައި މަގުތައް މަތި ހަލަބޮލި ކުރުމަށް ނިކުމެ އުޅުމަކީ އެއްވެސް ހާލެއްގައި ޒިންމާދާރު ކަމެއް ނޫން ކަމަށް ވިދާޅުވިއެވެ.\nއިކްރާމް އިތުރަށް ވިދާޅުވީ މިއަދުގެ މި ހާލަތު ބަދަލު ކުރުމަށްޓަކައި އިދިކޮޅުން ރަނގަޅު ވިސްނުންތަކެއް ހިފައިގެން އެއް މޭޒެއްގެ ދަށަށް އައިސް މަޝްވަރާތަކުގައި ބައިވެރިވުމަށް އެދޭކަމަށެވެ. އަދި ގައުމު މިހާލަތު ނޫން އެހެން ހާލަތަކަށް ގެންދިއުމަށް އެންމެން ގުޅިގެން މަސައްކަތް ކުރުމަށް އިދިކޮޅުގެ އެއްބާރުލުން ބޭނުންވާކަމަށްވެސް އޭނާ ވިދާޅުވިއެވެ.\nމީގެ އިތުރުން މުޒާހަރާގެ ތެރޭގައި ފުލުހެއްގެ ގަޔަށް ހަންޕުޑު ޖެހި މައްސަލާގައި އިކްރާމް ވިދާޅުވީ އެއީ މަތިން ޖެހި ކުޅެއް ކަމަށް އިދިކޮޅުން ބުނި ނަމަވެސް އެއީ އެ މުޒާހަރާގެ ތެރެއިން ހިނގާފައިވާ ކަމެއް ކަމަށެވެ. އަދި މުޒާހަރާ ނުބޭއްވި ނަމަ އެފަދަ ހަޑި މުޑުދާރު އަމަލެއް ނުހިނގާނެ ކަމަށް އޭނާ ވިދާޅުވިއެވެ.\nއިދިކޮޅުން ކޯލިޝަންގައި ހިމެނޭ ޕީޕީއެމުގެ ނައިބު ރައީސް އަދި މަޖިލީހުގެ ނައިފަރު ދާއިރާގެ މެމްބަރު އަހްމަދު ޝިޔާމް ސީއެންއެމް އަށް ވިދާޅުވީ ވަޅު އީދު ދުވަސް ނިމުމާއި އެކު އަނެއްކާވެސް މުޒާހަރާތައް ފަށާނެ ކަމަށެވެ.


BREAKING NEWS: Sihhee Kuhli Nurahkaluge Haalathuge Muhdhathu ithuru kohfi | Kuhli Habaru\nޞިއްޙީ ކުއްލި ނުރައްކަލުގެ ޙާލަތުގެ މުއްދަތު އިތުރުކޮށްފި\nކޮވިޑް19 އާ ގުޅިގެން ރާއްޖޭގައި އިޢުލާންކޮށްފައިވާ އާންމު ޞިއްހަތުގެ ކުއްލި ނުރައްކަލުގެ ޙާލަތުގެ މުއްދަތު އެޕްރީލް މަހުގެ ނިޔަލަށް އިތުރުކުރުމަށް މިނިސްޓަރ އޮފް ހެލްތު ޢަބްދުﷲ އަމީން ނިންމަވައިފިއެވެ.\nއާންމު ސިއްހަތުގެ ކުއްލި ނުރައްކަލުގެ ޙާލަތު ފުރަތަމަ އިޢުލާން ކޮށްފައިވަނީ މާރިޗު މަހުގެ 12 ވަނަ ދުވަހުގައެވެ. ކުއްލި ނުރައްކަލުގެ ޙާލަތު އިޢުލާން ކޮށްފައިވަނީ، ރާއްޖެއިންވެސް ކޮވިޑް19 ފެނުމާއި ގުޅިގެންނެވެ. އެގޮތުން ރާއްޖެއިން އެންމެ ފުރަތަމަ ކޮވިޑް19 އަށް ފައްސިވި މީހަކު ފެނިފައިވަނީ 07 މާރިޗުގައެވެ.\nއާންމު ސިއްހަތުގެ ކުއްލި ނުރައްކަލުގެ ޙާލަތުގައި، ޑިރެކްޓަރ ޖެނެރަލް އޮފް ޕަބްލިކް ހެލްތަށް ބޮޑެތި ބާރުތަކެއް ލިބިދެއެވެ. އެގޮތުން، ރާއްޖޭގައި ކޮވިޑް19 ފެތުރުން ކޮންޓްރޯލްކުރުމަށާއި، ރައްޔިތުންގެ ސަލާމަތާއި ރައްކާތެރިކަމަށް މިހާތަނަށް މުހިންމު ފިޔަވަޅުތަކެއް އަޅާފައިވާކަން ފާހަގަކުރެވެއެވެ. ކުއްލި ނުރައްކަލުގެ މި ޙާލަތުގައި މިހާތަނަށް 33 ޢަމުރެއް ނެރެފައިވާކަންވެސް ފާހަގަކުރެވެއެވެ.\nރާއްޖޭގައި މިހާތަނަށް ކޮވިޑް19 އަށް ފައްސިވެފައިވާ މީހުންގެ އަދަދަކީ 19 އެވެ. އެއީ4ދިވެހިންނާއި 15 ބިދޭސީންނެވެ. ބަލި ޖެހުނު މީހުންގެ ތެރެއިން މިހާތަނަށް 13 މީހަކު ރަނގަޅު ވެފައިވާއިރު، ބައްޔަށް ފަރުވާ ދެމުންގެންދަނީ4މީހަކަށެވެ.


ސޫރިޔާ - ވިކިޕީޑިއާ\nސީރިޔަން އެރެބް ރިޕަބްލިކް ނުވަތަ ސޫރިޔާއަކީ އަކީ ހުޅަނގު އޭޝިޔާއަށް ނިސްބަތްވާ ޤައުމެކެވެ.\nAramaic, Armenian, Kurdish, Turkish\nPresidential single party republic under Emergency Law since 1963 (Authoritarian)\nIndependence from French mandate\n- Independence April 17, 1946\nHDI (2007) 0.742\n1. Arabic (de jure), Syrian Arabic (de facto)\n2. The Franco-Syrian Treaty of Independence (1936), not ratified by France.\nސޫރިޔާގެ ރަސްމީ ބަހަކީ ޢަރަބި ބަހެވެ. ޢަރަބި ބަހުގެ އިތުރުން އާރާމީ ބަހާއި، އަރްމީނީ ބަހާއި، ކުރްދީ ބަހާއި، ތުރުކީ ބަސް ވެސް ސޫރިޔާގައި މުހިއްމު ބަސްބަހުގެ ގޮތުގައި ބޭނުން ކުރެވެމުންދެއެވެ. އިނގިރޭސި ބަހުން ސޫރިޔާ މީހުންނަށް ކިޔަނީ ސީރިޔަންސްއެވެ. ޤައުމުގެ އެންމެ ބޮޑު ޝަހަރަކީ ދިމިޝްޤެވެ. ސޫރިޔާގެ ވެރިރަށަކީ ވެސް ދިމިޝްޤެވެ. ސޫރިޔާއަކީ ރިޔާސީ އަދި އެއް ޕާޓީގެ ވެރިކަން ހިނގާ ޖުމްހޫރިއްޔާއެކެވެ. ޤައުމުގެ އާބާދީއަކީ 21 މިލިއަނެވެ. އެހެންކަމުން މިއީ ދުނިޔޭގައި 53 ވަނައަށް އެންމެ އާބާދީ ބޮޑު ޤައުމެވެ. ބިމުގެ ބޮޑުމިނަކީ 0.1 މިލިއަން އަކަކިލޯމީޓަރެވެ. ދުއްވާއެއްޗެހި ދުއްވަނީ ކަނާތްފަރާތުންނެވެ. އިންޓަނެޓް ކޯޑަކީ sy. އެވެ. ކޯލިން ކޯޑަކީ +963 އެވެ. ފައިސާގެ ގޮތުން ބޭނުންކުރަނީ ސީރިޔަން ޕައުންޑްސްއެވެ.\nސޫރިޔާގެ ނަން ނިސްބަތްވަނީ އާޝޫރީންނަށެވެ. އާޝޫރިޔާގެ މާނައަކީ އާޝޫރީންގެ ބިމެވެ.\nސޫރިޔާގެ ހުޅަނގުގައި އޮތީ ލުބުނާނާއި މެދުތެރޭ ކަނޑެވެ. އުތުރުގައި އޮތީ ތުރުކީއެވެ. އިރުމަތީގައި އޮތީ ޢިރާޤެވެ. ދެކުނުގައި އޮތީ އުރުދުންއެވެ. ހުޅަނގު ދެކުނުގައި އޮތީ އިސްރާއީލެވެ.\nސޫރިޔާއަކީ ދުނިޔޭގެ އެންމެ ޤަދީމީ ޙަޟާރަތްތަކުގެ ތެރޭގައި ހިމެނޭ ތަނެކެވެ. ސޫރިޔާގެ ރަށެއް ކަމުގައިވާ އަބްލާއިން ވަނީ ކުރީގެ ވަރުގަދަ ސާމީ ރަށްވެހިކަމެއްގެ އަސަރު ފެނިފައެވެ. ރަތް ކަނޑުން ފެށިގެން އުތުރުން ތުރުކީއާ ހަމަޔަށް، އިރުމަތިން ޢިރާޤާ ހަމަޔަށް އޮތް ސަރަޙައްދުގައި ޤާއިމުވެފައި އޮތް މި ރަށްވެހިކަމަކީ އާމޫރީންގެ ރަށްވެހިކަމެއްގެ ގޮތުގައި ބެލެވިފައިވެއެވެ. އަބްލާގެ ރަށްވެހިކަމަކީ ޢީސާއީ މީލާދުގެ 3000 އަހަރު ކުރިން ޤާއިމުވި ރަށްވެހިކަމެއް ކަމަށް ތާރީޚީ ހޯދުންތަކުން ދައްކައެވެ. އަބްލާގެ ރަށްވެހިކަމުގައި ވިޔަފާރީގެ ގޮތުން އެންމެ ބޮޑަށް ގުޅިފައި ތިބީ ސޫމާރީންނާއި އައްކާދީންނާއެވެ. އަދި މިޞްރުގެ ފިރުޢައުނުން ފޮނުވާފައިވާ ހަދިޔާތައް އަބްލާއިން ފެނިފައިވުމުން މިޞްރާއި އަބްލާއާ ދެމެދު ގުޅުން އޮތްކަން ކަށަވަރުވެގެންދެއެވެ. އަބްލާވީ ބަހަކީ އައްކާދީ ބަހާއި ވަރަށް ބޮޑަށް ގުޅުން ހުރި ބަހެއް ކަމަށް ދިރާސާތަކުން ވަނީ ދައްކާފައެވެ. ޢީސާއީ މީލާދުގެ ކުރީގެ ދެވަނަ ސާސްކަފުގައި ސޫރިޔާއަށް ވަނީ ކަންޢާނީންނާއި ފީނީޤީންނާއި އާރާމީންގެ ވެރިކަން ހިންގާފައެވެ. މިޞްރީންނާއި ސޫމާރީންނާއި އާޝޫރީންނާއި ބާބިލީންނާއި ހިއްތީންނާ އެކި ދުވަސްވަރު ސޫރިޔާއާ ވަނީ ގުޅުން އުފެދިފައެވެ. ޢީސާއީ މީލާދުގެ 64 އަހަރުކުރީން ޕޮންޕޭ ދަ ގްރޭޓް ވަނީ އަންޠާކިއްޔާ ހިފާފައެވެ. މި ހިސާބުން ސޫރިޔާއަކީ ރޫމާނީންގެ ޕްރޮވިންސަކަށް ބަދަލުވިއެވެ. ރޫމާނީ އެމްޕަޔަރގެ ދުވަސްވަރުގައި ރޫމާއި އިސްކަންދަރިއްޔާއަށް ފަހުގައި ދެން އޮތް އެންމެ ބޮޑު ޝަހަރަކީ އިންޠާކިއްޔާއެވެ. ސޫރިޔާ ނުވަތަ ޝާމްކަރައަކީ ރޫމާނީ އެމްޕަޔަރ ގެ ޕްރޮވިންސްތަކުގެ ތެރެއިން އެންމެ މުހިއްމު އެއް ޕްރޮވިންސެވެ.\nސޫރިޔާގެ އާބާދީގައި އެންމެ ގިނައީ ސުންނީ މުސްލިމުންނެވެ. ދެން ޢަލަވީން (ނުޞައިރީން) ނާއި ޝީޢީންނާއި ކްރިސްޓިޔަނުުންގެ އިތުރުން ދުރޫޒީން ވެސް ކޮންމެ ވެސް ވަރަކަށް ސޫރިޔާގައި އުޅެއެވެ. 1960 ގެ އަހަރުތަކުން ފެށިގެން ޤައުމުގެ ވެރިކަމުގެ ބާރު އޮތީ ނުޞައިރީންގެ އަތުގައެވެ. މިހާރުގެ ރައީސް ޑރ. ބައްޝާރުލްއަސަދު ވެސް ހިމެނޭ ގޮތުންނެވެ. އެއްތްނިކް ގޮތުން ބަލާއިރު ސޫރިޔާގެ އާބާދީގެ 80% މީހުންނަކީ ޢަރަބިންނެވެ. ސޫރިޔާގެ އާބާދީގެ އަނެއް 20% އެކުލެވިގެންވަނީ ކުރުދީންނާއި އަރްމީނީންނާއި އާޝޫރީންނާއި ތުރްކުމަނުންނާއި ސިރްކާސީންގެ މައްޗަށެވެ.\nސޫރިޔާގެ ސަގާފަތަށް ކަންޢާނީންނާއި ފީނީޤީންނާއި އާރާމީންނާާއި މިޞްރީންނާއި ސޫމާރީންނާއި އާޝޫރީންނާއި ބާބިލީންނާއި ހިއްތީނީންގެ އަސަރުކޮށްފައިވާނޭ ކަމަށް ޤަބޫލުކުރެވެއެވެ.\nސޫރިޔާގެ އިޤްތިޞާދަކީ މާވަރުގަދަ އިޤްތިޞާދެއް ނޫން ނަމަވެސް އެއީ މާ ބަލި އިޤްތިޞާދެއް ވެސް ނޫނެވެ. އެ ޤައުމުގެ ޖީ.ޑީ.ޕީ ޕަރކެޕިޓާ އަކީ 4756 ޑޮލަރެވެ.\n"Syria". International Monetary Fund. Retrieved 2009-10-01.\nLast edited on2މެއި 2019, at 02:31\nމި ޞަފްހާ އަށް އެންމެ ފަހުން ބަދަލެއް ގެނެވިފައިވަނީ2މެއި 2019، 02:31 ގައެވެ.


ބީސީސީގެ އޮތެންޓިކް މޯލްޑިވްސް ފިހާރައިގައި ދިވެހި އުފެއްދުންތައް ވިއްކުމުގެ ފުރުސަތު ކުދި ވިޔަފާރިތަކަށް ހުޅުވާލުން\nބީސީސީ އޮތެންޓިކް މޯލްޑިވްސް ފިހާރައިގައި ދިވެހި އުފެއްދުންތައް ވިއްކުމުގެ ފުރުސަތު ކުދި ވިޔަފާރިތަކަށް ހުޅުވާލުން\nބިޒްނަސް ސެންޓަރ ކޯޕަރޭޝަން (ބީސީސީ)އިން ހުޅުމާލެ ސެންޓްރޯ މޯލްގައި ހުޅުވުމަށް ހަމަޖެހިފައިވާ ފިހާރައިގައި ތަކެތި ވިއްކަން ބެހެއްޓުމަށް ބޭނުންވާ ފަރާތްތަކަށް އެފުރުސަތު ހުޅުވާލަމެވެ. މިއީ ދިވެހި އަތްތެރިމަސައްކަތް ކުރައްވާ ދިވެހިންނަށް އަމާޒުކޮށްގެން ސަރުކާރުގެ ކުދި އަދި މެދު ފަންތީގެ ސިޔާސަތުގެ ދަށުން އެފަދަ ވިޔަފާރިތައް ކުރިއެރުވުމުގެ މަގްސަދުގައި އަދި އެފަދަ ފަރާތްތަކަށް ތަކެތި ވިއްކަން ފަހި މާހައުލެއް ގާއިމު ކުރުމުގެ ގޮތުން ބީސީސީ އިން ކުރަން ނިންމާފައިވާ ކަމެކެވެ. މިކަމާއި ބެހޭ އެންމެހައި މައުލޫމާތު މިއިއުލާނާއިއެކު ހިމަނާފައިވާނެއެވެ.\nމިކަމަށް ޝައުގުވެރިވާ ފަރާތްތަކުން 22 އޮކްޓޫބަރު 2020ވާ ބުރާސްފަތި ދުވަހުގެ 15:00ގެ ކުރިން މިކަމަށް އެދި ޕްރޮޕޯސަލްއާއި އެހެނިހެން ލިޔެކިއުންތައް، ތިރީގައިވާ އެޑްރެހަށް ހުށަހެޅުއްވުން އެދެމެވެ. އީމެއިލް މެދުވެރިކޮށް ޕްރޮޕޯސަލް ހުށަހަޅުއްވާނަމަ [email protected] އަށް އީމެއިލް ކުރެއްވުން އެދެމެވެ.\nފޯނު: 330 5555\n- (Terms of Reference (Annex 1\n- (Information Form (Annex 2